
KULTŪRA IR RELIGIJA 


A. MACEINA 


Šių dviejų svarbiausių žmogiškojo gyveni- 
mo sričių klausimas yra sprendžiamas labai ne- 
vienodai. Koki yra tarp jų santykiai? Kokios 
reikšmės turi kultūra religijai ir religija kultū- 
rai? Ką reiškia religingam žmogui užsiimti kul- 
tūrine kūryba ir ką reiškia kultūringam žmogui 
atlikti religinius veiksmus? 

Dvi priešginybės čia pasisiūlo į šiuos klau- 
simus atsakyti: humanizmas, kuris religiją įjun- 
gia į kultūrą, ir misticizmas, kuris kultūrą pada- 
ro nereikšmingą religijai. Sakysime, vienas ma- 
no bičiulis iš Australijos neseniai rašė, kad “re- 
ligija yra vienas iš pagrindinių kultūrinių veiks- 
nių, kaip menas, mokslas, politika“. Iš kitos pu- 
ses taip pat vienas iš bičiulių tvirtina, kad “re- 
ligijai iš esmės nereikalinga nei poezija nei kul- 
tūra. Religija eina pirma kultūros tiek laiko, 
tiek esmės sąrangos atžvilgiu. Religija be kul- 
tūros gali egzistuoti". 

O vis dėlto nė vienas iš šių atsakymų kul- 
tūros ir religijos santykių neišsprendžia. Nė vie- 
nas nenurodo tinkamos šių pradų reikšmės vie- 
nas kitam, nes pabrėžia ne juos abu, bet vieną 
kurį kito nenaudai. 

Kas yra religija? — Religija yra žmogaus 
santykis su Dievu. Tai yra senas ir teisingas api- 
brėžimas. Jame yra du pradai: žmogus ir Die- 
vas. Abu jie religijai yra esminiai. Abu jie yra 
asmeniniai. Kam Dievas yra neasmeninis, tam ir 
jokio santykio su šitokiu dievu" būti negali, nes 
asmuo santykiuoja tik su asmeniu, bet ne su 
daiktu. Todėl kam Dievas yra daiktas (pasaulis, 
kažkokia visuotinė jėga, visuotinė tvarka...), 
tas religijos neturi. Religija yra tik dviasmeni- 
nis santykis. Tačiau kaip tik todėl ji nėra vieno 
tik žmogaus padaras. Joje turi dalią ir antrasis 


šio santykio narys — Dievas. "Tačiau būdamas 
aukštesnė Tikrovė už žmogų, Dievas padaro re- 
ligiją nebesutelpančią žmogaus buvime. Religija 
yra žymiai daugiau, negu tik žmogiškoji būtis. 
Religija yra ir dieviškoji būtis, ir dieviškasis žo- 
dis, ir dieviškasis veiksmas. 

Kaip tad būtų galima šį dieviškąjį religijos 
pradą nutraukti žemyn ir įjungti į kultūrą? Juk 
kas gi yra kultūra? Tai žmogiškoji kūryba. Žmo- 
gus savo veikimu apipavidalina gamtą ir kuria 
tuo būdu kultūrą. Todėl kultūra yra vieno tik 
žmogaus padaras. Dievas tiesioginiu būdu čia ne- 
veikia. Tiesa, Jis palaiko žmogų buvime, Jis tei- 
kia jo dvasiai jėgos ir stiprybės, tačiau Pats tie- 
siog Jis kultūros nekuria. Mokslas ir menas, tech- 
nika ir ūkis, teisė ir valstybė nėra Dievo, bet 
žmogaus kūriniai. Dievas yra religijos, ne kul- 
tūros Autorius. Kas tad yra platesnės apimties? 
Aišku, religija. Religija apima kultūrą, nes ji 
apima visą žmogiškąją būtį. Žmogus, eidamas į 
santykį su Dievu, eina į jį visas. Religija yra 
visuma. Niekas iš žmogiškosios būties religijoje 
nėra išskiriama arba paliekama už religijos var- 
tų. Viešpaties akivaizdoje Žmogus stovi su visu 
savo gyvenimu ir su visais savo darbais. "Todėl 
kultūra telpa religijoje, bet ne atvirkščiai. Kul- 
tūra negali apimti religijos, nes žmogus negali 
apimti Dievo. Todėl teorija apie religijos įglau- 
dimą į kultūrą neišsilaiko nei kultūros, nei re- 
ligijos filosofijos šviesoje. Nutraukti religiją į 
kultūrą ir ją pastatyti šalia mokslo, meno, tech- 
nikos, politikos reiškia paversti Dievą žmogaus 
padaru, vadinasi, nebe Dievu, nes žmogaus su- 
kurti “dievai', kaip teisingai apie juos sako psal- 
mininkas, “turi burną, bet nekalba; turi akis, 
bet nemato; turi ausis, bet negirdi" (ps. 113), 
nors jie ir vadintųsi pačiais prakilniausiais var- 

dais: pažanga, tobulėjimu, demokratija, laisve, 
humanizmu...  Vadinti žmogaus santykį su 
šiais neasmeniniais daiktais 'religija' būtų dau- 
giau, negu keista. Religija yra žmogaus santy- 
kis ne su savo rankų ir dvasios padarais (vadi- 
nasi, su kultūra), bet su Transcendencija, vadi- 
nasi su Tuo, kuris yra aukštesnis už mus pačiu 
savo buvimu. O jeigu taip, tuomet apie jokį re- 
ligijos įjungimą į kultūrą negali būti kalbos, jei- 
gu norime palaikyti religijos esmę ir Dievą va- 
dinti Dievu, o ne stabu. 

Religijos 'sukultūrinimo' mintis slypi ir ki- 
tame, dažnai girdimame teigime, esą, religija 
esanti nepaprastai naudinga 'gyvenimui'. Jau 
apšvietos laikais prasidėjo ginčas, ar religija pa- 
tarnaujanti kokiu nors būdu gyvenimui ar ne. 
Liberalinio nusiteikimo žmonės teigė, kad ne. 
Jų pažiūra, religija palaikanti prietarus, truk- 
danti žmonijos tobulėjimą, nes nukreipianti 
žmogaus dėmesį nuo žemiškųjų dalykų į kažko- 
kius dangiškuosius. Iš šios nuotaikos kilo ir ži- 
nomas marksizmo posakis, kad religija esanti 
opiumas liaudžiai. Iš kitos pusės katalikai šoko- 
si įrodinėti, kad religijos nauda gyvenimui esan- 
ti nepaprastai didelė. Dar neseniai man teko 
skaityti, kaip vieno teologų bendrabučio praeses 
rašė, jog religija praplečianti žmonijos akiratį 
ir pagilinanti jos žinias, remianti žmogaus tei- 
ses, stiprinanti atskirų žmonių bei tautų doro- 
vę, padedanti jaunimo auklėjimui, stiprinanti 
bei švelninanti valstybių santykius, turinti ge- 
ros įtakos literatūrai, menui, architektūrai... 
Kitaip sakant, gyvenimas esąs kažkas aukštes- 
nio už religiją, o religija tarnaujanti šiam 'gyve- 
nimui' priemone. Šių religijos 'apologetų' įtikin- 
ti bedieviai samdosi tarnus katalikus, siunčia 
juos sekmadieniais mišių ir išpažinties, nes tuo- 
met tarnai esą klusnūs, darbštūs, gerbią nuosa- 
vybę, atlieką rūpestingai savo pareigas, vadina- 
si, apsimoka ekonomiškai. Išvada labai logiška: 
religija yra naudinga gyvenimui, taigi palaiky- 
tina, kaip ir visos naudingos priemonės. "Tačiau 
nesunku pastebėti, jog šių teiginių gelmėse glū- 
di mintis, kad religija telpa gyvenime, kad ji 
yra siauresnis už gyvenimą dalykas, kad ji yra 
ne pats gyvenimas, bet tiktai priemonė jam, tik 
jo dalis, tik vienas jo pradas. Tai yra humanis- 
tinis religijos supratimas, jeigu jau ne pragma- 
tinis. Reikia tik nusistebėti, kad šio humanizmo 
ir net pragmatizmo nesykį užtinkame ir katali- 
kų raštuose. 

Iš kitos pusės stovi misticizmas su savo pa- 
niekos pilnu žvilgiu kultūrai. Kultūrinės krizės 
metu (vistiek ar ši krizė būtų bendruomeninė 
ar asmeninė) žmogus, nesyki nusivyles kultūros 
pažadais, numoja i viską ranka ir renkasi vienos 
tiktai religijos kelią. Tuomet jis viską nori ap- 
supti religijos skraiste, persunkti religiniu pra- 
du, viską kildinti iš religijos, paneigdamas sa- 
varankiškumą kitoms sritims, paneigdamas jų 
prigimtąji vertingumą ir jų reikšmę. "Tuomet 
jam atrodo, kad religija esanti kultūros nerei- 
kalinga, kad ji galinti egzistuoti ir be jos; prie- 

šingai, “kultūra be religijos būti negali: mirštant 
religijai, miršta ir kultūra". Šių minčių yra bu- 
vę visais amžiais, bet jų ypač pasirodė pastara- 
jame šimtmetyje, kai žmogus pamatė, kad ap- 
švietos kultūriniai pažadai neįvyko, kad kultū- 
ra įžengė į visuotinę krizę. Misticistiniai sąjūU- 
džiai budizmo, teosofijos, antroposofijos pavida- 
lu išplito visame pasaulyje; nekatalikiškoji 
krikščionybė suskilo į daugybę sektų, kurios be- 
veik visos buvo pagautos šios misticistinės sro- 
vės. Kultūra šiai nuotaikai pasirodė tik religijos 
slogutis, tik apsunkinantis priedas. Kaip Rous- 
seau savo metu šaukė žmones nusigrįžti nuo kul- 
tūros ir eiti į gamtą, taip naujasis misticizmas 
kvietė nusigrįžti nuo tos pačios kultūros ir eiti į 
religiją. 

Nesunku tačiau pastebėti, kad misticizmas 
serga ta pačia liga, kaip ir humanizmas, būtent, 
religijos visumos iškreipimu. Humanizmui reli- 
gija suteka į žmogų ir jo santykius su kultūri- 
nėmis vertybėmis. Misticizmui religija yra tik- 
tai vieno Dievo veikimas, kuriame žmogus yra 
pasyvus objektas, bet ne veikėjas: laisvas, atsa- 
kingas, galįs nuo Dievo nusigrįžti ir jį paneigti. 
Misticistiškai suprasta religija yra nebe žmogaus 
santykis su Dievu, bet gryna žmogaus kaip pa- 
daro (ne kaip laisvo asmens!) priklausomybė 
nuo Dievo; ne žmogaus atsiliepimas į Viešpaties 
pakvietimą, bet būtinybė. Misticizmas pamiršta, 
kad Dievas žmogų į santykį su Juo kviečia, bet 
neverčia. Religija savo esmėje yra laisvas žmo- 
gaus apsisprendimas ir atsakymas. Kur šitokios 
laisvės nėra, ten nė religijos nėra. 

Jeigu tačiau žmogus yra religijai būtinas, 
tai tuo pačiu jai yra būtina ir kultūra, nes nėra 
žmogaus be kulturos. Kiekvienas žmogaus žings- 
nis pasaulyje, kiekvienas jo veiksmas yra kultū- 
rinis, nes grynai gamtiškai žmogus nei veikti, nei 
egzistuoti negali. Kultūra yra susijusi su žmo- 
gaus esme ir tuo pačiu su religija. Misticistinis 
tad tvirtinimas, kad religija yra pirmesnė už 
kultūrą ir laiko atžvilgiu ir savo esme, yra ne- 
teisingas. Laiko atžvilgiu čia nėra nieko pirmes- 
nio. Religija ir kultūra kyla kartu su žmogaus 
atsiradimu. Kaip nėra nekultūringo žmogaus, 
taip nėra nė nereligingo. Religija ir kultūra yra 
žmogiškosios būties apraiškos. Kai tik ši būtis 
pasirodo pasaulyje, sykiu su ja pasirodo ir kul- 
tura su religija. Sakyti, kad primityvios tautos 
turi religiją, o neturi kultūros. yra nesusiprati- 
mas. Nėra tautos be kultūros. Primityvios tautos 
turi kultūrą, tik ši kultūra nėra aukštoji kultū- 
ra, kaip ir jų religija nėra tobula. Laiko tad at- 
žvilgiu negalima sakyti, kad religija pasaulyje 
pasirodė pirmiau, o paskui iš jos ar po jos atsi- 
rado kultūra. š 

Prigimties atžvilgiu tačiau reikia drąsiai 
teigti, kad kultūra yra pirmesnė už religiją. 
nes žmogus yra pirmesnis už savo santykį su 
Dievu. Pirma reikia, kad žmogus būtų, o tik pas- 
kui (ne laiko, bet prigimties prasme!) jis gali 
sueiti 1 santykį su Transcendencija. Taip yra ir 
su kultūra. Religija neturi savų pasaulyje reiš- 

kimosi būdų ir formų: šie būdai ir šios formos 
yra kultūriniai. Vadinasi, jie turi būti sukurti, 
kad galėtų būti religijos panaudojami. Kultūra 
padeda religijai medžiaginius pagrindus veikti, 
kaip prigimtis tokius pagrindus padeda kultūrai, 
kūnas dvasiai. Kad žmogus galėtų Viešpatį gar- 
binti, reikia kad jis turėtų kalbą, o kalba juk 
yra kultūrinis padaras. Net pats Dievas savo 
Apreiškime naudojasi žmogaus žodžiais, sąvoko- 
mis, vaizdais, palyginimais, vadinasi, kultūriniais 
kūriniais. Kad žmogus galėtų Viešpačiui paau- 
koti savo darbo priemones, jis turi mokėti pa- 
sistatyti aukurą ir turėti ugnį, vadinasi, speci- 
fiškai kultūrinius dalykus. Kad jis galėtų išvys- 
tyti kulto apeigas, turi būti jau šokio, vaidybos, 
muzikos, audimo, siuvimo bent pradmens, be 
kurių liturgija yra neimanoma. Kad žmogus ga- 
lėtų formuluoti dogmas, jis turi būti pakanka- 
mai pažengęs filosofijoje, turėti aiškių ir vien- 
prasmių sąvokų. Be graikiškosios 'logos' sąvokos 
šv. Jono evangelija yra neįmanoma. Visose tad 
srityse religija reikalauja kultūros. Visose sri- 
tyse esama tam tikros laiko pilnybės', kuri yra 
būtina, kad tas ar kitas religijos elementas ga- 
lėtų apsireikšti ir veikti. Paneigti tad kulturos 
vaidmenį religijoje reiškia paneigti ir pačią re- 
ligiją. Religija nekyla iš kultūros, kaip to norėtų 
humanizmas, kaip dvasia nekyla iš kūno. Tačiau 
kultūra neša ir veikdina religiją, kaip kūnas ne- 
ša ir veikdina sielą. Misticistinis tad kultūros ir 
religijos santykių išsprendimas krikščionies ne- 
patenkina, nes jis paneigia arba bent paniekina 
žmogų ir jo darbus. 

Koks tad yra santykis tarp kultūros ir reli- 
gijos? — Toks pat, koks jis yra tarp žmogaus ir 
Dievo. Kiekviena religija yra išganymo religija. 
Žmogus jieškosi Dievo tam, kad šis jį išvaduotų 
iš jo netobulumo, iš jo kaltės, iš jo kančios, iš 
jo netikrumo. Išganymas yra esminis religijos 
pradas. Kur jo nėra, ten nė religijos nėra. "Ta- 
čiau reikia, kad žmogus būtų, kad jis šitokį iš- 
ganymo ilgesį turėtų, kad jis Dievo jieškotų ir 
Jo trokštų. Kitaip sakant, Dievas parodo savo iš- 
ganingą veikimą tik tuomet, kai žmogus virsta 
šio veikimo objektu. Žmogaus Dievas negali iš- 
ganyti prieš jo valią. Tai yra senas šv. Augus- 
tino teigimas. Šiuo atžvilgiu žmogus sudaro Die- 
vo veikimui objektą. Dievas reikalauja Žmogaus 
įvykdyti išganymo darbui. “Reikia konstatuoti, 
sako pop. Pijus XII savo nuostabiai gilioje en- 
ciklikoje “De Corpore Christi mystico', nors ka- 
žinkaip keistai tai atrodytų, kad ir Kristus yra 
reikalingas savo sąnarių pagalbos" (nr. 14). To- 
dėl popiežius ir vadina Bažnyčią “Išganytojo pil- 
nybe ir užbaigimu“ ir teigia, kad “Kristus taip 
pat randa Bažnyčioje visada savo užbaigimą“ 
(nr. 26). 

Šitaip suprastas žmogaus ir Dievo santykis 
meta didelės šviesos santykiui tarp kultūros ir 
religijos. Visų pirma kultūra padeda medžiaginį 
pagrindą religijai. Ji duoda jai veikimo objek- 
tų, formų, priemonių, be kurių ji negali žmogiš- 
koje egzistencijoje pasirodyti, veikti ir išsilaiky- 

ti. Ir juo kultūra yra aukštesnė, tuo geriau Te- 
ligija gali egzistuoti. Reikia pabrėžti, kad čia 
nėra priežastinio ryšio, tarsi kultūros pažanga 
pati savaime, kaip priežastis, neštų ir religijos 
pažangą. Ne! Bet čia yra sąlygų ryšys. Tai reiš- 
kia, kad aukštoje kultūroje religija randa ge- 
resnių sąlygų savo mokslui, savai bendruomene! 
ir savam kultui, negu primityvioje kultūroje. 
Kaip dvasia gali veikti geriau sudėtame ir svei- 
kame kūne, taip lygiai ir religija gali geriau 
reikštis aukštoje ir sveikoje kultūroje. Tačiau 
kaip ne kiekvienas boksininkas yra - genijus, 
taip lygiai ir ne kiekviena aukštoji kultūra yra 
sykiu ir aukštos religijos matas. Religija visados 
yra ir pasiliks laisvas žmogaus apsisprendimas. 
Todėl gali būti žmogus ir labai kultūringas ir 
sykiu ateistas, nes kultūra laisvės ne tik nepa- 
naikina, bet jos sąmonę išryškina ligi aukščiau- 
sio laipsnio. Religija, kaip sakyta, nekyla iš kul- 
tūros, todėl priežastingo ryšio čia nėra. Bet čia 
yra stiprus sąlygų ryšys. Kur nėra aukštos kul- 
tūros, ten nėra ir negali būti nė tobulo religinio 
reiškimosi. Kur nėra išsivysčiusios filosofijos, 
ten nebus nė tikslaus dogmų formulavimo. Kur 
nėra stipraus bendruomenės jausmo, ten nebus 
nė stiprios religinės organizacijos. Kur nėra di- 
delio meno (muzikos, tapybos, architektūros), 
ten ir kultas bus primityvus. Smunkant kultūrai, 
smunka ir religija, nes ji neranda atramos žmo- 
gaus gyvenime. Tai yra pirmasis religijos ir kul- 
tūros santykių dėsnis: religija taip laikosi kul- 
turos, kaip dvasia laikosi kūno. Kaip spirocheta 
pallida suėstuose smagenyse dvasia reiškiasi 
idiotiškai, taip lygiai idiotiškai reiškiasi ir reli- 
gija nusmukusioje ir iškrypusioje kultūroje. Va- 
dinamojo  kamieninio (Stammkultur) tarpsnio 
religija yra ryškus ir nepaneigiamas šio dėsnio 
patvirtinimas. 

Antra, religija atbaigia kultūrą. Jeigu žmo- 
gus religijon ateina visas — su visa savo prigim- 
umi ir su visa savo kultūra — ir jeigu jis jieško 
Ir trokšta išganymo, tai savaime aišku, kad iš- 
ganymas apima ne tik žmogų kaip asmeninę bū- 
tybę, bet ir visą jo gyvenimą su visa jo kūryba 
arba kultūra. Kultūra taip pat yra išganymo ob- 
jektas, kaip ir pats žmogus. Tai ir yra anas dės- 
nis, kurį prof. St. Šalkauskis vadina kultūros at- 
baigimu. Kultūra yra religijos atbaigiama ne ta 
prasme, tarsi Dievas pratęstų žmogaus darbus 
mokslo, meno, technikos, ugdymo ar ūkio sri- 
tyse. Ne, religija atbaigia kultūrą išganymo pras- 
iais 6 religija išgelbsti kultūrą nuo 

1€s Ir nuo jos pasėkų. Daugeliui bus nuo- 

stabu, Išgirdus, kad dogma atperka mokslą, nes 
J! Išvaduoja nuo klaidos; meilė atperka visuome- 
me, nes Ją išgelbsti nuo egoizmo; išmalda atper- 
Š k ES ji išgelbsti nuo daikto viešpatavimo, 
a Ji žmogui; Bažnyčios misterija at- 

perka moterystę, nes išvaduoja ją iš seksualiz- 
mo; Dievo Apvaizda atperka apsirūpinimą atei- 
čiai, nes išvaduoja jį nuo įstrigimo šioje praei- 
nančioje tikrovėje ir t.t. Kiekviena religijos tie- 
sa yra vienos kurios kultūrinės srities išganyto- 
ja. Religija duoda kultūrai naują prasmę, kokios 
ji savyje neturi, ir tuo būdu pakelia ją į naują 


būtį, kokios žmogiškasis genijaus jai suteikti ne- 
gali. Šia prasme religija ir atbaigia kultūrą. Tai 
yra antrasis kultūros ir religijos santykių dėsnis. 


Šie du dėsniai suderina ir tinkamon sinte- 
zėn suveda humanizmą ir misticizmą. Humaniz- 
mas yra teisingas tuo, kad jis svarbios reikšmės 
skiria kultūrai. Tačiau jis yra neteisingas, kai 
religiją įjungia į kultūrą, padarydamas ją kul- 
tūros dalimi. Misticizmas yra teisingas, kai jis 
iškelia religiją aukščiau už kultūrą; bet jis yra 
neteisingas, kai jis paneigia kultūros vaidmenį 
religijoje. Tuo tarpu iš tikro religija reikalauja 
kultūros kaip savo medžiaginio pagrindo bei ob- 
jekto, ir kultūra reikalauja religijos kaip savo 
atbaigėjos ir išganytojos. Nusigręžti nuo kultū- 
ros reiškia įstrigti į bekūnį spiritualizmą, kuris 
religiją taip lygiai sunaikina, kaip ir bedvasis 
materializmas. Nusigręžti nuo religijos reiškia 
patekti į išdidų prometeizmą, kuris įstringa 
žmogiškajame pasitikėjime ir suklumpa galop 
savo negalėje, kaip Mickevičiaus Konradas savo- 
je improvizacijoje. 2) 


Tuo tarpu krikščioniškasis kultūros ir reli- 
gijos santykių supratimas neneigia nei vieno, nei 
kito prado, nes jis neneigia nei žmogaus, nei Die- 
vo. Krikščionybė yra visuotinė religija ne tik 
žmonių, bet ir jų darbų atžvilgiu. Ji apima visa, 
ką tik žmogus sukuria, nes visa yra reikalinga 
išganymo, tačiau ne tuo būdu, kad viskas yra 
sumistikinama, bet tuo, kad kiekvienam dalykui 
yra nurodoma jo prigimtoji vieta butyje, kurioje 
nuodėmė kaip tik yra padariusi netvarką. Todėl 
krikščioniui niekad netenka rinktis tarp kultū- 
rinių ir religinių vertybių, nes vertybių konflik- 
to krikščionybėje nėra. Krikščionis suima savy- 
je visa, kas tik yra. Jam visa yra leista, išskyrus 
nuodėmę, nes nuodėmė yra nevertybė. Jeigu is- 
torijoje pasitaiko žmonių ar laikų, kurie dėl re- 
ligijos nusigrįžta nuo kultūros (nuo meno, nuo 
mokslo, nuo bendruomenės, nuo politikos), tai 
yra asmeninis jų apsisprendimas, galimas daik- 
tas, nekaltas subjektyviai, bet nepavyzdingas ir 
nepateisinamas objektyviai. Bažnyčia leidžia sa- 
vo prieglobstyje klestėti mistinio ir net anacho- 
retinio nusiteikimo žmonėms, nes Viešpaties Ka- 
ralystėje yra daug buveinių. Tačiau ji niekad šio 
nusiteikimo nepadaro principu ir neišeina prieš 
kultūrą. Atvirkščiai, kultūros skatinimas ir kėli- 
mas eina ranka rankon su bažnytiniu veikimu, 
nes Bažnyčia gerai žino, kad kultūuringoje tauto- 
je ir religija yra kultūringai suprantama bei vyk- 
doma. 

ALFONSAS NYKA-NILIŪNAS 


Iš nespausdinto ankstyvesniųjų eileraščių rinkinio ORFEJAUS KAPAS arba 
DAINOS APIE MANE IR DAIKTUS, KURIE BUVO MANO DRAUGAI. 


VASARA 


Vasaros džiaugsmo tyioj laimingi sapnuoja kaštanai; 
Saulė ir vėjas ramus dar miega parimę languose, 
švelnūs kaip žemės daina. Su vystančių lapų vainikais 
Spindinčios žemės spalvos laimingas grįžta per kaimą 
Faunas ir jo sudulkėjusios lūpos, suskirdę nuo vėjo, 

Dega rugpjūčio liepsnose karštos, kaip vynuogių kekės. 
Sunkūs lelijų žiedai lyg sapnas ramų jo veidą 

Puošia. Jis neša ant rankų nimfos apsvaigusį kūną, 
Lankstų kaip medžiai audroj ir pridengtą degančiom rožėm. 
šiurkščios rankos delnais jos kūną paliečia kaip varpos. 
Girto Sileno vežimą, pilną garuojančio vyno, 

Tempia per kaimą lėtai vainikuose skendintys jaučiai. 
Karšto džiaugsmo taures iškėlę aukštai tamsiaodės 

Neša prie lūpų drėgnų. Amūrai, sulėkę kaip bitės 
Žydinčių vyšnių žieduosna, supasi sodų ramybėj. 

Namas, gatvė, takai ir paukštis nuo vėjo pražilęs 

Skendi ugny; laukuose — nė garso; kely — nė šešėlio. 
Verkia tik slenkstis tylus. Tik kukčioja senstančios durys, 
Laukdamos žingsnių ramių jauniausio sūnaus palaidūno. 
(Ten aš gimiau ir tenai iš spindinčios žemės išaugau). 
Snaudžiančiam medžiui kieme, kaip motinai, sėdi ant kelių 
Senis, o liepų žiedai jam krinta glėbiais ant pečių. 
Gatvėmis bėga vaikai ir šaukia, ir švilpia, ir klykia, 

Kol jų balsai erdvėse nugrimsta su miegančiais paukščiais. 


Vasaros džiaugsmo tylcj įmigę sapnuoja fontanai; 
Saulė ir vėjas ramus tik žiūri, kaip grįžta per kiemą 
Pilkas kaip žemė namo palinkęs sūnus palaidūnas; 
Kojas jam laižo šuva; jam šypsosi durys iš džiaugsmo. 
Sėdžiu prie lango, slaptai klausydamas vasaros balso: 
Skamba ir vėl tolumoj Sileno girtaujančio dainos; 
Senio veidas ramus, kad išeis, kad nemirs, bet sugrįš čia; 
Miško pavėsy tamsiam maudosi krykščiančios nimfos 

Ir vėsiam vandeny panyra karštos jų krūtys. 

LA BAIGNEUSE 


Kai didelės ir mažos žvaigždės spindi 
Ir gundo klysti per naktis toli, 
Mergaitė, kojas plaudama, sumindo 
Mėnulį ežerc dugne, smėly, 


Ir miega, lyg koralas, iš vandens išplaukus 
Karštam aksome vasaros nakties keistos. 
Planetos krinta į melsvus jos plaukus, 

Sietyns brolelis spindi ant kaktos. 

VASAROS SIMFONIJOS 


FRAGMENTAI 


žemyn nuo kalno ėjo gatvė, 

O šalia jos stovėjo antakius suraukęs namas, 

Kuriam labai giliai miegojo užburtasis vasaros šaltinis 
Ir viršum jo, iškėlęs šešėlingą galvą, 

Gal šimtmetį sapnavo beržas. 


Pirmųjų spindulių nubudintas, kai dar visi miegodavo, 

Aš vienui vienas su drugiais ir spinduliais išbėgdavau laukais 

Klausytis, kaip ateina šventas vasaros sekmadienis, 

Kaip keliasi ir aidi, iš pradžių mieguista 

Kažin keno be galo skaudžiai skriaudžiamos mergaitės samdinės daina; 

Kaip meldžiasi po alksnio karties lieptu vandeny nubudusi žuvis, 

Kaip šešėlingame šventoriuj skendinčią bažnyčią kelia išsimaudęs rasoje auksinis 
[varpas 

Ir šaukia vėl mane vardu svirtis, kaip motina, išėjusi pakluonėn. 


Iš miško grįžta balta skrybėle diena; 
Rasa pažliugusiu žaliu apsiaustu pridengtas jos šiltas kūnas. 
Vėsioj srovėj, ant akmenio, iš džiaugsmo klykaudamas rausias kėkštas. 
Iš tolo skamba paukščių pilna galva beržas plačiašakis, 
Ir milijonai spindulių atbėga, kaip auksinė gyvulių banda, kaimais. 
Ten sėdžiu vienas ant akmens, kurs buvo panašus į varlę, 
Ir šviesiaplaukis rytas skamba kaip Corot. 
Mano pasauly vasara. Auksinis rytas. 
Mieguistas tėvas skaito pasaką apie dainuojantį ir 
[šokantį mergaitės vieversėlį 
Ir sienoj šypsos, spindulių prajukintas, šventasis Jonas. 


Vidudienį ten būdavo taip nuostabiai nyku: 

Ant stalo snausdavo palikę vienos varpažiedės; 

Įnirtę musės pešdavosi ant tuščios stiklinės; 

Negarsiai, snūduriuodamos, kažko dejuodavo langinės. 

Tuomet įeidavo nedrąsiai milžiniškas bernas, basas, pilko veido 
Ir geležiniais pirštais glostydavo besivaidijančias seseris stygas. 


Kažkur, toli, varpams prabilus, 

Atgydavo, tartum jauni, namai 

Ir judindavo mėlynas, kaip vyturėlio akys, langines. 

Bekraščio džiaugsmo apimtas aš tuščiame vidudieny suklykdavau, 

Nes vienuma man tapdavo didžiuliais rūmais: Vienuma. 

Jų salėse keistai skambėdavo daina, romantiška daina apie rūsčiam gamtovaizdyje, 
[svetimoj šaly, apleistą pasakos šalnų mergaitės kapą, 

Ir Coleridge'o Senasis Jūrininkas, atsidaręs girgždančias sunkaus in folio duris, 

[vėl skrisdavo išmirusių audrų būry į tolimas šalis. 


Ilgai taip šaukdavau, kol vėl iš praeities visi kadaise užmiršti daiktai sueidavo 
Ir, rateliu aplink susėdę, 

Kaip burtininko jie klausydavo manęs. 

Taip viskas ten gyveno ir kalbėjo: 

Ant užlų pamestas medžioklės ragas, 

Pietų Ašigalio kelionėje nušautas : albatrosas, 

Margasis dvaro laikrodžio heroldas 

Ir mėlyna kaip vyturėlio akys vasaros laukų tyla. 

čia viskas miršta, tiktai ten dar niekas nemirė. 
Ten mano nesuvaldoma dvasia norėjo būti Prometėjum. 
Ten bėgo su būriu drugių vaikystė, A 
Įmigus statiškame amžinosios vasaros sapne. 
Tenai buvau aš Laimingasis Princas. 
Tenai buvau aš Dievas. 
Ten buvo galima ir prisikelt. 
šios žemės viešpačiai — Skausmas ir Liūdesys, 
Laisvė ir Duona — 
Buvo sunkios vaikystės draugai. 
Todėl aš grįšiu ten, nes jau ir vasara išeina. 
Ten laukia kaimas, gatvė, mėlynasis namas, 
Kadaise mirusio žmogaus užkimęs balsas, parėjęs vienas klaidžict po namus ir sodus, 
Mieguistas tėvas skaito pasaką apie dainuojantį ir 

[šokantį mergaitės vyturėlį 
Ir sienoj šypsos, spindulių prajukintas, šventasis Jonas. 

DŽIAUGSMAS 


Tamsaus sidabro liepos ošė man liūdnai. 
žalsvi šešėliai klaidžiojo po sienas 
Pajuodusių ir sutrūnijusių namų. Kiemuose 
šlamėjo elegantiški fantomų žingsniai. 
Ant miegančių stogų klegėjo paslaptingos vėjarodžių minios 
Ir nuogus marmuro pečius korintiškos kolonos dengė 
Įmantrūs seno medžio lapų mezginiai. 
švelnus, kaip portreto mergaitės bolero aksomas, 
Ir minkštas oras glostė mano švytinčias akis. 
Aš skubinau namo, tikėdamas pats į save pabėgti. 
Sustojau. Kamkary sėdėjo rudenio naktis 
Ir ant didžiulės knygos spindinti rausva ranka mėnulio. 
Po medžiais man atrodė, kad šiandien 
Radau neaiškų ir ilgai jieškotą džiaugsmą. 
Kambaryje, spindėdamas šilta naktim, 
Ramus, tarytumei sudaužęs skausmą, 
Tik pažvelgiau į tylų veidrodžio sidabrą — 
Ir atsivėrė prieš mane didžiulis slėnis, 
Kaip išraižytas sidabrinis indas, 
Pripildytas žalsvų flamandų tonų, 
Ilgai stovėjęs mano aklinoj širdy. 
Tamsiam paveiksle mėnuo tyliai slinko 
Pro tamsiaveidį ąžuolą, nušvietęs 
Jaunystės nuotykį. Ir vėl ramiai 
Nupurtę dulkes ošė sunkios šakos. 
Giliai slėny miegojo tylūs miestai. 
Jų tuščios aikštės. šuliniai. Kolonos. Freskos. 
Alėjų prieblandose degantis laimingų kūnų džiaugsmas 
Ir nuostabaus atsiminimo medy palikti ženklai, 
O prieš didžiulį išraižytais rėmais mėnesienos veidrodį 
Gulėjc rudenio naktis tartum Velazguezo Venera. 
1941 


KELIONĖS DAINA 


Kai lapai kris — ir vėl aš iškeliausiu. 

Tik keletas dienu beliko susimąsčiusiam sė4ėt. 
Kelionėje aš prie kiekvieno medžio prisiglausiu, 
Ir šauksiu paukščiui kiekvienam: sudie! 


Aš būsiu viską atidavęs vėiam. Namo sienas 
Lietus su vėju plaus ir per naktis 

Po mano langu vieniša sėdės sidatro mėnesiena, 
ir veidrody virpės eušalus pilnatis. 

Viena diena su Maironiu Palangoje 


Atsiminimai 


MV ATK TU-S 


Toli nuo tėvynės ... Kur ta mieloji Palanga, 
ir kas dabar tenai? 

Kaip rudens vėjas lapus, Dievo lėmimas iš- 
barstė - išsklaidė tuos brangius asmenis, kurie 
kadais ten vasaras vasarodavo. Kame jie dabar? 

Ir kaip gyvą regiu saulėtam pajūry Mairo- 
nį — stambų baltą vyrą, ilgu baltu apsiaustu, 
balta skrybėle, auksiniais akiniais švytruojantį, 
stipria kumpa lazduže besiramsčiuojantį, antro 
tokio pat stambaus ir balto lydimą... O tas 
antrasis, neišskiriamas jo Palangos draugas, tai 
— monsinjoras Kazimieras Jasėnas, Mintaujos 
klebonas. 

Ir noris bent atsiminimuose vėl pergyventi 
bent vieną laimingą dieną su mieluoju Maironiu, 
kaip kad anais laimingais laikais. Tik tą dieną 
noriu  pergyventi  kondensuotai — surinksiu 
puokštę iš gėlių, pražydusių ir nuvytusių ne vie- 
ną tą dieną. 

1924 metai. Dar vieneri tik metai, kai grą- 
žinomės Klaipėdą. Truputis daugiau, kaip atga- 
vome iš brolių latvių jaukiąją, ramiąją Palangą. 
Jau pernai joj ilsėjos mūsų vasarotojai. O šie- 
met, kaip rašo laimingieji vasarotojai, ji visai 
jau apsitvarkiusi. 

Nebebuvau buvęs Palangoj nuo 1912 metų. 
Tad buvau jau labai pasiilgęs to gaivaus pajūrio, 
kur augau ir mokiaus, kurs buvo man pasidaręs 
antra tėvyne... Idomu, kaip jis dabar beatro- 
do po tų visų perversmų? Parašiau Palangos 
klebonui Juozui Šniūkštai, prašydamas priimti 
mane į savo svečių skaičių: mat, žinojau nuo se- 
nų laikų, kad jis labai gerai maitina — net išle- 
pę varšuviečiai, kurie mielai lankydavo Palangą, 
kaip “vienintelę lenkišką vasarvietę", prieš pir- 
mąjį pasaulini karą. klebono pansijonu būdavo 
labai patenkinti. Gavau teigiamą atsakymą — ir 
rugpjūčio 1 d. išvykau į dausas. Ora puikus. Vil- 
tys rožinės. 

Vienas iš patraukliausių Palangos burtų bu- 
vo tai, kad ten būdavo galima rasti, taip sakant, 
visą Lietuvą — daugybę suvažiavusių iš visur 
didesnių ar mažesnių, artimų ar svetimų žmo- 
nių, gerai nusiteikusių, turinčių daug laisvo lai- 
ko, linkusių nuoširdžiai pasižmonėti. Ką šiemet 
rasiu Palangoj? Su kuo gyvensiu klebonijoj? 
Gal bus ten ir Maironis? 

* 
* * 

Atvykau į Palangą automobiliu pavakariop. 
Einu prisistatyti panai Onai, klebono seselei, ku- 
rią gerai pažinau dar gimnazistas būdamas (ge- 
ra dūšia. plačiai bei teigiamai populiarus asmuo). 
Ji nurodo man kambarį, kur man skirtas, ir ve- 


das į valgomąjį keleivio pasotinti.  Priemenėj, 
rodydama į aukštas rusvas duris priešais valgo- 
mąjį, Man pusbalsiu sako: “O šitam kambary 
nutūpė pralotas Maironis!" — taip reikšmingai, 
paslaptingai. —A-a!—atsakiau aš, irgi pusbalsiu, 
ir pagarbiai žvilgterėjau į tas tylias duris, už 
kurių gal nūn ilsis ar svajoja, ar kuria Maironis. 

Man begeriant saldų pieną su skania duo- 
nute ir besišnekant su vaišingąja šeimininke, 
staiga girgžtelėjo durys. Mudu žvilgterėjova ten 
link — Maironis; tuščia ropine nešinas — ma- 
tyti, vandens ateina. 

— Gerbiamasis pralote, prašom pas mus pa- 
vakarės. Šitai ir naujo svečio supsilaukėmeė — 
kviečia Ona. 

Aš pagarbiai atsistojau. Maironis priėjo, 
pasisveikino paprastai, santūriai, neversdamas 
savęs parodyti jaunesniajam ypatingo malonu- 
mo ar palankumo ((kaip kad daro ne vienas ki- 
tas aukštas dvasininkas), ir atsisėdęs ėmė ramiai 
užkandžiauti, pats perdaug nesistengdamas pa- 
laikyti gyvo pašnekesio, palikdamas tą triūsą 
mudviem su Ona. Toks jau buvo Maironis: vi- 
siškai savoj kompanijoj laisvas, šnekus, links- 
mas, o kiek svetimesnėj — truputį susivaržęs, ne 
taip jau lengvai prisitaikąs ir surandąs temų pa- 
šnekesiui. Tam daikte jis buvo tipiškai lietuviš- 
kas. 

Apie ką, manau, čia būtų patogiau su juo 
kalbėti? Žinoma, apie tai, kas iš bendrų pažįs- 
tamų yra Palangoj. Gal Jakštas? — Šis buvęs 
užvažiavęs, bet jam nepatikę Palangoj: perdaug 
žmonių, perdaug tuščių susitikimų ir nerimtų 
kalbų — tad apsigyvenęs Giruliuose palei Klai- 
pėdą ir snopinėjąs po šilą, knyga nešinas, kaip 
koks atsiskyrėlis ... Pasakoja Maironis — ir vis 
kažkaip ironiškai: Jakšto adresu jis mėgdavo pa- 
ironizuoti. O ir Jakštas (ne vien “Principų 
tvirtume"), salva reverentia Maironiui — poe- 
tui, gebėdavo, atvirai įsikalbėjus, jakštiškai Mai- 
ronį-žmogų pačiupinėti: labai jau jųdviejų gy- 
venimo stiliai skyrėsi nuo viens antro: Jakštas 
— asketas, atsiskyrėlis, kabinetinis mokslinin- 
kas, Maironis — pasaulio kunigas, mėgstąs žmo- 
nių draugiją, gyvenąs plačią žmogiškų išgyveni- 
mų skalę. 

Klausiu, gal jau yra ir Vaižgantas. — Kurgi 
nebūsiąs! Kaip galėtų Palanga be jo apseiti!... 
Ir jau žybčioja Maironio akyse šelmiški, bet ne- 
pikti, žiburėliai, ir dainius žymiai palinksmėja. 
— Vaižgantas jau esąs ir netgi čia pat kleboni- 
joj apsigyvenęs, tik nežinia, kuomet aš gausiąs 
ji pamatyti, nes jis taip pat ūmai išnykstąs, kaip 
ir pasirodąs... — O kas daugiau iš mūsiškių? 

— Ar pažįsti monsinjorą Jasėną? Tas čia pat, 
klebonijoj. Yra dar Putinas, bet tas apsigyveno 
romantiškoj Jūratėj. Kurią čia dieną visu būriu 
ėjome į Šventąją — ėjo ir jis... Nebuvau ma- 
nęs, kad jis, tas kėkštas, toks stiprus: priėjome 
upelį; reikėjo bristi; kiti nusiavė ir brido; o kad 
man nereiktų autis kojų, Putinas paėmė mane į 
nugarą ir pergabeno į antrąjį krantą. 

Mane net šiurpas nukratė, pamąsčius, 
koks būt buvęs vaizdas, jeigu vidury upelio Pu- 
tinas būtų suguręs po sunkiąja našta! Juk jis — 
berniokas, o ne milžinas Kristupas, ir Maironis 
— lokomotyvas, o ne kūdikis. 


Iš tikrųjų — ir sveikas gi ir drūtas tas mMū- 
sų senasis dainius! Lokomotyvo palyginimas pra- 
šyte prašosi — nieko nepadeda nė pagarba. Ir 


ant to storo liemens, apskritų apskrito, kuris 
taip ištempęs sutoną, jog, rods, tuoj visos siūlės 
suirs, viršum akademinės pelerinėlės, didžiulė 
galva, kuri ant tos uolos atrodo nedidelė. Žilai, 
dar nebaltai (kaip kad Vaižganto) pražilusi, 
trumpais, praretėjusiais plaukais, bet neprapli- 
kusi, nors Maironiui tuomet ėjo jau 62 metai. 
Kiek geriau įsižiūrėjęs, tuoj pastebėsi, kad ji, 
taip sakant, truputį dreba, kaip kad kartais labai 
senų žmonių (nors Maironis šiaipjau dar labai 
jaunai laikosi): lyg nepritariamai sukaliotųs į 
šalis. Bet tas veidas, veidas! — minties, valios, 
jėgos simbolis, nors apybraižos apvalainos, ne 
kampuotos, kaip kad Jakšto; mat, veidas derlus, 
net seniškai apdribęs šiek tiek. Plati mąstytojo 
kakta. Proporcionali, taurios išvaizdos nosis. 
Jautulinga normali burna su sultingomis lūpo- 
mis, kurių kampuose slypi išdaigiškas šypsulys, 
visada pasirengęs bligztelti, jei dainius žmonė- 
se; jei vienas — išdaiga pasislepia, ir Maironio 
lūpos įgauna kažkokią rūstoką nuotaiką. Smak- 
ras niekuo nepuoląs į akis, gal kiek savim paten- 
kintas. O tam veide sielos vartai, akys? Nuosta- 
bu — jos suteikia senyvam Maironio veidui keis- 
to panašumo, sakyčiau, į dramblio veidą (jei leis- 
ta dramblio fizionomiją taip vadinti): tokios pat 
nedidelės, aptinusios, ar primerktos, blizgančios 
protingos tokiame pat stambiam smulkiai dramb- 
liškai raukšlėtam fone... Ir visas tas nekasdie- 
niškas veidas, ta didi galva. tas galingas stotas 
lyg sakyte sako: tai — kurioj nors srity galiū- 
nas, tai — prigimtas vadas. 


k 
* * 


Papavakariavęs Maironis stojos eiti. Aš jį 
paklausiau, ar prieš vakarienę jis esąs laisvas ir 
ar būsiąs savo kambarv. “Taip""— atsakė, —“o 
ką?' — “Mat, aš norėčiau pas tamstą pirma ap- 
silankyti". Man tai būtų dabar patosiausia, nes 
jau pirmieji ledai, šiaip =r taip, pralaužti — ir 
dabar būtų nebe taip nejauku pas tą didį vyrą 
apsilankyti. O šitą pareiga atlikti vistiek pride- 
ra... Maironis mano apsilankymo perspektvva, 
pasirodo, nelabai te:užavėtas ir relabai rvžtai, 
truputį mikčiodamas. man sako: “N-na, ž-žino- 
ma, prašom ... nors Čia vasarvietėj nėra griežta 

pareiga eiti su vizitomis ... “Tonkij namiok na 
tolstoje obstojatelstvo" — pagalvojau aš paties 
Maironio mėgiamuoju rusišku posakiu (lietuviš- 
kai maždaug — “plonas priminimas — storos 
aplinkybės"); bet atsitraukti nebebuvo galima— 
tad pakvietimą priemiau, kaip gerą pinigą, Ir 
abudu įėjova į Maironio šventvietę. Jis rezig- 
nuojamai sėdos į senutę avietspalvę „sofą užu 
vienakojo apvalaino stalo, uždengto žalia api- 
blukusia pliušine staltiese, ir susivaržiusiai tyli, 
matyt, nebežinodamas, ką toliau veikti; o aš sė- 
daus kairėj į pagarbos vertą senutį fotelį ir karšt- 
ligiškai galvoju, apie ką čia užvesti kalbą... O, 
laime! Ant stalo besilsį “Pavasario Balsai". Lyg 
pats likimas būtų pirštu rodyte nurodęs: “Kal- 
bėk apie jo kūrybą!" Aš paklusniai, pats dar 
aiškiai nenumanydamas, kas iš to išeis, pradė- 
jau: “Atleiskite: ar galiu pažiūrėti? bene '“Pa- 
vasario Balsai"... Maironis vos regimai linkte- 
lėjo— vadinas, pritarė, tad imu kukliai įrištą kny- 
gutę. Beesąs anas neskoningas leidinys su dau- 
gybe dainiaus pažįstamų nuotraukų. “Be abejo, 
Palangoj jūs mums sukursite naujų lyrikos gra- 
žumynų?" sugestijonuojamai klausiu dainių. Jis 
atkuto. “Kas žino, gal... jei kas ateis į galvą", 
atsakė jis, kaip paprastai, nejieškodamas vaiz- 
dingų žodžių. Aš atsargiai einu toliau: “Ar galiu 
paklausti: gal ką rašote šiuo laiku?" — “Taip, 
rašau dabar naują dramos veikalą “Vytautas pas 
kryžiuočius". 

Nors man ta naujiena nebuvo miela, nes 
nemaniau, kad Maironis gali gerai pasireikšti 
kaip dramaturgas (vasario 15 mačiau premjerą 
“Kęstučio mirtį“: padarė labai skystą įspūdį), 
bet mandagumas reikalauja pasidomėti rašo- 
muoju kūriniu — tad klausiu: “Gal teiktumėtės 
šį tą papasakoti apie tą veikalą? Man tai būtų 
labai miela“. Maironis ir šitokiu atveju nebuvo 
šnekus. Jis šelmiškai šyptelėjo ir sako: “Kažin 
ar verta. Pavadinimas šį tą pasako apie turini, o 
smulkmenas bus daug įdomiau sužinoti pačioj 
premjeroj. Režisierius Dauguvietis neduoda nė 
atsipūsti: girdi, kaip tik pabaigsiu, tuoj ir staty- 
siąs". Taip. Kurgi ne! Viena: tai — Maironio; o 
antra: tai — iš karžygiškos savos praeities, kuri 
nūnai, ką tik įsikūrus savomis didelėmis pastan- 
gomis naują nepriklausomą valstybę ir gyvenant 
dar pirmąjį, herojinį jos laikotarpi, taip vilioja 


kiekvieną — tad žada spektaklius su išparduo- 
tais visais bilietais ir tai ilgą eilę tokių spektak- 
lių. Juk štai “Kęstučio mirtis" eina ir eina — ir 


vis žmonių pilna. Ir kurgi ne! Juk išvystame gy- 
vų gyvą, ir čia pat, ranka pasiekiamai, tą nuos- 
tabų, mielą romantiką—karžygi Kęstutį, toki 
tartum legendų didvyrį, o juk tikrų tikriaus'ą 
istorinį asmenį ir tai paprastą lietuvi, savo tik- 
rą brolį! Prisipažinsiu, kai premjeroj išvydau 
scenoj neužmirštamąjį Petrą Kubertavičių, kaip 
gyvą kokios Kęstučio atvirutės kopiją, ir tai dar 
raitą įjojantį ant tikro gyvo žirgo į sceną, — ir 
man gyviau suplasnojo širdis. 

Žinoma, ir “Vytautas pas kryžiuočius' turės 
ne mažesnį pasisekimą... Bet kaip būtų gerai, 


MAIRONIS 
1962. X. 21 — 1932. VI. 28 


kad Maironis verčiau imtų mums kurti dar tokių 
lyrinių posmų, kur taip krikštoliškai blizga ir 
skamba, kaip paprastutė rasotai gaivi vyturėlio 
daina... Ir aš atsargiai, rinkdamasis žodžius, 
sakau dainiui: “Taip, kur nenorės Dauguvietis 
kuo greičiausiai gauti naują tamstos dramos kū- 
rinį, kai publikai taip patiko pirmasis... Bet aš 
taip geisčiau, kad tamsta mums čia sukurtumei 
dar ne vieną tokį maironišką brangumyną, kaip 
štai''...— ir ėmiau sklaidyti “Pavasario Balsus? 
o suradęs kurį sau labiau patinkantį eilėraštį, — 
ji pusbalsiu skaityti, lyg sau pačiam, paprastai, 
nuoširdžiai, santūriai. 

Taip perskaičiau “Ten kur Nemunas ban- 
guoja" — ir vogčia dirstelėjau į kūrėją, ar kar- 
tais nesišypso pašiepiamai. Ne, žiūri gana malo- 
niai — tad sklaidau toliau ir, radęs, skaitau, jau 
nebe taip būgštaudamas, “Užmigo žemė", o bai- 
gęs vėl tiriamai debteliu į „Maironį, ar nežybčio- 
ja jam gudriose akyse pašaipos kipšiukai, kaip 
kad dažnai. Ne: žvilgsnis švelnus ir šiltas. 
Jieškau, prasidrąsinęs, daugiau. Štai “Išnyksiu, 


Skaitau... 
valandėlę tyliu, veizdėdamas į dainiaus veidą. O 
jis švelnaus liūdesio pridengtas. Pertraukdamas 


kaip dūmai išblaškomi vėjo? Baigęs 


pauzą, Maironis sako: “Gal dar paskaitytumei?“ 
Ach, tad mano bandymas nėra jam abuojas? Ge- 
rai! Ir imu skaityti “Miškas ūžia“, paskui “Lie- 
tuva, brangi mano tėvyne“, “Kur bėga Šešupė" 
Sustojau, stebiu. Maironio akys žiūri taip spin- 
dulėtai ir lūpos šypso širdingai. Ir jis sako: “Ne- 
būčiau manęs, kad mano eilės būtų tokios malo- 
nios klausyti! Paskaityki dar!" Man to tik ir rei- 
kėjo. Radau “Išsisupus plačiai vakarų vilnimis" 
kur man taip į širdį kalba, ir sakau tuos posmus, 
tartum savo paties. Dėbteliu, baigęs — dainius 
žiūri kažkur į sau vien regimą tolį, skaudžiai su- 
simąstęs. Valandėlę patylėjęs, skaitau nuostabų 
“Eina garsas“. Čia pats susijaudinau ir baigęs 
užskleidžiau tą krikštolo dainyną. 

Valandėlę abu tylėjova. Pagaliau jis taria: 
“Ačiū, labai ačiū. Malonią praleidau valandėlę" 

Tai buvo daug pasakyta, nes šiaip Maironis 
nemėgdavo, o gal ir nemokėdavo sakyti vyrams 

komplimentų. Tam kartui atsisveikinau, nes ne- 
trukus bus vakarienė. 

Buvau patenkintas: ta viena valanda suar- 
tino mane su Maironiu gal labiau, negu būtų ga- 
lėję tai padaryti daugelis susitikimų. 

* 


* * 


Skambalas. Iš visų klebonijos butų bei bu- 
telių skuba svečiai į valgomąjį, kaip bitės į avi- 
lį, išalkę vakarienės: Palangos oras daro žmogų 
ėdrų. 

Ilgas, baltai užtiestas, gėlėmis papuoštas 
stalas glaudžiai apsėstas. Kuklusis šeimininkas 
savo vietą gale stalo užleidęs Maironiui; dešinėj 
Švėkšnos “viešpats", kan. Maciejauskas, o kai- 
rėj — Mintaujos Jasėnas; toliau žemyn pats šei- 
mininkas, o vis-a-vis tuščia krasė (įdomu, kam 
skirta); toliau žemyn susodinti mažesnieji bei 
jaunesnieji žmonės, moterys bei vyrai, pasaulie- 
čiai bei kunigai; vis artyn prie įeinamųjų durų, 
destis, koks kurio laipsnis ar amžius; ir aš visai 
netol tų durų, tarp jaunųjų, nes, nors amžium 
jau nebe jaunuolis, bet gyvenime dar nieko ne- 
pasiekęs; na, nors jaunųjų tarpe ne taip garbin- 
ga, užtat tikrai malonu (nors aki kam ir kitaip 
atrodo). 

Antroj pusėj stalo, beveik priešais mane, 
tik prideramai aukščiau, sėdi ponia Adomienė 
Varnienė, tokiu glostumu, truputi pavargusiu 
žvilgiu, tokiom geraširdiškom lūpom — tikra 
lietuvaitės darželio leukonija. Susipažinau su ja 
Kaune, Čiurlionio parodoj. Pasisveikinęs klau- 
siu: o kur vyras? Švystelėjusi šypsniu, su kris- 
leliu ironijos, jinai paaiškina, kad menininkas 
jieškąs grožybių Lietuvos pakelėse — fotogra- 
fuojąs kryžius būsimajam albumui. Šią akimir- 
ką mane labiau domina kitas dalykas — kas, bū- 
tent, turi sėdėti anoj tuščioj krasėj tautos didžiū- 
nų tarpe. Ji, vis taip pat su paslėpta ironija (bet 
kur ten paslėpsi ylą maiše!), man paaiškina, kad 
ten sėdis Vaižgantas, jeigu neviešis pas beskai- 
čius bičiulius. 

Numalšinęs smalsumą, ėmiau malšinti alkį. 
O buvo kuo: klebonas turėjo didoką ūkį, o buvo 
geras ūkininkas (sesė—šeimininkė irgi), tad ant 
stalo galėjai rasti viską, ką Palangos flora bei 
fauna pagamina, tiesa, ne perdaug išmoningai bei 
įmantriai patiekta, bet užtat tikra bei sveika, o 
kas žemaičiui svarbiausia — daug ir riebiai. Ir 
— viso gerumo viršūnė — pasirodė ant stalo dy- 
vinas kleboniškis rūgęs pienas su karštomis 
pjaustytomis bulvėmis; o jos spirgučiais pabars- 
tytos, taukais palaistytos! Tad apmilšo šnekos — 
ir vien girdėti įvairūs valgymo garsai, susilieję 
į vieną vakarienės simfoniją. O! orkestras jau- 
kus, ir kiekvienas instrumentas virtuoziškas! 

Ką veikęs, ko neveikęs, aš vis dirst į dievų 
galą. Ir jie darbuojas visai atsidėję; betgi po 
truputį ir šnekas. Švėkšnos viešpats, kūnu gal 
galingesnis ir už pati Maironį, dirksniais pavar- 
gęs nuo didelės statybos bei veikimo, veide tru- 
putis sumišimo - susivaržymo, žinosi esąs daug 
silpnesnis sparnais už didijį Maironį, tad jo aki- 

vaizdoj jaučias nejaukiai, bet bando vertai pasi- 
reikšti — sako kažką rimta naiviai. Maironis nel 
šio, nei to, o arbiter elegantiarum Jasėnas tuoj 
ima ant danties, bet kažkaip neskaudžiai, bro- 
liškai, estetiškai; estetiškai jis ir valgo, estetiš- 
kai ir šneką braukia, ir anekdotą pasakoja, ir 
mostaguoja, ir juokias. Maironis tai visa irgi da- 
ro saikingai ir padoriai, tiksliai, kaip gero tono 
taisyklės reikalauja, bet be to jasėniško aristo- 
kratizmo. Ypač akylai stebiu, kaip dievai valgo. 
Žmonės sako: kaip kas valgo, taip tas darbą dir- 
ba. Aš truputį praplėsčiau: kaip kas valgo, taip 
tas ir gyvena. 

Kaip kitoniškai tuoj valgys kitas dievaitis 
— Vaižgantas, kuris ką tik pasirodė mūsų val- 
gomojoje scenoje, kaip tikras deus ex machina. 
Įeidamas trinktelėjo duris, taip jog visi turėjo 
pastebėti, kad įeina olimpietis. Visi grįžtelėjo 
pažiūrėti, kas ten toks įžengia, kaip saulėgrąžai 
į saulę. O Vaižgantas tikrai kaip saulutė švyste- 
lėjo. Jau tokia jo prigimtis: kur tik jis pasirodo, 
tuoj ten šviesiau pasidaro, ne dėl to, kad vęš- 
lūs, ilgi plaukai baltai pražilę, ir ne dėl to, kad 
tas mielas jo stotas, — kur toks paristas, toks 
pastatytas, — ertai apvilktas ilgu baltu apsiaus- 
tu, kurį savo laiku vadindavome balachonu, bet 
dėl to, kad tas gaivus-šviesus Vaižganto optimiz- 
mas, verdąs-kunkuliuojąs ir besiliejąs per kraš- 
tus, lengva-linksma šneka, maloniu balsu, lei- 
džiamu trupučiuką pro nosį, taip sakant. panie, 
biski bajoriškai-varšavietiškai, — visus linksmai 
nuteikia, kaip švelniai svaiginąs sektas. 

“Kur baladojais, kad taip pasivėlinai?? — 
kiek iš aukšto, bet taip tėviškai maloniai klausia 
Maironis ji besėdintį. Korektiškas Jasėnas, tas 
grandseigneur'as, kuris pats viešai niekuomet 
nebūtų sau leidęs taip sans facon atsilieoti i jau- 
nesni draugą, bando ištrinti galima nemalonių 
įspūdį, savo giliu baritonu geradariškai iuokda- 
masis ir sakydamas: “Mūsų garbusis Kūrėias, 
žinoma, kur nors kam nors ką nors gera darė". 

Tuo tarpu Vaižgantas, susilaukęs tėviško 
papeikimo ir mandagaus pabraukimo, truputį ne- 
gandingai, bet reikšdamas savo dailiąja burnele 
saldų šypsnį vietoj rūgštaus vypsnio, plačiai at- 
sisedęs. iššaukiamai ansižvalgė, tartum sakyda- 
mas: “Na, štai pasivėlinau — tai ir kas? Ar aš 
negaliu Palangoj daryti, ką tinkamas?" O iš tik- 
rųjų, atsikrenkštęs, tarė: “Tikiuos, kad manęs 
nelabai tepasiilgote ir kimšote išsijuosę. Na, bet 
aš jus dar pasivysiu ir pralenksiu! Štai, prade- 
dame!* 

Ir jis komiškai, it padykęs berniokas, tary- 
tum godžiai, emė grobte grobstyti iš ivairių pa- 
dėklų ir versti į savąją lėkštę įvairius skanės- 
tus, o prisikrovęs kupiną, karingai pareiškė: 
„Na dabar niam-niam!" — ir kad ims drožti, di- 
delius kąsnius kimšdamas, skubiai kramtyda- 
mas. pasigerimai niurnėdamas, čepsėdamas, lie- 
žuviu papliauškindamas, lūpas apsilaižvdamas... 

Mes visi garsiai juoktis. Maironis žiūri i jį 
apvaliomis, plačiai išplėstomis akimis, dėdama- 
sis nusigandęs, kad bičiulis neužspringtų, ir ko- 


miškai apsimesdamas pasipiktinęs tėvynės šulo 
rajumu. O Mintaujos džentelmenas, atlaidžiai 
šypsodamas, žiūri į jį, kaip mylįs tėvas į pady- 
kusį bernioką, lyg sakyte sakydamas: “Tai tik 
šį kartą jis toks. Šiaip esti visai mandagus". Mes 
tuo tikim, o daugis ir patys žinom, o visi — tam 
visuomenės lepūnėliui iš anksto viską atlei- 
džiam, nes mylim. Ir kas jo, cacos, nemylėtų? 
Kas jam neatleistų? Savo laiku net rimtasis 
karštasis vyskupas Paliulionis jam šį tą atleis- 
davo, ko kitam nebūtų atleidęs, sakysim, vadi- 
namosios litvomanijos (pats Paliulionis buvo 
stiprokai aplenkėjęs): jaunasis kunigas Tumas, 
kur tik jį vyskupas paskirdavo, tuoj imdavo tir- 
pyti iš svetur atneštąją lenkystę, o želdyti pikt- 
žolių smelkiamąją lietuvystę; tariamieji lenkai 
imdavo rėkti ir vyskupui skundus rašyti; šis Tu- 
mui: važiuok pas mane pasiaiškinti; Tumas at- 
važiuoja; Paliulionis ima jam dėstyti jo “nuo- 
dėmes", pirma crescendo, paskui, pavargęs, di- 
minuendo; o šis, šelmis, tiksliai nužemintai, dai- 
liai sumišęs, maldingai klausos, kaip mielas ka- 
čiukas purkuodamas; o tas grakštus snukutis 
toks malonus; o tos akys tokios nekaltos ... Žiū- 
ri į jį vyskupas, žiūri: tas nusikaltėlis toks mie- 
las, o aiškinas taip įtikinamai, o taip padoriai 
lenkiškai, dargi varšuvišku akcentu — na, kaipgi 
čia ilgai pyksi, ypač kad tas gerojo šelmio snu- 
kutis taip žaviai gailis, — tad atsidūsta senasis 
ganytojas ir šiltai sako: “Na, ką veiksim? klaup- 
kis — palaiminsiu!'' Ir, pakėlęs į dangų dideliais 
juodais akiniais akis, plačiai užsimojęs, visu sa- 
vo mažu augumu ūmai tartum augte išaugęs, 
taria: “Benedicat te omnipotens Deus, Pater et 
Filius, et Spiritus Sanctus". Nusikaltėlis maldin- 
gai atsako: Amen. Tuo ir baigės agniojo vysku- 
po teismas. 

Ir mes šį vakarą ne tik nepasmerkėme savo 
Vaižganto už išdykavimą, tik juo linksmiau bai- 
gėeme vakarienę. 

* 
* * 


Pavakarieniavus, vasarotojui Palangoj lieka 
dar viena vasarinio ritualo dalis: eiti į pajūrį 
ant tilto, kur susirenka, taip sakant, visa Lietu- 
va pasigėrėti savaja jūra ir jos didinga naktim 
ir į kilnią jos simfoniją ilieti dar žmogaus-lietu- 
vio įnašą — lietuvišką dainą. 

Aš sakau Maironiui: “Jaunimas baudžias ei- 
ti ant tilto padainuoti. Ar neprisidėtumei ir 
tamsta?" Jis juokais ima brangintis: “Na, ka- 
žin? Aš senas — nebepritiksiu prie jūsų". Mes, 
jaunesnieji, vienu balsu ėmėme jį įtikinėti, kad 
savo dvasia jis net ir už jaunuolius jaunesnis, 
jis būtinai turįs eiti su mumis; be jo mums ir 
malonumas — ne malonumas; visa Palanga ten 
jo laukiant. “Na, jei taip, tai, turbūt, reiks el- 
ti'', tartum vargais negalais nusileidžia Maironis 
(o mes jauste jaučiame, kad jį traukte traukia 
tas vakaro pajūris, tas tiltas ir tos dainos). 

Tad einame — seni-jauni, vyrai-moterys. 
Būrio vidury Maironis, šalia Jasėnas su Vaiž- 
gantu, ir aš čia pat iš paskos, kaip uodegelė, ku- 


ria ir norėdamas nenusikratysi. Taip lengva sie- 
loj. Jokio rūpesčio. Žmonės čia tokie meilūs. 
Vien lauki kažko gero ir įdomaus. 

Štai ir tiltas tiesias į jūrą. Kaip gaila, kad 
jis nūnai toks trumpas: per trisdešimt metų vė- 
jai užpustė ir jūra užnešė jį smėliu, taip jog du 
trečdaliai jo atsirado sausumoj — susidarė iš- 
kyšulys. Ne taip buvo anuomet, kai aš jį ma- 
čiau pirmą kartą 1895 metais: smėlio iškyšulio 
nebūta, vien jūros plezdenta; tiltas buvo bent 
triskart ilgesnis ir visas žlaksojo vandeny; bū- 
davo vos užmatyti nuo krašto jo galą; baugu bū- 
davo juo einant — kaip toli įsismelki į jūros be- 
galybę! kaip gilu turi būti po kojomis! 

Tilte kamšatis. Vieni dar tik ateina, kiti jau 
grįžta. Taip ir tęsiasi nenutrūkstamos eilės, kle- 
gėdamos, juokdamosi. Gale tilto tirštesnis būrys. 
Girdėti, dainuoja. “Turbūt, Jonuškaitė. Ji jau 
grįžo, baigusi dainavimo mokslus Berlyne ir Ro- 
moje'', pareiškia kažkas. “Einame ir mes", sako 
Maironis. Visi jį pažįsta, visi sveikina — jis vos 
besuskumba kilnoti savo apnešiotą panamą... 
Štai Smetona su žmona. Sveikinamės. Vaižgan- 
tas mus meta ir prisijungia prie jų būrio, kuria- 
me kyšo, it du ąžuoliai, Izidorius Tamošaitis ir 
Antanas Lubickas (slapyvardžiu Viktoras Prav- 
dinas), kurie savo noru sudaro buvusiajam pre- 
zidentui tartum kokią asmeninę sargybą. Mūsų 
būrys eina į patį galą, kur mus traukte traukia 
daina. 

Tikrai, dainuojančiojo būrelio širdim besan- 
ti Vince (kurią visi pažįstamieji taip iš simpati- 
jos vadina, o mena Jonuškaitę). Pamatę Mairo- 
nį, dainininkai nutilo, iki pasisveikino. Tuokart 
Maironis paprašė toliau dainuoti — ir Vincė sa- 
vo tirštu, plačiu, šiltu balsu užtraukė, Maironiui 
pagerbti, “Lietuva, brangi mano tėvyne". Visi, 
kaip kuris galėdamas, nuoširdžiai pritarė. Mai- 
ronis irgi traukia savo senuoju tenoriuku. Aš 
stebiu, klausaus — ir truputį už jį gėdžiuos (nors 
pats nė tiek nemoku dainuoti). Kad jis galėtų 
taip dainuoti, kaip Putinas! Gal jaunas ir galė- 
jo... Ar šiaip, ar taip — vis tik taip miela, kad 
jis prisideda prie jaunimo, ir aš jį dar labiau 
myliu. 

Taip bedainuodami po kita kitos Maironio 
dainas, nė pastebėte nepastebėjome, kaip ėmė 
lynoti. Tenka eiti namon. Ar jam patinka, ar ne, 
— laikaus šalia Maironio (antroj šaly — Jasė- 
nas). 

“Mūsų poetų karaliau/' — sakau Maironiui, 
—“Atleiski, kad taip garsingai vadinu, bet turiu 
taip vadinti, nes tikrai esi (jis čia kažką neaiš- 
kiai tarė, lyg neigdamas, lyg nutraukti bandy- 
damas), gal pasakytumei mums, kaip jauties, kai 
girdi taip štai savo dainas dainuojant?! || 

Ir žvilgteriu jam į veidą, kiek susirūpinęs, 
ar savo klausimu nesuteikiau jam nemalonumo... 
Bet ne: jis šypso gana palankiai ir pagaliau sa- 
ko: p 

— “Na, tai jau, kaip čia pasakius... Zinoma, 
malonu: juk žmogus tam ir rašai dainas, kad kas 
nors jas dainuotų". 

Pasakė jis tai tikrai maironiškai: nuoširdžiai 
bei paprastai. Kitas būtų pasiraitęs bei paveid- 
mainiavęs:: girdi, tai jį varžą, arba — jam tai 
esą visiškai abejinga. Maironis ne taip. 

Matydamas, kad dainius duodasi šitaip kal- 
binamas, einu toliau ta pat kryptim: 

—“Bet juk, turbūt, pradžioj ne iš karto su- 
silaukei tamsta visuotinio pritarimo?“ 

— “Žinoma. Su jaunaisiais buvo lengviau; 
bet seniai arba visai nesidomėjo, arba netgi Žžiū- 
rėjo žvairomis"'. ) 

—“O kaip sutiko tamstos kūrybą didysis 
Baranauskas?" 

—“Ogi tylomis. Kai įteikiau jam ilgoką sa- 
vo dainą apie Lietuvą, priimti jis priėmė, bet 
taip ir paliko nieko nepasakęs, ką jis mano apie 
Ją š 

* * 


Taip beveik draugiškai bešnekučiuodami, 
parėjom namon. Gulti eiti — dar per anksti; tad 
ką toliau veikti? Skaityti? Bet prie žvakės per 
tamsu, o elektros kambariuose nėra. Gerasis šei- 
mininkas, turbūt, manė: Dieną — saulė, naktį — 
mėnuo; jeigu nėr — eik gulti! 

—“Žinote ką?" sako Maironis prieangy jau- 
nimui. “Einame į valgomąjį — pažaiskime kokį 
žaidimą!“ 

"Visi džiaugsmingai pritarėme ir sugarmėjo- 
me į valgomąjį. Mūsų laimė — ten kabo kerosi- 
no lempa. 

—“Ką norėtumėt žaisti? — klausia Mairo- 
nis. Mes siūlome jam pačiam pasirinkti žaidimą. 

—“Gerai", — sako jis. “Tad gal pažaisime 
šitaip: vienas iš mūsų turės išeiti į kitą kambarį, 
kad nenugirstų, ką likusieji susitars, o šie susi- 
tars užduoti jam įspėti kokį nors dalyką — sa- 
kysim, dangų, jūrą, žmogų, gėlę, skaičių, vardą 
ar ką kita; tuokart jis grįš ir turės įspėti; tuo 
tikslu jis galės uždavinėti mums klausimus, kur 
tas dalykas yra: ar danguj, ar žemėj; ar Euro- 
poj, ar kitur; ar mieste, ar kaime; ar didžioj gat- 
vėj, ar mažoj ir taip toliau, kol prieis visai arti 
prie reikiamojo dalyko, o tuokart bus jau visai 
lengva įspėti. 

— “Na, kažin?" — abejoja vienas iš mūsų. 
— "Man atrodo, kad tai labai sunku. Tad pats 
mūsų gerbiamasis Maironis tegu mums parodo, 
kaip reikia spėti? 

Visi pritarėme ir ėmėme prašyti dainių, kad 
sutiktų. Jis sutiko ir išėjo i savo kambari. O mes 
tylomis susitarėme, kad dalykas, kuri Maironis 
turės įsoėeti, bus “Maironis". ir pakvietėme ii pas 
mus. Argi ispėtų? Idomu!... O jis mislingai 
šypso ... Patylėjęs klausia: 

— “Ar tas dalykas yra vien idėjų srity, ar 
tikrovėj?" 

—"Tikrovėj'"" — atsakėme. 

—"Ar mūsų planetoj, ar kur kitur?" 

—" Mūsų planetoj“. 

—“ Ar ant žemės, ar kitur?" 

— "Ant žemės". 

— "Ar Lietuvoj, ar svetur?" 

—“Lietuvoj". 4 R 
— “Ar gyvenamoj vietoj, ar negyvenamoj. 


—“Gyvenamoj". 

— “Ar mieste, ar ne?" 
—“Mieste"'. 

— “Ar dideliame, ar mažame?" 
—“" Mažame". 

— “Ar Palangoj, ar kitur?“ 
—“*Palangoj"". 

— “Ar kuriam bute, ar lauke? 
— "Bute" 

—“Ar klebonijoj, ar kitur?“ 
—“Klebonijoj"". 

Kad tave kiškis! — manau. — Nagi, ir įspės! 


Tai puikus žaidimas! Net džiaugsmas ima! 

O Maironis, lyg niekur nieko, toliau klausia: 

— “Ar šitam kambary, ar kitur?“ 

— "Šitam". 

—“ Ar žmogus, ar kitskas?" 

—“ Žmogus". 

—“Ar vyriškis, ar moteriškė?" 

—"“ Vyriškis". 

— “Ar ilgaskvernis, ar trumpaskvernis?" 

—"“Ilgaskvernis". 

—“Ar vyresnis už 60 metų, ar jaunesnis?" 

—" Vyresnis"'. 

— “Vadinas, Maironis". 

Mes visi entuziastiškai ploti. Juk tai tikrai 
nuostabu taip įspėti! Kas pirmiau būtų galėjęs 
manyti, kad tai galima? Iš tikrųjų, tai aukštos 
kultūros žaidimas. 

—"'Na, o dabar tegu kas kitas bando," siū- 
lo Maironis. Visi ėmė piršti mane. Man atrodė, 
kad supratau, kaip reikia spėti, ir sutikau. Pasi- 
rodė, kad perdaug savim pasitikėjau, — ir gavau 
gėdos: jie, šelmiai, sugalvojo įmantrų uždavinį 
— "grožį"; aš graibsčiaus - graibsčiaus, kaip ak- 
las, ir neįspėjau. 

Tuokart kažkas prasižiojo, kad aš geriau 
spėjąs iš rankos. Tuojau kelios ponios bei pane- 
lės atkišo man savo rankas. Na, ką gi. Kad no- 
rite būti apgautos, apsigaudinkite! Ir ėmiau nar- 
siai skaityti iš rankų. Tik drąsiai teik! Tik daug 
plepėk! Iš šimto teigimų penkiasdešimt, o gal 
daugiau, bus teisingų. To lengvatikiams visiškai 
pakanka. Žmogus taip yra ištroškęs nepaprasto, 
stebuklingo, pranašiško, jog yra pasiryžęs už- 
merkti akis priešais netikslumus, o ką tik gali- 
lima kiek galima priimti palankiai, kaip tikrą 
"pronėšį". Pagaliau, šimts žino, gal mes kartais 
turime daugiau intuityvinės įspėjimo galios, ne- 
gu nujaučia dabarties mokslas. O gal ir ta varg- 
še Žmogaus ranka tikrai yra lyg koks lakštas, 
kuriame gamtos įrašyta, kokias galias, kokius pa- 
linkimus turi tas žmogus, — vadinas, šiek tiek 
nurodo, kokia gali būti, ar net bus, jo ateitis. 


„Tad skaitau iš rankų. Visi atsidėję klausos, 
surimtėję, susimąstę, kartais pažvelgdami į sa- 
vo delną, kartais pasikuždėdami su kaimynu. 
Klausos ir Maironis. Labai norėčiau pažvelgti ir 
1 jo delną, bet bijau prašyti — gėda! Toks iš- 
mintingas tai vyras. 


P. PUZINAS 


UOSTAS 


Kai svečiai išsinoravo ir išsivaikščiojo gulti, 
pasilikova mudu su Maironiu vienudu. Aš jau 
buvau besakąs jam labanakt, kai jis, žiūrėdamas 
truputį į šalį, man sako: “Na, o man ar nepa- 
skaitysi iš rankos?" — “O, mielai! Prašom! Pra- 
šau kairę!" Paėmiau ir žiūriu. Truputį ima bai- 
mė. Ką pasakysiu tam išminties sostui? Gali kas 
nepatikti. Didelis žmogus... Jeigu įsižeis?... 
Bet juk “burtininkui" daug kas atleidžiama. Tad 
pasiduodu apsėrančiam kipšiukui ir imu drąsiai 
teigti, žinoma, atsargiai rinkdamas žodžius, maž- 
daug šitaip: 

“Kaip keista: ranka atrodo ne Maironio, ne 
dvasios galiūno, bet žemės valdovo, kuriam skir- 
ta viešpatauti ramiai, tvirtai ir kietai — žiūrė- 


kite, kokia ketvirtainiška, masyvi, stipri, pirštai 
kokie, palygint, neilgi ir stori, ir jų galai kokie 
platūs — žemiško veikėjo, praktiko pirštai... 
Gyvenimo linija plati, gili, be komplikacijų,tekan- 
ti i normalią senatvę ... Jausmų upė plati ir gili, 
bet susipynusi iš įvairių atskirų šakų į sudėtin- 
gą pynę — daug vidaus audrų ir kovų, daug 
džiaugsmo, bet ir sopulių. Proto linija labai ryš- 
ki, drąsi, tiesi, giliai rausianti... Paskirties 
ženklas gana įmantrus, bet siekimo linija eina 
tiesiai ne į paskirtį, kaip ir daugumo žmonių, tik 
pro šalį, į kitą siekį, ir atsiduria į gerbūvio ke- 
lią, kurioj apstu gerybių"... 

— “Tad kuri buvo mano tikroji paskirtis?" 

— “Į tai ne taip lengva ūmai atsakyti. Jūsų 

Maironio butas Kaune — darbo kambarys 


V. Augustino nuotr. 


paskirties ženklas yra kažinkoks sudėtingas raš- 
muo. Spėjant iš jūsų rankos visumos, jūsų pir- 
maeilė paskirtis buvo būti mokslininkų, o tik 
antraeilė — poetu. Poetas jūs tikras ir stiprus, 
Lietuvai labai reikšmingas; bet pasauliui? O 
kaip mokslininkas jūs būtumėt pasiekę pasauli- 
nę garsybę“"... 

Maironis, kiek pasipiktinęs, gana griežtai tai 
paneigia. Man ir pačiam pasidarė nejauku: kodėl 
aš jam tai pasakiau? Gal įsižeidė?... Nebeatsi- 
menu, ką dar jam būriau iš delno — ir mudu iš- 
siskyrėva. Labanakt buvo nei šio, nei to. 


11? 


Ryto metą atsikėliau šviesiai nusiteikęs. 
Saulėtą rytmetį Palangoj kitaip ir būti negali. 
Prisiminiau vakarykštį Maironio incidentą. Ir 
šis dalykas širyt atrodo ne toks tragiškas: delnų 
skaitytojui daug kas atleidžiama. 

Einu į bažnyčią, tą grakštų liepojiečio 
Strandmano kūrinį. Man besiruošiant mišioms, 
ateina ir Maironis, rimtai susikaupęs, kaip pa- 
prastai jis laikos bažnyčioj, ir ima atsidėjęs 
melstis, o aš einu prie šalinio altoriaus mišių. 
Atlaikęs, sėduos į klauptus šalia didžiojo alto- 
riaus, kur belaikąs mišias kaip tik Maironis. 
Kalbu savo brevijorių ir kartkartėmis vis žvilg- 
teriu į belaikantijį. O jis daro tai labai padoriai, 
rimtai, įsigilinęs. 

Atlikęs savo maldines pareigas, grįžtu į kle - 
boniją pusryčiauti. Kadangi ilgai miegojau, tai 
neką berandu valgomajam, o kai ateina Mairo- 
nis, tai paliekava vienu du. Pasisveikinova gana 
paprastai, bet man truputi nejauku. Sunkoka va- 
landėlė tylos. Nebeiškentęs, ryžtuos ją pertrauk- 
Lik 

— “Kaip miegojote, gerbiamasis prelate?“ 

— “Blogai ir maža temiegojau"'. 

— “Ar galiu paklausti, dėl ko?" 

— “Atvirai prisipažinsiu: dėl vakarykščio 
tamstos būrimo iš rankos... Tamsta pasakei, 
kad man buvę skirta būti pirmiausia mokslinin- 
ku, o tik antroj eilėj poetu. Vakar tas tamstos 
posakis atrodė man klaidingas; bet naktį užpuo- 
lė mane abejojimai: o gal tamsta iš tikrųjų ne- 
klysti; mokykloje mokytojai man piršo mokslinę 
karjerą — ypač matematikoje: neaptikdavau už- 
davinio, kurio nebūčiau galėjęs išspręsti. Gal 
tikrai man būtų reikėję pasidaryti matematiku, 
o poeziją laikyti vien pašaliniu užsiėmimu ... 
Na, bet jau vėloka — reikia jau eiti maudytis, 
šiaip pavėluosim grįžti pietų. Ar tamsta eisi 
drauge?'" 

Mielai sutikau. Nuėjome pasiimti reikmenų. 

* 
* * 


Kai grįžau, Maironis su Jasėnu jau besto- 
vinčiu prieangyje, apsivilkę lengvais ilgais bal- 
tais apsiaustais, su baltomis skrybėlėmis. Aš vie- 
nas juodas. Einame atsileidę ir tingiai šnekučiuo- 
jame. Atsiminęs, imu pasakoti, kaip čia prieš 25 
metus dabartinis mūsų vyskupas Pranciškus Ka- 
revičius, anuomet dar paprastas Peterburgo ku- 
nigų seminarijos profesorius, pjaudavo Klebono 
sode šieną, nusivilkęs sutoną, nepaisydamas ei- 
nančių pro šalį puošnių varšuviškių ponų bei pa- 
nelių. Aš džiaugiuos vyskupo origi:aliu papras- 
tumu. Jasėnas lyg ir pritaria — nesuprasi žmo- 
niškai, ar pagarbiai rimtai, ar plonai ironizuoda- 
mas. Maironis pritaria kažkaip tėviškai nuolai- 
džiai. Primenų, kad 1913 metais, mirus Žeinai- 
čių vyskupui Gasp. Cirtautui, niekas mūsų nesi- 
tikėjome, kad Karevičius būtų paskirtas vysku- 
pu. Girdėjome, kad kandidatu buvęs ir Mairo- 
nis, bet Romoje nepraėjęs, nes jį ten įskundęs 
kun. B. Žongolavičius, kun. seminarijos profeso- 
rius ir buvęs vysk. Paliulionio sekretorius. Ar 
tiesa tai visa? Maironis patviriino (vėliau teko 
girdėti, kad Žongolavičius neprisipažista pakišęs 
Romoj koja Maironiui). 

Taip bešnekučiuodami, atėjome i pajūri. 
Netrukus jau gulėjome užuovėjoj tarp kopų bal- 
tam smėly, tvilkyte tvilkomi besijuokiančios 
saulės. Tai tisome aukštynelki, gaivindami akis 
tyroj žydrynėj, tai glaudžiamės veidu prie karš- 
tų smilčių, tai tingiai vartaliojamės nuo šono ant 
šono. Pro tamsius akinius spoksau į saulę. 


Saulės tvanas. Smėlio tyrai, 
Jūros tolių vėsuma. 

Jos gelmių gyvojoj lyroj 
amžina vilnių gama 
ilgesio erdvybėj tvyro ... 


A, kaip gera išsitiesus 
tirpti smėlio patale, 

kai mėlynėj mintys šviesios 
nardo kregždute žvalia, 
nerimui širdy išblėsus... 


Keri žavesį skaisčioji 
saulė. Aidi juo dangus. 
Ji man šypso, ji vilioja... 
Ach, ir skristumei žmogus, 
skristumei į žydrio rojų. 


Aukso tvanas. Mėlio tyrai 
ir smaragdo vėsuma. 

Jos gelmių gyvojoj lyroj 
amžina vilnių dūma 
ilgesio erdvybėj tvyro... 


Kartais vienas ar kitas pasako kokią pasta- 
bą — kas nors jam tingiai atsako arba ir visai 
niekas neatsako. Vėl tylime. Nuostabiai jauku. 
Tįsotum taip ir tįsotum ... Laikas bėga nepra- 
prastai greitai. 


Ateina Vaižgantas ir gulas mūsų tarpe. Šne- 
ka truputį pagyvėja. Smetona vėl parašęs smar- 
kų straipsnį prie krikdemų režimą. Šie grasą jį 
patupdyti. Gabrys, kur neseniai parodoj sudau- 
že Smetonos biustą, pasirodęs Palangoj — Tamo- 
šaitis su Lubickiu, kaip du liūtai, vaikščioją jieš- 
kodami jo apkulti. Naujalis, P. Oleka, A. Vana- 
gaitis ir Olšauskas rengiasi važiuoti į USA gai- 
vinti tautiečių dvasios. Vincė Jonuškaitė, baigu- 
si dainavimo studijas Berlyne, atvažiavusi į Pa- 
langą ir ruošianti koncertą kurhauze. Martynas 
Yčas atsidėjęs spiritizmui ir rengiąs seansus; pa- 
kvietęs vieną kartą ir Maironį, bet tas netikėlis 
sugadinęs visą seansą: paklausęs dvasią, kuo 
vardu viena jo sesuo, ir dvasia negalėjusi atsa- 
Kytiš 5 

Panašiai beplepant, prisiartino laikas pie- 
tų grįžti. Tad šokome į vandenį nusiplaukyti ir, 
gražiai nusivalę, žingsniuojame namo lengvom 
kojom, šviesiom galvom, pabudusiu skilviu. Nė- 
ra didelio noro nė apie ką nors kalbėti. Bet, kai 
ėjome pro Birutės gatvę, neiškenčiau nepasinau- 
dojęs proga paklausti Maironį, ką jis mano apie 
pirmuosius du mūsų prezidentus, Smetoną ir 
Stulginskį (nes juodu abu dabar šioj gatvėj gy- 
vena, beveik vis-a-vis: Smetona — Romano vi- 
loj, Stulginskis — Baltijoj). Neskubėdamas, dai- 
nius atsakė tikrai salomoniškai, beveik kaip anas 
vokietis mokytojas (“oba lučše“ — abudu ge- 
riau); išėjo daugmaž šitaip: vienas protingas ir 
antras išmintingas, o šiaipjau —- Smetona tikrai 
geras ir Stulginskis labai geras. Visai rimtai kal- 
bant — reikia nulenkti galvą priešais Maironio 
bešališkumą: nors jam simpatingesnės buvo po- 
litinės - socialinės - ekonominės tautininkų idė- 
jos, ir todėl jo širdis linkte linko į Smetonos pu- 
sę, tačiau jis tikrai aukštai vertino ir Stulginskį, 
nors krikščionių demokratų atitinkamosios idėjos 
jam toli gražu ne visos tepatiko. 


* 
* * 
Pasiekę namus, nusiskubinome kiekvienas į 
savo kambarį šiek tiek apsigerbti bei padoriau 
apsivilkti, kad būtų galima pasirodyti mūsų miš- 


Maironio butas Kaune — svečių kambarys 


V. Augustino nuotr. 


rioj kompanijoj. Klebonijoj nebuvo pakenčiama, 
taip kaip buvus pajūry, mauroti prie stalo. 


Pagaliau svarusis skambalas garsiai, net dėl 
to, atrodo, ir pats persigandęs, paskelbė nekant- 
raujantiems didžiąją valandą — ir peralkusioji 
draugija, nė nebandydama vaidinti poniško san- 
tūrumo, ryžtingai sugarmėjo į valgomąjį, susėdo 
į savo vietas ir €mė alkanai sotintis neįmantriais, 
bet sveikais, skaniais ir gausingais pietumis, pa- 
tiektais pagal pagrindinį žemaitišką dėsnį — 
“daug ir riebiai". Daugumas pasiduoda alkanajai 
aistrai visai ramia sąžine, nes arba turi gydytojų 
įsakymą priauginti tiek ir tiek kilogramų, arba, 
būdami jauni, dar nebūgštauja, kad priaugs. 
Toks yra paprastųjų mirtingųjų stalo galas. O 
dievaičių? Ir jie kerta atsidėję, pamiršę ar bent 
norėdami pamiršti, ką yra įsakę gydytojai: bū- 
tinai numuškit svorio! Kaip čia nekimši, kad taip 
noris? O ir dar: argi dovanai moki už dieną po 
keliolika auksinių litų? Jie verkte verktų, jeigu 
nepasinaudotumei. O kokios išdavos bus, kai 
klebonėlis nusives į klėtį svertis ir paskelbs, sa- 
kysim, Maironį sveriant 112 kilų ir džiaugsmin- 
gai pasveikins, ir šypsos per visą burną, lyg sa- 
kyte sakydamas: na, argi negerai jus maitinu? 
Ir Maironis truputį melancholiškai pamos ranka 
ir pagaliau rezignuojamai šyptels. 


Svariai privalgę, vasarotojai eina į savo 
kambarėlius — kas prikristi, kas pasirūkyti bei 
pasiplepėti, kas laiškų rašyti ar kokios lengves- 
nės knygos pasiskaityti. Kad Maironis būtų po- 
piet miegojęs, neteko girdėti; kad būtų knygų 
skaitęs, neteko aptikti; užtat brevijorių sąžinin- 
gai atkalbėdavo. O paskui — reiks eiti į šilą ar 

į pajūrį pasivaikščioti ir bent kiek pastūmėti į 
priekį naujosios dramos. 


* 
k * 


Neskubomis atlikęs savo popietines parei- 
gas, einu atsileidęs aplankyti senosios Birutės, 
pakeliui vis sustodamas pasiplepėti su pažįsta- 
mais. Kai įžengiau į šilą, netoliese priešaky iš- 
vydau gulint ant žemės kažką stambų baltą. Ei- 
nu artyn — žmogysta. Ar Maironis, ar Jasėnas? 
Taip, Maironis: guli kniūpsčia, kojom griovy, al- 
kūnėm pasirėmęs į krantą ir kažką rašo į kny- 
gutę ar šiaipjau lakštelį. Jis manęs nemato, nes 
artinuos iš užpakalio ... Ne, nešnekinsiu, netruk- 
dysiu: gal kuria... Ir, aplenkęs, nuėjau toliau 
— į Tyškevičių parką. Akys gėris, širdis džiau- 
gias — ir gražus gi tas žmogaus dvasios kūrinys! 
Kokie didingi, o grakštūs kelių vingiai! Kokios 
puikios perspektyvos!... Pagaliau atsiveria akiai 
žavis rūmų vaizdas, vienkart išdidus ir meilin- 
gas, paprastas ir aristokratiškas; ištiesęs kviečia- 
mai - globiamai savo sparnus, kaip jo prieky 
Kristaus statula rankas, rodos, kvieste kviečia 
žiūrėtoją eit apsilankyti. Yra tekę prieš pirmą- 
ji pasaulini karą lankyti rūmų vidų — vertas 
viršaus. Galėtų būti kurio karaliaus vasarinė re- 
zidencija. O pagalvoti tiktai, kad 1895 metais, 
kai atvažiavau čion mokytis, tebebuvo čia tuš- 
čias balynas tankiam šile, ir vien šimtai darbi- 
ninkų triūsė, sausindami vietą, pildami kalvą ir 
mūrydami pamatus... Na, bet ir brangiai atsėjo 
tas žaislelis!: Man yra tekę girdėti, kad grafas su- 
kišes į šitą šedevrą visą dideli žmonos kraiti. 
Klebonas sakė, kad visa atsėję 2 ar 3 milijonus 
gerų carinių rublių. Kažkur teko girdėti, kad 
vien už parko projektą grafas sumokėjęs pran- 
cūzui menininkui 30 tūkstančių aukso rublių ar 
frankų. 


Rūmai ir parkas nūn stipriai apleisti. Jau- 
nieji Tyškevičiai nebėra tokie turtingi, kad 
įstengtų išlaikyti tą brangenybę, ir esą linkę ga- 
na pigiai ją parduoti Lietuvos vyriausybei. Būtų 
tinkama vasaros rezidencija mūsų preziden- 
tams. 


Nuėjau prie Liurdo grotos. Vėl puikus kū- 
rinys, Liurdo kopija, netgi uolos gabalai atga- 
benti iš tenai. Man teko matyti, kai tą grotą sta- 
tė, ir čia melstis ar susimąsčius veizdėti prieš 
pirmąjį pasaulinį karą, kai nuostabi maldinga 
nuotaika dar gaubė tą vietą. O nūnai, demokra- 
tijos amžiuj, čia linksmai klega žiopliai, sėdi ar 
stovi pasikopusios ant uolų mergos, o bernai į 
jas spokso ir fotografuoja ... 


Liūdna pasidarė... Regiu — negrąžinamai 
paskendus praeity senoji Palanga, toji paprasto- 
ji, tylioji, šviežioji, su neišmindžiotais šilais, su 
švariai sruvenančia Rąže, su kukliais pajūrio pa- 
pročiais, tokia primityvi, o tačiau aristokratiška 
(nes daugis Lietuvos ir Lenkijos, netgi Rusijos 
didžiūnų mėgdavo čia silsėtis), tokia žemaitiška, 
o tačiau tarptautinė. i 

Stančikaitė - Abraitienė Kanklininkas 


Lietuvos Grožybė 


LIETUVA brangi mano tėvyne, 
šalis didvyrių, kur grake guli: 
Graži, kaip dangaus esi mėlynė, 
Tave kaip tikrą myliu motulę. 


Gražios pakalnės tavo Dubysos! 

Ten vanduo skaistus, kalnai žaliuoja, 
O po tuos kalnus sesutės mūsų 
Malonias, graudžias dainas dainuoja. 


Kaip naktis tamsi juodas Nevėžis, 
Perjuosia laukus ir žalias pievas, 
Tyliai ein gilią vagą išrėžęs — 
Jo gilias dūmas težino Dievas. 


Tarp aukštų kalnų eina į rytus 
Nemunas, upių mūsų didvyris, 
Lietuvių darbus neužrašytus 

Atmen — ir Kaunas ką yr patyręs. 


Zarasų kraštas, ežerų vieta, 

Kur tamsios girios krantus apstoja, 
Kiek tenai giesmių aukštyn išlieta, 
Kas įkvėpimo ten nejieškojo!? 


Ir jūs, Anykščiai, garsūs šiandieną, 
Auginot dainių, kurs mums dainavo, 
Kursai prikėlė brolį ne vieną 

Iš ilgo miego giesmėmis savo. 


Gražūs, Lietuva, ir dvarai tavo, 
Balti tarp sodnų žalių statyti — 
Iš tolo žmogų mMeilumais -savo 
Užeiti, tartum, prašo prašyte. 


Kad saulė leidžias jau vakaruose 
Ant gonkų jauni, seni išeina... 


Linksma, Lietuva, kaimuose tavo, 
Vasaros saulė žemyn kad svyra, 
Kada nuo darbo grįžt prakaitavę 
Su dalgiais, grėbliais — mergaitės, vyrai! 


Kiek tada balsų į dangų kyla, 

Kaip miškai skamba, kada dainuoja. 
Gražu, ir dainos kada nutyla... 

Ir parein banda, koja už kojos. 


Eina eiliomis, galvas iškėlę, 
Rainuoti jaučiai, karvės juodmargės, 
Paskui bėg avys ir piemenėlis, 
Eidams raliuoja, norints nuvargęs. 


Gražios ir naktys, debesys juodos 
Kada ant dangaus pamažu skirias, 

Iš po jų mėnuo išlįsdams rodos, 

Ir apšvieč laukus ir tamsias girias... 


Bažnyčios tavo netur tuštybės, 

Nes sako puikios ten Dievo bylos — 
Ne mažiau meilės ten kaip grožybės — 
Ir klausos Žmonės, o ne stovylos. 


O kad prieš sumą visi, kaip vienas, 
Iš širdies šaukia “Pulkim ant kelių", 
Bedievis verkti turi kiekvienas, 
Tiket išmoksta nuo mūs vaikelių. 


Graži tu esi, mano tėvyne, 

šalie, kapuose kur gul didvyriai... 
Todėlei tave taip tėvai gynė, 

Todėl poetai tave išgyrė. 


Myliu aš tave, mano brangiausia, 
Myliu už viską labiau ant svieto, 
Myliu... ir todėl tu tai tankiausiai 
Giesmėse mano atrandi vietą. 


Iš “Lietuviškos Dainos"' 
Plymouth, Pa. 1893 


I!) Čia skaitytojams pateikiame, kaip atrodė garsioji Mairo- 
nio daina savo pirmykštėje versijoje. — Re d. 


Ką gi? būtina istorinė - socialinė - ekonomi- 
nė raida... 

Betgi tie sausi terminai širdies neguodžia... 
Tad grįžtu į dabartį tuo pat keliu, kuriuo atė- 
ies 
Ir vėl randu Maironį tame pat griovy bera- 
šantį. Kilstelėjęs skrybėlę, buvau jau beinąs pro 
šalį; bet jis sulaikė: grįšiva drauge. Tad priėjau. 

Kaip gražu, — sakau, — kad jūs net Pa- 
langoj pasiduodate mūzų įkvėpiamas. Gal tai 
“Vytautas pas kryžiuočius" gema? 

— Kaip čia pasakius? Gimti tai jis jau se- 
nokai gimęs, o dabar tai tik pamažėli auga, bet 
ir tai vien varu varomas, nes Dauguvietis griež- 
tai reikalauja. Šiaipjau tai neskubėčiau, nes juk 
į Palangą važiuojam ne kurti, tik gyventi; o ir 
iš viso — kūryba reikalinga atsidėjimo, gi kaip 
suderinti atsidėjimą su paskuba, aš tiesiog neži- 
nau... Tik jūs, jaunieji, bandote juos suderin- 
ti. Bet ar tikrai pasiseka? Žinai, tamsta, aš no- 
rėčiau duoti tamstai vieną patarimą. Jūs, jaunie- 
ji, skubat rašyti, o parašę skubat spausdinti. Ti- 
kėki manim, savo gyvenime esu nemaža skaitęs, 
girdėjęs, pats patyręs ir permąstęs: kai parašy- 
si ką nors, nesiųsk tuoj pat į redakciją, o padėk 
į stalčiuką ir laikyk ten ilgokai, iki išdils kū- 
rybiniai ispūdžiai, ir galėsi paėmęs skaityti sa- 
vo kūrinį, beveik kaip svetimą, vadinas, gana ob- 
jektyviai; tuo būdu lengviau pastebėsi jo silp- 
nybes ir geriau įvertinsi gerąsias puses — ir ga- 
lėsi sėkmingiau jį ištobulinti... 

* 
* * 


Begrįžtant, Maironis sako: 

— Na, kažin, o jeigu užeituva į Vailokaičių 
vilą? Ar pasižįsti su kunigu Juozu? Jis be galo 
vaišingas. Kasdien šiuo metu susirenka pas jį, 
kas tik su juo pasižįsta, o mėgsta kavą su geru 
likeriu, skanius vaisius ir rinktinį vyną. Ten ga- 
lima maloniai praleisti vieną kitą valandą. 

— Gerai, užeikiva. Su kun. Vailokaičiu se- 
niai ir gana gerai pasižįstu. — — 

Štai ir ta pagarbintoji Vailokaičių vila, Ana- 
pilis, kadais buvusi kurių ten Tyškevičių, viena 
iš įmantriausiųjų Palangos vilų, medinis boro- 
kinis pastatas su bokštais - bokšteliais, didžiu- 
liam pušų alkely. Aukšti langai atdari, ir pro 
juos, kaip iš avilio, girdėti balsų mišinys. 

Įėjova. Didžiulė patalpa pilna vasarotojų, 
vyrų bei moterų, stovinčių bei sėdinčių, su stik- 
lais rankose, iškaitusiais veidais, šalia staliukų, 
kur apkrauti savų bei svetimų vaisių, įvairių for- 
mų bei spalvų butelių bei ropinių. Ir visa tai 
skendi melsvose dūmų bangose ir gyvam klege- 
sy ... Viena kita grupė sustojusi prie staliukų, 
kur įnirtusios poros lošia šachmatus arba šaškes. 

Kai tik linksmoji kompanija pastebėjo ma- 
syvų Maironio stotą, tuoj kakofoniškai sukliko 
visais gamos tonais: “Maironis! Maironis! Valio! 
valio!' ir puolė sveikintis. Kaip jam ir rankos 
nenutraukė! O jis tik plačiai šypso, primerkęs 

gudriai akutes, ir tėviškai spaudo atkištas sau 
suprakaitavusias plaštakas: čia kvadratiškas 
plačiai bešypsąs Leonas Bistras; čia moteriavei- 
dis, nustebusiai žiūrįs, naiviai šypsąs dr. K. Jo- 
kantas; čia liemeningas, ironiškas, trumparegiš- 
kai pro auksinius akinius bemirkčiojąs Antanas 
Šmulkštys; čia stambus, mėnulio veidu, riebiai 
bevypsąs, ką tik baigęs ne visai liesą anekdotą ir 
tuoj pradėsiąs kitą Vytautas Bičiūnas; čia kam- 
pely, po palme, šalia stalelio, kur tyliai laukia 
galo bananai, apelsinai, vynuogės, kukliai slypi 
Putinas, truputį kenčiančiu šypsniu europiečio 
veide — ir nemaža kitų fizionomijų bei sijonė- 
lių ... Pagaliau, triukšmo priviliotas, pro kurias 
ten duris smulkiais žingsniais katiškai įžengia 
juodai trumpai apsivilkęs šeimininkas Juozas 
Vailokaitis, gudriai prisimerkęs, plonai šypsoda- 
mas visu savo derliu išmintingų diplomato vei- 
du, maloniai ištiesęs rankas į Maironį ir, pae- 
męs elegantiškai už rankos, iškilmingai veda dai- 
nių. Prie kavos su likieriais sėdi gražiosios ponios, 
kaip saulutės, jog net akys raibsta, ir Žmogus 
gerai nebeatskiri, ar tai Jonienė Vailokaitienė, 
ar Augustinienė Janulaitienė, ar Antanienė En- 
dziulaitienė, ar Petrienė Kubertavičienė. Aš pa- 
spaudęs sau tiesiamąsias rankas, priėjau prie sta- 
liuko, kur nebeatmenu kas belošią partiją šach- 
matų, iš kur galėsiu viena akim sekti savo Mai- 
ronį. O ten šalia bestovįs amžinas jaunbernis, 
geradūšis, blizgaakis, kukliai besišypsąs Petras 
Radzevičius ir vyras iš stuomens bei iš liemens 
Ambrazaitis, Blindos fizionomija, abu krikščio- 
nių demokratų kareivos. Girdžiu — užsimezgė 
ir išsiskleidė lietuviškas salioninis pašnekesys, 
kuriame pro spirito garus retkarčiais bliksteli 
esprit'o kvapsnis — beveik išimtinai iš Juozo 
Vailokaičio lūpų. 


Pagaliau tenykštė puokšte išsiskirstė, ir 
Maironis atėjo prie mūsų staliuko pasižiūrėti, 
kaip lošiama. Lošėjai buvo benorį užleisti jam 
prie lentos vietą, bet jis pasisakė nelošiąs ir pra- 
še toliau lošti, o jis pasižiūrėsiąs ir pasimokysiąs. 


Kiek laiko pasekęs lošimą, dainius ima ne- 
besitverti kailyje ir, mandagiai atsiprašydamas, 
pradeda davinėti lošėjams patarimų, kurie nusi- 
manantiesiems atrodo tikrai vykę. Tad vėl ima- 
me jį prašyti, kad sėstųs prie lentos ir su kuriuo 
nors paloštų, nes buvome pradėję manyti, kad 
jis pasisakė nelošiąs šachmatų vien iš senos 1o- 
šėjų Manieros taip apsimesti. Bet Maironis ėmė 
taip nuoširdžiai aiškintis tikrai nemokąs lošti, o 
patarimus davinėjęs tik dėl to, kad, isižiūrėjęs 
i lošimą, €męs suprasti, kaip reiktų lošti. Tad 
emėme jam sakyti komplimentų, kad jis turįs 
įžymų talentą šitam lošime. 


Vienas iš mūsų pademonstravo šachmatų 
lentoj vieną trumputi ir paprastuti lošimėlį, kaip 
su keturiais pėstininkais salima uždaryti vieną 
priešo pėstininką. Truputi pasekus kitus Iošiant, 
galima ir nemokant sreit išmokti; reikia tik tu- 
rėti pastabumo bei kombinacijos dovanos. Pa- 
klausėme Maironį, ar jis moka tą lošimą lošti. 

Jis pasisakė visiškai nemokąs, bet, valandėlę pa- 
sižiūrėjęs, pareiškė — dabar pabandysiąs — at- 
sisėdo ir iš karto sulošė visai tinkamai. Mes — 
stebėtis ir sveikinti. 


* * 


Taip besižmonėjant, atėjo metas grįžti va- 
karienės. Ką tik palikęs vaišes, kaip neminėsi 
geru žodžiu mielojo vaišintojo. Tad, grįždami 
trise ar keturiese, €:mėme kalbėti apie tą nuosta- 
bųjį kun. Juozą Vailokaitį, kuris iš nieko suge- 
bėjo sukurti didelę ir galingą finansinę įstaigą. 
Nešykštime pagiriamų žodžių to vyro aiškiam 
protui, nuostabiam sumanumui, dideliam lanks- 
tumui, šaltai ir praktiškai galvosenai, nepalau- 
žiamai energijai, stipriai valiai, diplomatiškai 
švelniam mandagumui. Reiškiame nuomonę, kad 
tas vyras, kuris mažoj Lietuvoj sugebėjo pasida- 
ryti multimilijonierium, Amerikos sąlygose būtų 
virtęs milijardierium. Maironis daug nekalba, 
bet su mūsų išvadžiojimais sutinka ir pripažįsta 
Vailokaičiui didelius bei įvairius gabumus ir pa- 
sisako, kad kun. Juozas jam esąs dideliai mielas. 
O mes žinojome, kad tas finansininkas gerbia 
bei myli Maironį, kaip geras sūnus garbingą tė- 
vą. Netgi ne vien platoniškai: yra tekę matyti 
Maironio salione, kerčioj, ant seno fortepijono, 
keistą radijo aparatą, kur antena — vytuvai su 
apvyniota vielos gija; prieš kelerius metus buvo 
tai paskutinis (tiksliau gal — pirmasis) techni- 
kos žodis ir atsėjo labai brangiai. Vailokaičio do- 
vana. Įdomu: Maironis svečiams tą perėplą dėl 
rodymo parodydavo, bet jo veikimo nedemons- 
truodavo; gal ir pats juo nesinaudodavo, o gal 
netgi nebuvo pratęs paleist jį į darbą. Ir iš viso, 
Maironis negaudydavo anųjų išradimų. 

Čia neištūriu nepasakęs vienos smulkmenos: 
nors tuodu vyrai viens antrą gerbė ir brangino, 
betgi man nėra tekę vaišėse pas Maironi matyti 
Vailokaičio, o ir pats Maironis, kuris mėgo sve- 
al pas Vailokaitį nebent labai retai teviešė- 

avo. 


* * 


Štai ir vėl kvapiai garuojanti vakarienė, ku- 
rios metu senukai ėmė matuoti savo amželius. 
"Štai jau ir pasenome", sako su melancholišku 
humoru Maironis, “o nė pastebėte nevastebėjau". 
— "Atleiski, tamsta," sako ar ne Jasėnas, “tams- 
ta tebeesi vis toks pat amžinai žaliuojąs vienišas 
ąžuolas plynuose mūsų poezijos dirvonuose". — 
“Ąžuolas ne ąžuolas", šypteli Maironis, “bet jau, 
dėkui Dievui, nebe vienišas: auga jau ir įpėdi- 
niai". Ir jis čia paminėjo trejetą, pirmoj vietoj 
Putiną, antroj Girą. Truputį keista, kad nepami- 
nėjo Binkio nei Kiršos, nei Sruogos, kurie anuo- 
met jau buvo užtenkamai pasireiškę. Gal Mairo- 
nis jų kūrybos neką ir tebuvo skaitęs: vėliau 
dažnai su juo susitikdamas ligi pat jo mirties, be- 
veik nesu girdėjęs jo kalbant apie mūsų arba ki- 

tų kraštų poeziją bei poetus; vieną kitą kartą 
tik yra jis pareiškęs, kad labai vertinąs iš rusų 


Puškiną bei Lermontovą (ypačiai Lermonto- 
vą), iš lenkų — Mickevičių bei Slovackį, iš vo- 
kiečių — Goethe, vadinas, savo jaunųjų dienų 


simpatijas. Gal ir Maironis priklausė prie tų kū- 
rėjų, kurie savosios srities kūrinių skaityti visai 
nemėgsta arba maža temėgsta, o patys tačiau 
kuria, nenoromis kuria, būtinai kuria, nes pati 
prigimtis neatsispiriamai verčia. Vieną kartą 
klausiau Putiną, ar jis mėgsta skaityti eilėraš- 
čius. Nelabai temėgstąs ir jis. 


* * 


* 


Po vakarienės nuėjome į tylųjį Birutės kal- 
ną. Lyg kokios slaptos nuovokos vedami, susi- 
rinko būrys jaunimo, nes — kur Maironis, ten 
jaunystė; ir vėl suskambo ir plito dainos viršum 
įsiklausiusios jūros. Pilni gyvybinio džiaugsmo, 
grįžome per prigludusį šilą, kur taip šiltai kvė- 
puoja. Atsisveikinę prie vartų su palydovais, dar 
valandėlę atsisėdome su Maironiu bei Jasėnu 
prieangy šalia dainiaus kambario. Naktis, kaip 
motina, siautė mus jaukia begaline tyla, kaip 
meilė. Žvaigždės veizdėjo į mus, kaip tolimos 
sesės... Ir pradėjau tyliai: “Užmigo žemė. Tik 
dangaus nemiega akys sidabrinės". Baigiau. Ty- 
lime ... Jasėnas sako: 


Siekia Kraus. 

—“ Ačiū, be galo ačiū jums, didysis, brangu- 
sis Maironi, kad atskleidėte mums taip sugesty- 
viai slėpiningą gamtos ir žmogaus širdies grožį, 
ir nūnai kartų kartos galės intensyviau jį išgy- 
venti ir paragauti aukštesnės laimės. Tikrai mū- 
sų tauta bus amžinai jums už tai dėkinga!" 

—“"Na, kažin?" — sarkastiškai sako Mairo- 
nis, balse tyliai vibruojant sopuliui. — “Juk štai 
antroji karta manim jau nebepatenkinta". 

Ir ką į tai atsakyti? Juk tikrai po didžiosios 
Rusų revoliucijos papūtė ir mūsų literatūrinėj 
kritikoj kiti vėjai. Gira paskelbė atėjus metą 
pervertinti visas vertybes. Prisidėjo Sruoga. Ir 
pradėta. Dažnai — reikiamai; kartais — netak- 
tingai; visada — sopulingai. Ką veiksi? Kitaip 
šioj Žemėj neesti... Bet Maironis tai skaudžiai 
jautė, nors ir nesiskundė. 

—“'Brangusis dainiau", — sako pagaliau Ja- 
sėnas, — “tai — vien atskiri balsai. Tikekit ma- 
nim: tautos visuma giliai brangina jus, tik ji ty- 
li 

— “Bet dar prabils!" — pridūriau aš... 

Atsisveikinome, išsiskyrėme. 

Tat jau praėjo viena diena su Maironiu Pa- 
langoj. Kiek dar jų lieka?... 

O taip gera šalia to didžio, galingo ir gero 
Tėvo... 

BŪK PASVEIKINTAS, PAVASARI / MAIRONIS 


Iš lenkiškai parašytos Maironio poemos Z nad Biruty, skirtos lenkiškai kalbantiems Lietuvos 
bajorams. Lietuviškas vertimas spausdinamas pirmą kartą. Visą poemą išvertė FAUSTAS KIRšA. 


TREčIOJI GIESMĖ 


šiaurės vėjai gedulo giesmėmis kyla. 

Jau žaisdamos bangos kaip skaldomos švysta. 
Jau šąla. Vėjuota. Gamta nusivylus 
Stipresnio glėbin kaip lavonas patysta. 

Taip tuščiai! štai du ąžuolai surambėję, 
Kaip griaučiai, ir dantys jų griežia su vėjais. 


Kas gyvas — jau mirė! Jau baigta, sakytum! 
Tačiau kada kovas saulutės veidelį 

Kely iš pietų atidengs pažvalgyti, — 

Prieš sapną mergaitė šypsotis kaip gali, — 
Tuščiai iš šiaurės tie laukiniai prikibę, 
Pavasaris laimi! Viltinga gyvybė! 


Būk sveikas, pavasari! žvilgsniais mėlynių 
Ir gamtą paglemžusių tūkstančiais galių, 
Su chorais lakštingalų panemuninių, 

Su saule degtais lietuvaičių veideliais! 

O, sveikas, pavasari! Palaima būna, 

Kai mirusius prikeli, glausdams prie kūno. 


Štai kitas pavasaris: amžius kentėjęs 

Ant bočių kapų savo vėliavą kelia 

Ir šaukia atgimti! O himnas aidėja 

Ir tūkstančiais atgarsių sielas įgalins! 
Iš dulkių vėl sūnūs pabunda miegoję, 
O žygių jų garsą pasaulis kartoja. 


Ar taip jau seniai mums mirtis be paguodos, 
Kaip klystančiam žiburiui, žūt pranašavo? 
Juk taip neseniai abejojimų nuodais 

Mes pervėrėm širdį net motinai savo. 

Juk taip neseniai — atminimų likučiai 

Net gėdinos vardo dar teisėtai būčiai. 


Dabar Lietuvoj kitaip šilas nulinga, 

Ir marios kitaip Palangoj nuskalauja! 

Jau prašymą naują maldom sopulingom, 

O Viešpatie, širdys Tavęsp atnašauja! 
Palaimink, o Viešpatie, jauną Tėvynę 

Ir ŽžŽygiuos sunkiuos duck tvirtybės krūtinei! 


Palaimink mums giesmę naujais atgimimais, 
Ir pirmojo būrio jaunatvišką ranką; 

Ir tamsą nakties, po kurios pridengimais 
Per saugų pasienį mums knygos patenka! 
Palaimink dar!.. Viešpatie, Tu juk atspėji, 
Kuri tik per dainą į tikslą atėjo. 


Kam meilė viena: tai ne meilė žadėtai; 
Tai atsidavimas ir ilgesio žvilgsnis; 
Kurs myli tėvynę skausmais sužavėtas 
Ir jieško kovų savo žaizdai suvilgyt; 
Kas jaunas aukoja ir širdį, ir kovą, 
Ir šviečia aušra savo tautai vadovu!... 


Į Baltijos jūrą, kur pušys Birutės 
Palinksta žemaičiams vainikais maloniai, 
Nuplauti vargų, tarp bangų pasijutę, 
Priplaukę žmonių vasariniam sezonui. 
Gaju Palangoj, kaip prieš daugelį metų, 
Kai rinkdavos gausiai turtingi magnatai. 


Tada tik žaismai — be minties nuotodumui; 
Vidudienio darbas nedegino veido!... 

Bet šiandien — jėga kovos darbo didumui, 
Gyvent ir mokintis jau niekas nebaido. 

Todėl valanda čionai slenka jaukesnė, 
Todėl Palanga atminimais meilesnė. 


Inžinierius tūlas, ar kcks nors daug galįs 
Nevos advokatas čia vasara džiaugsis! 

Ir sveikins, aplankęs ramumo kampelį, 

Ir skęs kaip sapnan atminimais saldžiausiais. 
Pažįstamas miškas gaivindamas kvepia, 
Mokyklos laikai atgimimą čia slepia... 


Čia mokės kadais!... Ir kaip šiandien dar mena 


Tą knygą, kuri jam akis atidarė. 

Suprato, kad čia Lietuva jo gyvena 
Ir Kryžiaus kelionę kentėdama darė. 
Ir būrio draugai uždainavo ne vieną 
Lietuvišką dainą, atgautą per sieną. 


Sutikę auklėtoją sveikino godžiai. 
žemaitiškai ji kaip motulė kalbėjc. 

Ir gimtąją kalbą, jau daug kam nuobodžią, 
Tada jau mylėt ir gaivint patikėjo. 
Dabar ta kalta, kaip jaunatvės aušrinė, 

Kai bunda iš miego, jos nuopelnais tvino! 


Sveika, Palanga! Jos šventojoj ramybėj, 
Jos tuos pušynuos tartum vėl atjaunėji; 
Savieji paskatina darbo stiprybę, 

Ir nerimo dulkės bangom nuaidėja. 

Po to vėl į darbą atgauni krūtinę — 
Atverti naujausių Tėvynei šaltinių! 


Sveika, Palanga! Atminimų malones 
Gimdai, kad nurimtum... Laikai jau aiškėja! 
Aš daug iškentėjau, dažnai abejonės 
Širdy pervertoj nusiminę viešėjo. 

Tik tau aš dėkoju, kad kenčiantis veidas 
Neišdavė skausmo, kova neapleido!... 


PORTUGALIJOS SANTVARKOS BRUOŽAI 


NK VY LBRIZGYS 


Ši trumpa informacija apie Portugalijos san- 
tvarką skiriama tiems “ Aidų" skaitytojams, ku- 
rie, domėdamiesi visos Europos gyvenimo evo- 
liucija, domisi tais naujais politinio ir socialinio 
gyvenimo bandymais, kurie nuo 1926, o tiksliau 
pasakius, nuo 1933 metų vyksta Portugalijoje. 
Šias mintis ir pateikiu, pagerbdamas kai kieno 
man pareikštą pageidavimą. 


Portugalija prieš 1926 metus 


Norint suprasti, iš kur Portugalijoje atsira- 
do šiandieninė santvarka, savo struktūra žymiai 
skirtinga nuo kitų mūsų laiko kraštų santvarkos, 
pravartu trumpai prisiminti artimiausią to kraš- 
to praeitį. 

Iki 1910 metų Portugalijoje buvo monarchi- 
ja. Nesigilinant į priežastis, pakaks paminėti, kad 
tais metais vidaus revoliucija, nors ir svetimų 
įtakų veikiama, monarchiją pakeitė respublika. 
Nors ano laiko pasaulis apie tai daug nekalbėjo, 
bet revoliucija buvo labai kruvina. Ne tik pa- 
saulinės diduomenės, ypatingai katalikų inteli- 
gentų, bet ir katalikų dvasininkų ir seserų vie- 
nuolių, kas svetur nepabėgo, beveik visi buvo 
išžudyti. Naujai sukurtai respublikai vadovavo 
kairieji, o gal bus tiksliau pasakius — masonai. 
Respublikos konstitucija ir įstatymai buvo ne- 
palankūs Katalikų Bažnyčiai, kuri revoliucijos 
rezultate Portugalijoje buvo beveik visai sunai- 
kinta. Labai toli nueita ir visos visuomenės nu- 
krikščionijime. Tą nukrikščionijimo darbą labai 
lengvino anksčiau tame krašte buvę gana tolimi 
ir šalti santykiai tarp dvasininkijos ir liaudies 
ir viešai pašlijusi dvasininkijos dorovė. Ekono- 
miškai — krašte viešpatavo didelis skurdas. 

Tačiau ir nauja respublikinė santvarka kraš- 
tui ir tautai nedavė nieko gero. Vienas po kito 
kartojosi pučai, įvairios kitos politinės avantiū- 
ros, valstybinių ir visuomeninių kasų išeikvoji- 
mai, kitokia korupcija. Anarchija ir korupcija 
kraštą atvedė į visišką finansinį, ekonominį, mo- 
ralinį bankrotą. Krito ne tik tautos kultūra, bet 
krašto ir tautos vardas viso pasaulio akyse. 

1926 metais gegužės 26 d. Portugalijoje įvy- 
ko dar vienas — jau nepirmas pučas. Jo šūkis 
buvo ne monarchija, ne respublika, o žygis pa- 
šalinti įsigalėjusią anarchiją ir gelbėti kraštą iš 
skurdo. Jį pravedė kariuomenė. Buvo paskelbta 
laikina kariuomenės diktatūra. Jau pat pradžio- 
je valdžios sudėtin buvo pakviesta visa eilė ir ci- 
vilinių asmenų. Tuoj buvo atšaukta 1911 metų 
konstitucija, kurios tikrumoje jau ir anksčiau 
niekas nepaisė. Kelis metus kraštą valdė kariš- 
kių ir civilių kolektyvas, vaduodamasis ne rašy- 


žinti kraštui tvarką ir išvesti jį iš ekonominio 
bankroto. 

Tik 1933 metais kovo 19 d. kraštui buvo 
duota nauja konstitucija. Tačiau ir šios tikslas 
buvo ne įvesti krašte pastovias gyvenimo for- 
mas, 0 tautą ir valstybę vairuoti į subrendimą ir 
Į Naują geresnę santvarką. Todėl ana 1933 metų 
konstitucija ne tik numatė, bet net įsakė po tam 
tikro laiko ją peržiūrėti. Pagal 1933 metų kons- 
tituciją, Portugalijos konstitucija turi būti per- 
žiūrėta ir persvarstyta kas 10 metų. Ta pareiga 
tenka vyriausybei ir parlamentui. Konstituciją 
peržiūrėti ir pakeisti galima ir anksčiau, jeigu 
to pareikalauja du trečdaliai parlamento ar vals- 
tybės prezidentas. Ir vienu ir antru atveju pre- 
zidentas gali kiekvieną konkretų konstitucijos 
pakeitimo siūlymą atiduoti spręsti arba visos 
tautos plebiscitui arba parlamentui. Jeigu kon- 
stitucijos pakeitimo projektas bus atiduotas par- 
lamento sprendimui, tai senas parlamentas turi 
būti paleistas ir išrinktas naujas, kurio pirmasis 
uždavinys bus apsvarstyti siūlomą konstitucijos 
pakeitimo projektą, jį priimti ar atmesti. Konsti- 


realiuoju gyvenimu. 

Tačiau nors ir tokią realistinę konstituciją 
turint, valdžios įstatymai ir jos veikimas neturi 
būti pozityvistiniai. Ir konstitucija ir valdžios 
įstatymai bei įsakymai turi remtis nesikeičian- 
čiais moralės, dvasiniais ir intelektualiniais indi- 
vido ir visuomenės dėsniais. 

Šiuo tad būdu Portugalija atsistojo į tą tvar- 
kymosi kelią, kuriuo ji eina dabar. 

Organizacinė Portugalijos valstybės struk- 
tūra bendrais bruožais atrodo štai kaip. 

Visos valstybės priešakyje yra valstybės 
prezidentas. 

Vykdančioji valdžia priklauso vyriausybei, 
parlamentui ir teismui. 

Šalia vykdančios valdžios yra korporacijų 
rūmai, kaip techninis vyriausybės patarėjas 
svarstyti administratyviniams, ekonominiams, 
moraliniams ir kultūriniams reikalams. 


Atskirų sričių apibūdinimas. 


Valstybė. Tauta valstybėje vedama kristali- 
zuotis ne pasaulėžiūrinių partijų, o profesijų pa- 
grindais. Korporacijos savyje apjungia visus tos 
pačios profesinės srities piliečius — darbdavius 
ir darbininkus, intelektualinius darbų planuoto- 
jus ir techninius jų vykdytojus. Taip žemės ūkio 
korporacija turinti apjungti ir žemės savininkus, 


ta konstitucija, o tik savo išmintimi ir noru grą-ir samdomus joje darbininkus, ir agronomus, ir 

kitokios rūšies technikus, turinčius sava profesi- 
ja ryšio su žemės ūkiu. d 

Naujoji Portugalijos valstybė atsisako indi- 
vidualistinės ideologijos. Tai buvo laikoma es- 
miniu dalyku respublikoje prieš 1926 metus. Da- 
bar tautą ima kaip vienetą, turintį visiems pilie- 
čiams bendrų reikalų, kurių visi turi paisyti, dėl 
jų kartais atsižadėdami net individualinių inte- 
resų. Atmetama taip pat valstybės ir jos valdžios 
absoliuti visagalybė į jos piliečius. Nors ir ne 
konstitucijos kuriuo nors paragrafu, tai valsty- 
bės gyvenimui vadovaujančių asmenų viešais 
pareiškimais atmetamas socializmas, kuris esąs 
tik pereinamoji forma į komunizmą. Gi komu- 
nizmas kaip tokis Portugalijoje yra įsakmiai at- 
mestas, nors valstybės administratyvinėmis prie- 
monėmis faktiškai ir nepersekiojamas. Pastaruo- 
ju laiku Portugalijos vyriausybė jaučiasi tiek jau 
esanti populiari ir proletariato tarpe, kad faktiš- 
kai duota laisvė ir komunistų spaudai ir organi- 
zuotam jo veikimui. Valdžia yra parėmusi ko- 
munizmo ignoravimo taktiką manydama, kad jos 
darbai liaudies labui yra geriausias atsakas ko- 
munistų demagogijai. 

Politikos turinį ir kelią nulemia individo ir 
tautos natūralios ir pozityviosios teisės ir kon- 
kretūs reikalai. Tos individo ir tautos teisės ir 
reikalai ir visa valstybės politika, siekdama juos 
realizuoti, pagal Portugalijos vadovaujančių po- 
litikų paskelbtą politinę doktriną, yra ir visada 
turi palikti subordinuoti nesikeičiantiems mora- 
lės dėsniams ir moralinėms vertybėms. Taigi, 
anot dabartinių Portugalijos politikos vadų, po- 
litika yra ne menas, o mokslas, palenktas mora- 
lės dėsniams, studijuojąs žmogaus veiksmus ir 
visą žmogaus gyvenimą. Nesikeičią moralės dės- 
niai ir pagal juos išleisti pozityvūs įstatymai ap- 
sprendžia valdžios autoriteto ir piliečių laisvės 
santyki: valdžios autoritetui neleidžia išsigimti 
į totalitarinį režimą, o piliečių laisvei į anarchi- 
ją. Konstitucija įsakmiai to niekur nepabrėžia, 
bet kalbėdami apie moralę ir jos dėsnius Portu- 
galijos šiandieniniai vadovaują politikai tais žo- 
džiais aiškiai supranta natūraliąją ir krikščioniš- 
kąją moralę. 

Pagal Portugalijos konstituciją, politinė ir 
socialinė santvarka savo pradžią turi ne indivi- 
de, o šeimoje. Šeima yra pagrindinis ir svarbiau- 
sias tautos branduolys. Šeima turinti būti pa- 
grindinė bazė visokiam žmogaus formavimuisi: 
moraliniam, kultūriniam, politiniam ir kitokiam. 
Šeimos — tie pagrindiniai visuomenės branduo- 
liai — sudaro savo apylinkės bendruomenę, ku- 
ri portugalų ir dabartinėje civilinėje terminolo- 
gijoje vadinama parapija. Šios sudaro apskritis, 
apskritys — apygardas, apygardos — provinci- 
jas, o provincijos — visą valstybę. 

Valstybės prezidentas. Valstybės priešakyje 
ne vien vardu, bet ir savo galia yra valstybės 
prezidentas. Jis renkamas atskirai visos tautos 
laisvu ir slaptu balsavimu septyneriems metams 
ir gali būti perrenkamas neribotą skaičių kartų. 

Kandidatą į prezidentus gali statyti visi pi- 
liečiai — ar tai pavieniai ar kokios nors grupės 
— už savo kandidatą surinkę įstatymais reika- 
laujamą balsų-parašų skaičių. Į prezidentus pa- 
statyto kandidato civilinį, intelektualinį ir mo- 
ralinį tinkamumą toms pareigoms sprendžia Vy- 
riausias "Teismas. Piliečių pastatytas ir teismo 
rastas tinkamu, kandidatas gali būti piliečių ren- 
kamas. Tautos išrinktas prezidentas nieku nepri- 
klauso nuo parlamento nei kurios kitos valstybi- 
nės institucijos. Jis turi teisės savo dekretu par- 
lamentą paleisti ar laikinai suspenduoti jo vei- 
kimą. Prezidentas parenka ir paskiria ministerį 
pirmininką, kuris taip pat nereikalingas parla- 
mento pritarimo, o atsako tiesioginiai preziden- 
tui. Prezidento paskirtas ministeris pirmininkas, 
susitaręs su prezidentu, kviečia atskirus ministe- 
rius ir valstybės pasekretorius tvarkyti atski- 
roms sritims. Jie parenkami, paisant ne jų gru- 
pinės priklausomybės, o tinkamumo pareigoms. 


Mimisteriai. Nors visi ministeriai kartu ir 
yra vadinami ministerių taryba, tačiau jie nesu- 
daro valstybinio vieneto. Jie visi kartu neprista- 
tomi ne tik parlamentui, bet nė valstybės prezi- 
dentui. Parlamento pasitikėjimas ar nepasitikėji- 
mas ministerių tarybai ar atskiram ministeriui 
neturi tų pasėkų, kurias turi, pav., Prancūzijoje. 
Parlamento reiškiamas nepasitikėjimas gali tar- 
nauti pačiam ministeriui ar ministeriui pirminin- 
kui kaip patarianti, bet neįpareigojanti direkty- 
va persvarstyti kokį nors darbą. 

Nors visi ministeriai kartu daugeliu atvejų 
ir posėdžiauja, tai tik tiek, kiek atskiros gyveni- 
mo sritys, vadovaujamos ir atstovaujamos atski- 
rų mMinisterių, paliečia viena kitą, kiek to reika- 
lauja atskirų sričių suderinimas. Kiekvienas mi- 
nisteris, nepriklausomai nuo ministerių tarybos, 
kuria savo srities planus, juos vykdo ir už savo 
veiklą atsako ne parlamentui ar ministerių ta- 
rybai, o tiesiog ministeriui pirmininkui ir per jį 
valstybės prezidentui. 

Todėl ir vieno ar nors ir kelių ministerių 
pasitraukimas ar paleidimas iš pareigų neiškelia 
visos ministerių tarybos ar ministerio pirminin- 
ko pasitraukimo klausimo. 

Parlamentas (arba Tautos Susirinkimas). 
Kai kurie autoriai, kalbėdami apie Portugalijos 
santvarką, sako, kad Portugalijoje nesą pasaulė- 
žiūrinių politinių partijų. Patys dabartiniai tos 
valstybės vadai yra daug kartų prieš tokias par- 
tijas pasisakę. Tačiau nebūtų tikslu manyti, kad 
Portugalijoje politinių pasaulėžiūrinių partijų 
tikrai nesą. Dabartinė valdančioji grupė, 1930 m. 
pasivadinusi Tautine Sąjunga (Union National), 
yra ne kas kita, kaip partija su savo konkrečia 
politine-visuomenine programa, su savo pasaulė- 
žiūra. Kadangi programoje tiksliais žodžiais sa- 
vo pasaulėžiūros ji neaptaria, tai jos pasaulėžiū- 
rinis pobūdis daug priklauso nuo jai vadovau- 
Jančių asmenų pasaulėžiūros. Apie šiandieninį 
tos Tautinės Sąjungos pasaulėžiūrinį pobūdį ga- 
lima atvirai sakyti, kad iš visų Mums pažįsta- 

Skulptorius yra vokietis, gimęs 1899. Me- 
no studijas baigė Berline ir Paryžiuje. Į 
Jungtines Amerikos Valstybes atvyko 
1938 m. ir dabar dėsto Holyoke kolegi- 
joje. Savo darbų parodas yra suruošęs 
Berline, Paryžiuje, Londone, New Yorke, 
San Francisco ir kitur. 


mų ir įprastų politinių partijų ji yra artimiau- 
sia krikščionių demokratų partijai. Siekdami sa- 
vo kraštui naujos politinės socialinės santvarkos, 
jos vadai daugiausia vadovaujasi popiežių Leono 
XIII (Rerum novarum) ir Pijaus XI (Guadrage- 
simo anno) pareikštais dėsniais. Kadangi chao- 
tiškas ir pragaištingas 1910-1926 metų Portuga- 
lijos gyvenimas vyko paraleliai su politinių par- 
tijų varžybomis respublikoje, tai nėra ko stebė- 
tis, kad prieš 1926 metus pasireiškusios partijos 
ir jų varžybos daugeliui įkyrėjo. Naujos Tauti- 
nės Sąjungos atsiradimas nera jokia apgaulė, o 
geros valios pastangos sujungti visas pozityvias 
krašto jėgas naujon partijon bendram darbui. 
Tačiau šalia šios naujos partijos konstitucija ne- 


draudžia, o gyvenime yra ir kitų. Jos neturi šian- 
dien tiek pritarėjų, kad rinkimuose daug laimė- 
tų, tačiau jos reiškiasi ne vien savo organizacine 
veikla, ne vien savo spauda, o dalyvauja ir savi- 
valdybių rinkimuose. Jos 1949 metų parlamento 
ir 1951 metų valstybės prezidento rinkimuose 
pasireiškė savais kandidatais. 

Pagal savo balsuotojų skaičių kiekviena apy- 
garda renka į parlamentą atitinkamą atstovų 
skaičių. Parlamentas renkamas, balsuojant ne 
už kandidatų sąrašą, o už tiksliai pavardijamus 
asmenis. Kandidatai gali būti statomi ir nepri- 
klausą jokiai politinei grupei, ir atskirų politinių 
grupių. Tautinė Sąjunga iki šiol iš kitų išsiski- 
ria tuo, kad ji ne vienu atveju yra pasisakiusi 

už kandidatus ne vien iš savo sąjungos narių, 
bet ir už nepriklausomus, jeigu jie yra tinkami 
būti parlamento nariais. Tokiam jos palaikomam 
kandidatui sąjunga nestato sąlygos būti lojaliam 
sąjungos politikai. Tuo keliu norima pasiekti, 
kad parlamento narys savo sprendimuose nebūtų 
varžomas vienos ar kitos partijos programa ir 
disciplina, o kiekviename klausime turėtų laisvę 
vaduotis savo išmanymu ir sąžine. Todėl Portu- 
galijos parlamente nėra visada vienodos nei po- 
zicijos nei opozicijos. Parlamente sprendžiant 
įvairius klausimus, valdžios pozicija ir opozicija 
yra tiek tvirtos, kiek kuriuo atveju pavyksta įti- 
kinti parlamento narius. 


Parlamento galios yra gana ribotos. Kaip 
buvo minėta, nei ministeris pirmininkas, nei visi 
ministeriai kartu nei po vieną atskirai nėra rei- 
kalingi parlamento pritarimo ir pasitikėjimo. 
Tiesa, parlamentas gali apie kiekvieną iš jų at- 
virai reikšti savo nuomonę, tačiau pasitikėjimo 
klausimas parlamente nesprendžiamas. 


Parlamentui priklauso diskutuoti ir spręsti 
valstybės biudžetą, diskutuoti ir spręsti įvairius 
valdžios užsimotus darbus krašto viduje. Parla- 
mentas diskutuoja ne tik atskirus valdžios užsi- 
mojimus, bet kiekvienų metų pradžioje pateikia- 
mą valstybės bendro gyvenimo projektą. Parla- 
mentui priklauso ratifikuoti tarptautines sutar- 
tis, leisti ar neleisti prezidentui skelbti karą, 
skelbti karo paliaubas ar sudaryti taikos sutar- 
tis. Kas dešimti metai, o jeigu prezidentas savo 
dekretu paskelbs, tai ir anksčiau, parlamentui 
priklauso reviduoti valstybės konstituciją. Tik, 
kaip buvo minėta, konstitucijos revidavimui 
parlamentas turi būti specialiai išrinktas. Todėl 
ar savaime laikui atėjus, ar prezidentui nuspren- 
dus peržiūrėti ar keisti konstituciją, parlamen- 
tas paleidžiamas ir renkamas naujas, kurio pa- 
grindinis uždavinys turės būti konstitucijos per- 
svarstymas. 


Parlamentas tačiau neleidžia įstatymų. Įsta- 
tymų projektus pirmiausia išdiskutuoja Korpora- 
sijų Rūmai, paskiau parlamentas, o leidžia valsty- 
bės prezidentas. Parlamentas tik gali ką nors 
naujo priimti ar nepriimti jau veikiančių įstaty- 
mų ribose. 


Korporacijų Rūmai. Portugalijoje greta par- 
lamento yra mūsų laikams nauja institucija — 
Korporacijų Rūmai. Vardas sakytų, kad tai atski- 
rų korporacijų atstovybė. Dabar jau bemaž taip 
ir yra ir siekiama, kad taip būtų. Tačiau Korpo- 
racijų Rūmų atsiradimas yra ankstesnis už fak- 
tinį korporacijų atsiradimą. Jų steigimo inicia- 
tyva išėjo iš valdžios. Nors jų dabar yra jau per 
20, tačiau daugiausiai jos yra dar tik vystymosi 
ar brendimo stadijoje. Ir Korporacijų Rūmai, 
kuriuose vėliau bus atstovaujamos korporacijos 
jų pačių deleguotų asmenų, pradžioje atsirado 
valdžios iniciatyva. Pati valdžia pakvietė iš įvai- 
rių profesijų po tam tikrą skaičių teoretinių ir 
praktinių savos profesijos reikalų žinovų. 

Korporacijų Rūmai galutinai nieko nespren- 
džia. Jie yra tik techninis patarėjas valdžiai įvai- 
riuose krašto praktiškojo gyvenimo reikaluose. 
Juose yra tiek sekcijų, kiek juose atstovaujama 
įvairių profesijų ar specialybių. Kiekvienas nau- 
jas valdžios darbų projektas, užsimojimas, jeigu 
jis liečia krašto vidaus praktiškuosius reikalus, 
pirmoje eilėje atiduodamas svarstyti Korporaci- 
jų Rūmams. Atskirų sekcijų pirmininkai bendra- 
me posėdyje apsvarsto, kuriai sekcijai savo tu- 
riniu projektas priklauso, ir jį ten atiduoda. Gali 
atsitikti, kad projektą diskutuos mišri kelių sek- 
cijų komisija ar kelios sekcijos kartu. Sekcijai 
ar komisijai projektą referuoja paprastai teisi- 


“ ninkas valdžios vardu, o sekcija ar komisija pro- 


jektą įvertina, pataiso ar papildo teoretiškai ir 
praktiškai, kaip atitinkamos srities specialistai. 
Korporacijų Rūmai gali ir savo iniciatyva pateik- 
ti valdžiai savo pasiūlymų naujiems įstatymams 
ar darbams projektų. 


Korporacijų Rūmuose išdiskutuotas projek- 
tas atiduodamas parlamentui. Jeigu tokio projek- 
to priėmimas atskiro įstatymo nereikalauja, tai 
projektą priimti ar nepriimti priklauso parla- 
mentui. Jeigu gi projektas reikalingas naujo įs- 
tatymo, tai parlamentas įstatymų neleidžia. To- 
kiu atveju ministeris pirmininkas atiduoda Kor- 
poracijų Rūmų ir parlamento išdiskutuotą pro- 
jektą prezidentui, kuris arba pats savo vardu ar 
jo pavedama ministerių taryba išleidžia atitin- 
kamą įstatymą. Suprantama, kad Korporacijų 
Rūmų ir parlamento pareikštos nuomonės turės 
lemiančios reikšmės, ar įstatymas bus išleistas ir 
koks jis bus. 

Ar naujai išleistas įstatymas derinasi su 
konstitucija ir jau veikiančiais įstatymais, pasi- 
sakyti priklauso Vyriausiam Valstybės Teismui. 
Jeigu teismas išsprendžia, kad naujas įstatymas 
ar dekretas nesiderina su konstitucija ir jau vei- 
kiančiais įstatymais, o tas įstatymas ar dekretas 
yra išleistas ministerių tarybos, tai jis tuo pačiu 
netenka saistančios galios. Tačiau jeigu kuris 
naujas įstatymas ar dekretas yra paskelbtas pre- 
zidento vardu, tai teismui deklaravus jo neside- 
rinimą su konstitucija ar veikiančiais įstatymais, 
tolimesnį jo likimą spręs parlamentas. 

Kiti pilietiniai branduoliai. Visos krašto 
įmonės, ar jos būtų pavienių asmenų ar bendruo- 
menių privati nuosavybė, ar jos būtų valstybi- 
nės, yra jungiamos į vieną sąjungą “Gremios"'. 
Kokis nors gremio gali atsirasti privačia gamin- 
tojų iniciatyva — ir taip yra pageidaujama — 
ar juos gali organizuoti savo iniciatyva atitinka- 
Ma ministerija. 

To paties gremio mažesni padaliniai vadi- 
nami sindikatais. Bet kurios gamybos srities at- 
skiras sindikatas gali kurtis visur, kur susitaria 
ji kurti tos pačios produkcijos srities nors 100 
dalyvių-darbininkų ar darbdavių. Tačiau nie- 
kam nėra privaloma būtinai priklausyti kuriam 
nors gremio ar sindikatui. Esant pakankamam 
narių skaičiui, gali būti vienoje apylinkėje ir ke- 


li tos pačios srities sindikatai. Tačiau juridinio 
asmens teises turi tik vienas. Sindikatų paskir- 
tis yra studijuoti ir rūpinti savo narių ir apskri- 
tai savo profesijos žmonių moralinius, sociali- 
nius, ekonominius reikalus. Kurioje apylinkėje 
yra per maža narių sukurti savo atskiram sindi- 
katui, ten gali būti kuriama kurio nors sindika- 
to sekcija. 

Laisvų intelektualinių profesijų sindikatai 
gali būti vadinami ordinais. Pageidaujama, kad 
gremios sau ir savo sindikatams patys pasigamin- 
tų statutus. Kur gremio kuria ne privati inicia- 
tyva, o kuri nors ministerija, ten ji pagamina ir 
statutus, kuriuos tačiau sukurtas gremio vėliau 
gali pakeisti. Gremios ir sindikatai gali kurti sa- 
vus kooperatyvus, įvairias socialines ir karita- 
tyvines institucijas, mokyklas ir t.t. Jeigu ku- 
riamos mokyklos ar kitokios institucijos įeina į 
valstybės darbų plano tinklą, tai ir privati insti- 
tucija turi teisės į tą pačią finansinę ir kitokią 
valdžios paramą, kokia yra skiriama tolygioms 
valdiškoms institucijoms. Piliečiai neturi parei- 
gos būti gremio ar sindikato nariais, tačiau to- 
kie gremios nutarimai, kurie liečia ne kurios vie- 
nos apylinkės, o viso krašto atitinkamos profe- 
sijos ar atskiros gamintojų srities reikalus, yra 
valdžios patvirtinti, saisto ne tik narius, o visus 
tos srities ar tos profesijos asmenis. 

Kuriuo nors atžvilgiu vieni kitiems artimė 
gremios gali sudaryti uniją. 

Be valdžios leidimo, nei gremios, nei sindi- 
katai negali turėti ryšių su kokia nors interna- 
cionalia sąjunga, su kokia nors užsienine organi- 
zacija, ar jų susirinkimuose atstovauti Portuga- 
lijos gremios ar sindikatams. Jiems draudžiama 
priimti lėšas ir kitokią paramą iš kokios nors už- 
sieninės organizacijos ar savais pinigais remti 
kokią nors užsieninę organizaciją. Tokiu draudi- 
mu siekiama apsaugoti Portugalijos darbininkus 
ir kitus visuomenės sluogsnius nuo kenksmingų 
svetimų įtakų, dažniausiai paisančių ne kurio 
nors krašto bendro labo, ne kurio nors visuome- 
nės sluogsnio labo, o turinčių savo politinius tiks- 
lus, kuriuos neretai vykdo su žala kuriam nors 
kraštui. Nepaslaptis, kad tuo įstatymu Portuga- 
lijoje pirmoje eilėje buvo siekta apsaugoti dar- 
bininkus ir visą visuomenę nuo įtakos įvairių 
tarptautinių sąjungų, patekusių į komunistų ran- 
kas. 

Gremios ir sindikatai neturi jokių jiems įsta- 
tymais pripažintų politinių teisių. 


Korporacijos. Kiekvienai platesnei ir svar- 
besnei tautos gyvenimo reikalų sričiai, kurių 
įvairumas apsprendžiamas daugiau profesiniais 
kriterijais, kuriama visam kraštui viena korpo- 
racija. Ji apima visus vienos srities piliečius, ne- 
paisant, ar kas kokiai nors organizacijai forma- 
liai priklausytų ar jokiai nepriklausytų. Jeigu ji 
skirta kurios nors produkcijos srities piliečiams, 
tai tuo pačiu ji apima ir visus tos srities gremios, 
sindikatus ir jų visus padalinius. Tačiau gali bū- 
ti korporacijų ir tokioms sritims, kurios neturi nei 


Egodo nei sindikatų, pav., teisininkų, medikų ir 

Korporacijos kompetencija yra ne vien tik 
profesinė, kultūrinė ir ekonominė, kaip gremios 
ar sindikatų, o kartu ir politinė. Korporacija tu- 
ri daug reikšmės savivaldybių, parlamento rinki- 
muose pagal tai, kiek piliečiuose jos yra jau po- 
puliarios. Korporacijos sudaro Korporacijų Rū- 
mus, kurie, kaip jau buvo minėta, turi didelės 
reikšmės, paruošiant įstatymus ir įvairius po- 
tvarkius, konstitucijos pakeitimus, o ypatingai 
tvarkant atskirų profesijų ir gyvenimo sričių 
praktiškuosius reikalus. 

Pageidaujama, kad ir korporacijų kūrimo 
iniciatyva išeitų iš privačių piliečių, tačiau tik- 
rovėje tos iniciatyvos pradžia išėjo iš valdžios. 
Pirmosios korporacijos buvo sukurtos valdžios. 

Valdžios iniciatyva sukurtas ir Korporacijų 
Studijų Centras, kurio tikslas yra studijuoti kor- 
poracijų gyvenimo reikalus ir naujas mintis pa- 
teikti tiek valdžiai, tiek atskirų korporacijų va- 
dovybėms, tiek visai visuomenei. 


== 


Nejungiant to su valstybės ir valdžios sis- 
temos turiniu, reikia priminti, kad paskutinių 
laikų Portugalijoje yra įvykusi didelė gyvenimo 
atmaina. 

Krašto ekonominiame, socialiniame ir poli- 
tiniame gyvenime gal lemiančios reikšmės turė- 
jo valiutos stabilizavimas. Revoliucija 1926 me- 
tais rado escudos (Portugalijos pinigo vienetas) 
visai nukritusį tarptautinėje biržoje ir milijar- 
dines, kasmet dar vis augančias valstybės vidaus 
skolas. Iki 1931 metų beveik visos vidaus skolos 
buvo likviduotos, valstybės biudžetas kas metai 
baigdavosi vis palankesniu balansu. Galutinai 
1931 m. buvo pravesta valiutos reforma, escudos 
pagrindžiant Anglijos svaru. Tačiau bręstant 
antrajam pasauliniam karui, Portugalijos finan- 
sinė ir ūkinė padėtis buvo jau tiek tvirta, kad 
valdžia ryžosi drąsiam žingsniui — atsisakė vi- 
sokios svetimos valiutos pagrindo savam escudo. 
Nepaisant karo ir pokario ekonominio svyravi- 
mo pasaulyje, Portugalijos valiuta liko nepaju- 
dinta. Ir dabar Portugalijoje nei viešoje, nei pri- 
vačioje biržoje nėra jokios tendencijos svetimą 
kurio nors krašto valiutą vertinti daugiau už sa- 
vąją. Portugalijoje nėra jokių valiutos varžymų 
ir jokių juodų valiutos biržų. 

Antras vertas dėmesio reiškinys po 1926 
metų revoliucijos — tai Portugalijos visuotinis 
ūkinis pakilimas. Žinant, kokis buvo Portugali- 
joje skurdas prieš 1926 metų revoliuciją, tikrai 
būtų verta patyrinėti įvykusią atmainą: piliečio 
kasdieninio gyvenimo ekonominio lygio pasikei- 
timą, susisiekimo patobulinimą, statybą, naujų 
socialinės globos ir kultūrinių įstaigų skaičių ir 
T 

Vertas dėmesio naujo tipo miestelių užsimo- 
jimas. Jų naujų pastatyta jau apie šimtas. Kiek- 
vienas jų pakankamai didelis, kad pakaktų išlai- 

kyti būtinoms kultūringo gyvenimo instituci- 
joms: mokyklai, bažnyčiai, teatrui ir kt. Jie yra 
būdingi tuo, kad juose kiekvienas atskiras namas 
turi visus modernios technikos patogumus ir sa- 
vo nepriklausomą aplinką: sodelį, daržą. Papras- 
tai viename name gyvena tik viena šeima. Tie 
miesteliai aprūpinami pakankamomis susisieki- 
mo priemonėmis su didesniais centrais. Jų tiks- 
las — duoti žmogui visas kultūringo gyvenimo 
galimybes ir kartu išlaikyti individualinę atski- 
ros šeimos dvasią bei aplinką. 

Naujoji Portugalija savo tautai davė ir nau- 
ją savos mokyklos supratimą. Nors buvo jau mi- 
nėta, kad pagal Portugalijos konstituciją žmo- 
gaus visokio formavimosi pagrindiniu veiksniu 
laikoma šeima, tačiau ir mokyklos paskirtis yra 
jaunimą ne vien mokyti, o kartu ir auklėti tiek 
fiziniu, tiek dvasiniu atžvilgiu. Pradžios mokyk- 
la visiems privaloma. Kai kurie vadovėliai: skai- 
tymų knyga, istorijos, moralės ir pilietybės 
mokslo vadovėliai privalomi tie patys visoms— 
tiek valstybinėms, tiek privačioms mokykloms. 


Apibūdinant Portugalijos valstybės ir val- 
džios struktūrą bei piliečių civilinio organizavi- 
mosi kelius iš vienos pusės ir kalbant apie kraš- 
te pasiektus rezultatus po 1926 metų, nėra būti- 
na šiuodu dalyku savo tarpe sieti taip, tarsi juo- 
du būtų tik vienas antro pasėka. Turbūt, bus tei- 
singiau pasakius, kad pasiekti rezultatai yra ne 
tiek krašto politinės ir socialinės struktūros pa- 
sėka, kiek atskirų valstybės gyvenimui vadovau- 
jančių asmenų idealizmo ir sugebėjimo rezulta- 
tas. 

Daug kas dabartinį Portugalijos režimą ir 
pasiektus rezultatus identifikuoja su jau ilgame- 
čiu ir dabartiniu ministeriu pirmininku Oliveir 
Salazaru, pavadindami jį kartais net krašto dik- 
tatorium. Tačiau visa tai netikslu. Ol. Salazaras 
po 1926 metų revoliucijos niekad nebuvo valsty- 
bės prezidentu ir nelabai seniai buvo prezidento 
paskirtas ministeriu pirmininku. Jo politinė kar- 
jera prasidėjo ne pirmaeilėmis pareigomis nau- 
jos santvarkos valdžioje. Visų dėmesį jis į save 
atkreipė, tapęs finansų ministeriu. Jo sumanu- 
mui ir charakteriui priskiriamas finansų ir ūkinio 
gyvenimo stabilizavimas. Po revoliucijos tik ge- 
rai eilei metų praėjus, jis buvo prezidento pa- 
kviestas ministerio pirmininko pareigoms. Tai 
įvyko ne kokios nors diktatūrinės presijos įtako- 
je, o tik todėl, kad jis buvo rastas toms pareigoms 
tinkamas. Tapęs ministeriu pirmininku, jis tu- 
rėjo konstitucija garantuotas laisves pasirinkti 
ministerius. Jeigu kada pasirinkimas nebuvo vy- 
kęs, konstitucija suteikia ministeriui pirminin- 
kui galių vieną asmenį pakeisti kitu. Apie Sala- 
zarą, kap apie asmenį, tiek galima pasakyti, kad 
tai yra kukli, kiek asketiška asmenybė. Garbės 

jis nejieško ir net nemėgsta. Yra pamaldus ka- 
talikas. Dėl jo populiarumo tautoje dviejų nuo- 
monių nėra: visi jį laiko idealistu savo tautos la- 
bui. Man kaip tik teko būti Lisabonoj tomis die- 
nomis, kai vyko 1951 metų pasiruošimas valsty- 
bės prezidento rinkimams. Labai daug nerimo 
kilo, atsiradus į prezidentus trims kandidatams. 
Tuo atveju visų bendra nuomonė buvo, kad klau- 
simas savaime išsispręstų, jeigu Salazaras sutik- 
tų kandidatuoti: nebuvo jokio abejojimo, kad jis 
būtų išrinktas. Atrodo, kad Tautinės Sąjungos 
pastatyto kandidato išrinkimą nulėmė Salazaro 
viešas paraginimas balsuoti už jį. 

Taigi pasiekti Portugalijos gyvenimo rezul- 
tatai yra ne vieno asmens nuopelnas, jie nebūti- 
nai yra sietini su santvarkos charakteriu. Kaip 
visokioje santvarkoje, taip ir Portugalijoje nu- 
lemia asmenų idealizmas, protinis ir praktinis 
sugebėjimas. Viena tik yra aišku, kad ir idealis- 
tai bei sugebantieji gerų rezultatų nepasiektų, 
jeigu savo veiklą pagrįstų klaidingais ideologi- 
niais dėsniais. 

Šiandieniniai portugalų tautos sluogsniai ir 
Lietuva. Neturėjau progos patirti, kiek Portuga- 
lijos liaudis žino apie pačią Lietuvą ir jos dabar- 
tinę tragediją. Jeigu ji ir nedaug apie mus žino- 
tų, tai mes turime atsiminti, kad tiek mūsų lais- 
vo gyvenimo metais, tiek ir dabar mūsų tautos 
atsakingos institucijos šios šalies ir kai kurių 
kitų kraštų visuomenę labai mažai informavo 
apie mūsų gyvenimą. Net ir diplomatiniai santy- 
kiai iki šio pasaulinio karo buvo tik popieriuje, 
o kontakto beveik nebuvo. Ir dabar, išskyrus. 
VLIKą ir Lietuvos atstovą Paryžiuje Dr. A. S. 
Bačkį, iš mūsų diplomatų pasaulyje nė vienas nė- 
ra bandęs sueiti į diplomatinį kontaktą su to 
krašto vyriausybe. Kad Portugalijos spaudoje 
neretai pasirodydavo kokis straipsnis apie Lietu- 
vą, tai beveik išimtinai Portugalijoje besidarbuo- 
jančių kunigų saleziečių Aug. Sabo ir J. Traina- 
vičiaus dėka. Čia verta paminėti, kad savo gyve- 
nimo ir darbo sąlygose šiuodu jaunu mūsų tau- 
tiečiu ypatingai Lisabonos aukštųjų sluogsnių tar- 
pe mūsų tautos vardą, jos kančias yra labai iš- 
garsinę, sukurdami ten mums tikrai palankią 
nuotaiką. Jiedviem yra atvira beveik visa didžio- 
ji Portugalijos spauda. Kiek patyriau, dabar apie 
Lietuvą vengia rašyti socialistinė ir komunistinė 
spauda. Kitų trijų grupių: valdančios Tautinės 
Sąjungos, monarchistų ir katalikų spauda, ką 
gaudama, apie Lietuvą noriai patalpina. Tauti- 
nės Sąjungos spauda karo metais buvo lygiai ob- 
jektyvi parašyti apie Lietuvą ir prieš rusus ir 
prieš vokiečius. Kiek mano įspūdžiai yra teisin-- 
gi, atrodo, kad šių trijų grupių ir vadovaujan- 
S sluogsniuose nusiteikimas mums yra pa- 
ankus. 


ARKIVYSK. J. MATULEVIčIAUS VILNIAUS GOLGOTA 


LA4VAIšŠNORA,. MLC. 


(Tęsinys) 


Išbėgo Lietuvos Taryba su ministeriais, iš- 
bėgo legijonieriai. Tačiau Vilniuje pasiliko du 
kertiniai šulai: Basanavičius tautos sargyboje ir 
Matulevičius Bažnyčios sargyboje. Jų užduotis 
dar nebuvo baigta. Lietuvos žemelės sostinė, ne- 
paisant okupacijų, lieka ta pati, tik ta sargyba 
turės būti dar stipresnė, dar budresnė. Vadai iš 
Žronto nesitraukia. 


Reziumuodamas pirmų keturių savaičių pir- 
muosius žingsnius Vilniuje, tokiais sunkiais lai- 
kais pradėjęs ganytojauti Lietuvos sostinėje, 
Matulevičius rašo: 

“Prieš Kalėdas atvažiavo Tėvas J. Vaitke- 
vičius iš Vloclavko per Varšuvą. Kelionę turėjo 
labai sunkią ir vargingą. Labai nudžiugau jo su- 
silaukęs, ramiau pasidarė, turint prie savęs savą 
žmogų. — Vilniuje man buvo labai sunku. Tik- 
rai kelias čia erškėčiais nuklotas. Lenkų visuo- 
menė manęs bijojosi, nepasitikėjo, žiūrėjo, ką aš 
darysiu; net sveikinant per ingresą viena poniu- 
te palinkėjo man, kad aš lenkams nebūčiau pa- 
tėvis, o tik tėvas. Lietuviai taip pat bijojosi, kad 
aš nepašlyčiau į lenkų pusę. Nežinia buvo, kaip 
vieniems ir antriems išsitaikius. Tautų baisiau- 
sia čia neapykanta. Lenkai čia tiesiog nepripa- 
žįsta nei lietuvių, nei gudų, patys mano imtis ir 
ima į savo rankas valdžią. Lietuviai vėl sako. 
kad čia nekiek esa tikrų lenkų, liaudis tai gudai, 
taigi nesą ko paisyt lenkų dvarininkų ir šovinis- 
tų. Gudai vadai vėl norėtų, kad gudams kas nors 
būtų, o tuo tarpu ta gudų liaudis nesusipratusi, 
tamsi, apleista; kai į juos nori gudiškai kalbė- 
ti ar jiems gudiškai pamokslus sakyti, neapken- 
čia, net pasipriešina. Žydai vėl, matyt, daugiau 
traukia į rusų šalį ir prie rusų norėtų prisidėti. 
Be to, dar įvairios politinės partijos. Tikrai 
miestas tarsi virte verda, neapykanta kunku- 
liuoja. Daug man padėjo mano draugas kan. 
Kukta: davė man ir namui reikalingų įrengimų 
ir ūkio daiktų, ir kas reik supirko, kas reik pa- 
tarė. Parodė tikrai brolišką širdį. Iš Marijampo- 
lės išleisdamas, kuo galėdami mane aprūpino. 
Atvažiavęs Tėvas Rėklaitis ir Tėvas D. padėjo 
įsikurti. Taip pat Vargdienių Seselių Vyresnioji 
sutaisė ir sutvarkė, ką galėjo. Vietinė lenkų vi- 
suomenė regimai nieku nenorėjo prisidėti..." 
liūdnai baigia vyskupas savo žodžius. 


4. Pirmoji bolševikų okupacija 


Bolševikams prie Vilniaus besiartinant, vys- 
kupas rinko žinias iš žmonių, pabėgusių iš bol- 
ševikų užimtų vietų. Kai kurie pasakojo baisių 


dalykų. Kiti gi tvirtino, kad bolševikai ramiai 
elgiasi, skriaudos niekam nedarą, baudžią tik 
vagis ir plėšikus, už iš žmonių paimtus daiktus 
brangiai moką. Prie kunigų tik tų tekimbą, ku- 
rie turėjo ryšių su lenkų legijonistais. 

Kai iš Vilniaus bėgo lenkai, įsipainiojusieji 
į politiką, kai kas patarė ir vysk. Matulevičiui 
išvažiuoti, ar bent butą pakeisti. Tačiau vysku- 
pas pasiryžo liktis vietoje. “Pasiryžau niekur iš 
čia neiti. Tai bus, ką Dievas duos. Jei tokia Jo 
valia, mane areštuos ar net ir žudys, tegul visa- 
me kame Dievas būna palaimintas. Mirtis visur 
gali užklupti, 0 į dangų iš visur tas pats kelias. 
Nesijaučiu, kad kam būčiau ką bloga padaręs ar 
nusikaltęs, taigi ir ramus esu“. 

Matulevičius mokėjo stebėti naujų įvykių 
fone žmonių nuotaikas. Jis rašo: “1919 m. sausio 
6 d. iš ryto anksti kėlęs, jau išvydau būreliais 
einant raudonąją kariuomenę. Gatvė buvo tuš- 
čia. Kai kur buvo matyti maldingos moterėlės 
einant į bažnytėlę su maldaknygėmis, ar grįž- 
tant. Kai kur, išlindę pro vartus, moters ir vyrai 
bailiai dairėsi į šalis, stebėdamiesi atmaina. Kas- 
kart vis daugiau žmonių gatvėse rados. Bet tai 
jau ne vakarykšti žmonės ir gatvės išvaizda nebe 
vakarykščia. Vakar švaistėsi gatvėmis legijonis- 
tai, daugybė vaikščiojo jaunuomenės, ypač mer- 
giočių, daug ponų ir ponių; žydai kažinkur buvo 
tarsi išsislapstę; retas koks kur nedrąsiai praei- 
davo. Lenkai kone visi baltais ereliais apsisags- 
tę, jautėsi, kad jų viešpatavimas. Rogutėmis va- 
žinėjo šen ir ten daugiausia legijonistai. — Šian- 
dien kas kita: vargo ir darbo žmonės pasipylė po 
gatves, daugiausia žydeliai; mergaitės ir bernai- 
čiai šen ir ten sveikina raudonarmiečius, šnekas 
su jais, matyt, ir pažįstamų sutinka. Tarp karei- 
vių matyt nemaža ir žydelių. Ponai tarsi išmirė. 
Rogutėmis važinėja raudonarmiečiai ir proleta- 
rai — tarsi ne tas miestas". 

Sausio 8 d. bolševikai iškilmingai laidojo 
žuvusius draugus: lenkų nužudytus ir nusižu- 
džiusius. Laidojo ties katedra, kur seniau buvo 
Katarinos paminklas, pirmiau lavonus apvežę 
Vilniaus gatvėmis. Netrūko ir kalbų: lietuviš- 
kai, lenkiškai ir rusiškai. Lenkiškai kalbėjęs la- 
bai puolęs kunigus, juos kaltinęs už legijonistų 
suorganizavimą. "Tuo laiku bolševikų laikraščiai, 
aprašydami tuos atsitikimus. minėjo, kad dabar 
nelaikas esąs keršyti, nors širdyje keršto jaus- 
mai kilę; nesą laiko tokiems darbams: geriau- 
sia bus, jei raudonoji armija eisianti savo darbo 
daryti. darbo žmonių laisvinti. Vyskupas paste- 
bi: “Tikrai gerai ir išmintingai parašyta". Vys- 

kupui neblogo įspūdžio padarė ir pirmasis „bol- 
ševikų atsišaukimas į gyventojus: ' Visai žmo- 
niškas''. Bolševikai pirmomis dienomis sulminėjo 
tik užsilikusius legijonistus ir jų šalininkus. 

Lietuvių nuotaika Vilniuje, savaime supran- 
tama, buvo prislėgta. Kai kurie peikė Tarybą 
ir valdžią, kad davėsi iki šiol vokiečiams už no- 
sies vedžioti; tie nuolat žadėjo, vilkino, o nieko 
neleido daryti. Kai kam nepatiko ir krikščionių 
demokratų partijos paskelbimas, kad valstybės 
ir dvarų žemės turi būti tuojau išdalintos kume- 
čiams, bežemiams ir mažažemiams, paliekant at- 
lyginimą nustatyti Steigiamajam Seimui. „Kai 
kas peikė, kam Taryba ir vyriausybė bėgusios | 
Kauną, o gal dar net ir toliau. Bendrai imant, 
lietuviai orientavosi naujoje padėtyje. Buvo iš- 
rinkta keletas žmonių tartis su bolševikais. Nu- 
sistatyta: 1) Jei bolševikai iš tikrųjų pripažintų 
Lietuvos nepriklausomybę, tai jiems nesipriešin- 
ti: tebando vykdyti savo reformas. 2) Stoti tar- 
nautojais į bolševikų įstaigas, kad svetimas gai- 
valas nepaimtų visa ko Lietuvoje į savo rankas. 
3) Kad ir su bolševikais, organizuoti kariuome- 
nę, kuri bus reikalinga Lietuvos nepriklausomy- 
bei ginti. 

Tačiau lietuvių viltys su bolševikais kaip 
nors sugyventi greitai žlugo, nes jau 1919. I. 10 
bolševikai suėmė M. Biržišką, Janulaitį, žydą 
Vygodskį ir ministerius, pasilikusius Vilniuje, 
kiek vėliau Stašinskį ir kitus. Žadėjo paleisti, 
jei duos pareiškimą, kad išsižada Tarybos ir jos 
darbų. Iš tiesų, minėtuosius tarybininkus po ke- 
lių dienų paleido, tik Stašinskis tebeliko kalėti. 

Išorinis gyvenimas lyg ir grįžo į normalias 
vėžes. Bolševikų padarytuose miesto valdybos 
rinkimuose paaiškėjo jų rinkimų metodai: iš- 
rinkti vieni komunistai. (Miesto tarybos pirmi- 
ninku tapo draugas Eidukevičius. Naujiems šei- 
mininkams pradėjus miestą valdyti, ėmė viskas 
nepaprastai brangti: duonos svaras pašoko nuo 
60 kap. iki 5 rub., sviesto svaras nuo 7 rub. iki 
30 rub. Žmonės dėl brangumo ėmė nerimauti, 
juoba, kad dirbtuvės užsidarė, daugelis neteko 
darbo, o iš kaimo žmonės nieko nevežė, bijoda- 
mi, kad bolševikai neatimtų produktų ir pačių 
nenuvarytų į frontą. Nepasitenkinimas bolševi- 
kais buvo jaučiamas ir sodžiuose. Ten žmonės 
tikėjosi iš bolševikų gauti žemės, bet atėję šie 
iš karto neleido liesti dvarų žemių. Kad nura- 
mintų žmones, bolševikai paskubomis išleido že- 
mės tvarkymo dekretą, kuriuo dvarų ir bažny- 
čių žemės bei turtai paskelbta liaudies nuosavy- 
be. Ta proga vyskupas taip rašo: “Tas dekretas 
labai man parūpo. Ką galėdamas skaičiau: ir 
Bažnyčios įstatymus, ir įvairius jų aiškinimus, 
ir dėstymus, kurie Bažnyčios turtus ir nuosavy- 
bę liečia, kad nė kiek nenutolus nuo Bažnyčios 
minties ir dvasios. Tariausi su kapitulos nariais, 
kas padarius, tariausi ir su tais, kurie jau Ru- 
suose buvo komunistų revoliuciją pergyvenę"'. 

„Bet neužteko vien studijų, reikėjo jieškoti 
galimybės ginti Bažnyčios teises ir juridiniais 

ginklais. Tam tikslui vysk. Matulevičius pasl- 
kvietė garsų Vilniaus advokatą Wroblewskį kų 
pavedė jam sustatyti parapijiečių sąjungos įsta- 
tus, kad jais remdamiesi parapijiečiai, paemę 
bažnyčių turtus, galėtų juos ginti. Kai įstatai bu- 
vo pagaminti, vyskupas sukvietė žymesniuosius 
Vilniaus kunigus pasitarti. Pasirodė, kad tie įsta- 
tai visą bažnyčios turtų globos priežiūrą Ir val- 
dymą paveda parapijiečių taryboms; kunigas 
neminimas, nes su juo sudarytas tarybas bolše- 
vikai nepripažinsią. Vyskupas, išklausęs įstatų 
referavimo, pareiškė: “Visa tai yra visiškai prie- 
šinga Bažnyčios istatymams, todėl savo galia to- 
kių istatų ir tokios draugijos tvirtinti negaliu 
ir nė vienam kunigui tokių istatų neteiksiu. Tad 
nusprendžiau, kad tas dalykas dar kol kas rei- 
kia atidėti ir palaukti, ką mums gyvenimas pa- 
rodys". Tačiau kunigams, kur galėdamas, priva- 
čiai patarė: jei jau bolševikai kibtų prie bažny- 
tinių turtų, sudaryti parapijiečių komitetus tur- 
tams ginti, bet anaiptol ne'mti ių savo valdžion. 
Dvaruose tuojau buvo isteigtos kumečių ir darbi- 
ninkų tarybos, bet bažnytinių turtų bolševikai 
per trumpą savo viešpatavimą Vilniaus krašte 
nesuspėjo paliesti. 


Daug daugiau vyskupui rūpesčio sudarė ti- 
kybos dėstymo išmetimas iš mokyklų. Vos tik 
užemę Vilnių, bolševikai ėmė skelbti išleisią mo- 
kyklų dekretą, kuriuo pašalinsią iš mokyklų ti- 
kybinius ženklus, pačią religiją ir kunigus. Kai 
kur tatai jau ir ėmė daryti. Žmonės dėl to labai 
sujudo ir reikalavo, kad mokykla liktųsi tokia, 
kokia buvusi, su religijos dėstymu; jei religiją 
išmesią ir kunigus išvarysią, tai jie savo vaikų 
neleisią į mokyklas. Žmonės jau žinojo savo vys- 
kupo nusistatymus ir todėl drąsiai galėjo taip 
kalbėti. Kai vienoj vietoj (bene Švenčionyse) 
komisaras pakeitė gimnazijos direktorių katali- 
ką ir ėmė savaip tvarkyti gimnaziją, vyresnieji 
mokiniai išbėgiojo, o mažesnieji suvaryti verkš- 
leno ir nesimokė. Komisaras turėjo grąžinti seną 
tvarką. 


Vyskupas vėl metė kunigams šūkį — steig- 
ti prie mokyklų tėvų komitetus: tegina patys sa- 
vo reikalus. “Tuo tarpu ką tik sugriebdamas 
skaičiau, kad nenusidėčiau nieko Bažnyčios įsta- 
tymams, nurodymams ir dvasiai, tyriau, kaip 
Bažnyčia elgiasi tose šalyse, kur mokykla grynai 
lau pasaulinė, kur tikyba jau pašalinta iš mo- 
kyklų"'. 

Dėl mokyklų sujudo ir Vilniaus katalikų vi- 
suomenė: tiek lietuviai, tiek lenkai. Vieni ir kiti 
bėgo pas vyskupą tartis, kas daryti. Paaiškėjo, 
kad lenkai suskilę i dvi dali: aiškūs katalikai 
nusistatę griežtai reikalauti katalikiškos mokyk- 
los; gt atšalėliai ir nekatalikai ketino tartis ir 
taikytis prie bolševikų potvarkių. Tokiai padė- 
čiai esant, lenkų atstovai prašė vyskupo, kad jis 
'uos sutaikintų, nes kitaip lenkiškos mokyklos 
bus suardytos. Kai bolševikams reikalaujant bus 
religija išmesta iš mokyklų, tai kunigai ir kata- 
likai boikotuos mokyklas, paskelbs jas bedieviš- 

komis, bet tada pačios lenkų mokyklos žlugs. 
Bolševikai neduos joms pašalpos, algų, atims pa- 
status. Gi bolševikai, savo įsteigtas mokyklas ge- 
rai atlygindami, patrauks dalį mokytojų į savo 
pusę. Vaikai, nenorėdami liktis be mokslo, vis- 
tiek eis į bolševikų mokyklas. Iš antros pusės, 
jei bus prisitaikyta prie bolševikų tvarkos, lenkų 
mokyklų vaikai bus mokomi savų mokytojų, o 
religiją būsią galima dėstyti už mokyklos sienų. 


Vyskupas atsidūrė prieš dilemą: kaip vys- 
kupas. negalėjo sutikti su mokyklų subolševiki- 
nimu, su religijos išmetimu iš mokyklų. Iš ant- 
ros pusės, laikantis savo nusistatymo, lenkų mo- 
kyklos užsidarys ir vyskupas bus kaltinamas sa- 
vo taktika prisidėjęs prie lenkų mokyklų sulik- 
vidavimo. “Iš kalbos su lenkų atstovais man pa- 
aiškėjo: jei būčiau pasakęs, kad mes, kunigai ir 
katalikai, griežtai boikotuosime mokyklas, iš ku- 
rių bus pašalintas tikėjimas, tal būtų lenkai ėmę 


mus kunigus ir Bažnyčią kaltinti, kad baisiai pa- 
kenkėme lenkų visuomenei, kad suardėme lenkų 
mokyklas, būtų ėmę mums daryti tuos priekaiš- 
tus, o visokio plauko lenkai socialistai tai būtų 
suvartoję kovai su Bažnyčia". Vienos lenkų gim- 
nazijos direktoriui vysk. Matulevičius išdėstė sa- 
vo credo mokyklų reikalu: “1) katalikai tėvai 
turi teisės ir pareigos reikalauti, kad jų vaikai 
būtų katalikiškai mokomi ir auklėjami; 2) tėvai 
privalo griežtai stoti prieš tai, jei bolševikai pa- 
sikėsins mesti religiją iš mokyklų; 3) katalikai 
mokytojai bent turėtų pareikšti, kad atsižvel- 
giant į visuomenę, į vaikus ir jų tėvus, pagaliau 
paties auklėjimo atžvilgiu, privalo liktis religi- 
ja; 4) į tamstų derybas su bolševikais aš negaliu 
kištis. Darykite ką galėdami, kad religija liktųsi. 
Bet jei bolševikai ją varu išvarys, ne ką dary- 
si. Tada mes žiūrėsime, kokia bus toji jų supa- 
saulintoji mokykla. Jei pasirodys, kad joje pa- 
kertama, griaujama tikėjimas, tai suprantamas 
daiktas, kad tėvai negalės leisti savo vaikų į to- 
kias mokyklas; 5) nusileidimas bolševikams tik 
tada būtų pateisinamas, jei būtų galima tikėtis, 
kad jie iki vasaros iš čia išeis, nedavus joms pa- 
krikti; 6) nemanykite, kad bolševikai duodami 
pašalpas paliks jūsų gimnazijas tokias, kaip da- 
bar — katalikiškai vedamas. Jei duos pinigų, tai 
žiūrės, kad mokyklos būtų vedamos, kaip jiems 
tinka. Mano nuomone, tamstą pakeis kitu, savo 
žmogum, o gimnaziją ims savaip tvarkyti; 7) jei 
pasirodys reikalo, manau išleisti raštą į kunigus 
ir katalikus tėvus ir priminti jiems, kokios pri- 
valo būti mokyklos katalikų šalyse, ir į kokias 
mokyklas gali savo vaikus ramia sąžine leisti“. 

Tiems mokytojams, kurie aiškiai statė vys- 
kupui klausimą: ar boikotuoti mokyklas, iš ku- 
rių bus išmesta religija, vyskupas patarė susi- 
laikyti nuo boikotavimo ir laukti: “Jei suboiko- 
tuotumete mokyklas, lenkų visuomenė, ypač so- 
cialistai, galėtų padaryti priekaištų, kad mes 
kunigai esame jiems mokyklas išardę. Bet jei 
tos mokyklos ims tikėjimą griauti, tai, žinoma, 
reikės tėvus drausti, kad į jas neleistų savo vai- 
kų". 

Kadangi švietimo komisaras buvo lietuvis 
Vacl. Biržiška, vysk. Matulevičius pasiuntė kun. 
Tumą kalbėtis su juo mokyklų reikalais. Per 
brolį Myk. Biržišką kun. Tumas patyrė, kad 
šviet. komisarui patarta nesiskubinti su mokyk- 
lų dekretu, nes tas dekretas sukels prieš bolše- 
vikus katalikų visuomenę. Vacl. Biržiška tokio 
dekreto, kol pats buvo komisaru, ir neišleido. 
Jis buvo išleistas prie jo įpėdinio Leščinskio. 

Baigdamas šį opų mokyklų klausimą apra- 
šyti, vysk. Matulevičius sako: “Visą laiką karš- 
tai meldžiausi, kad Dievas mus gelbėtų nuo vi- 
sokių pavojų. Tiek mūsų Bažnyčia kentėjo prie 
caro, dabar ir vėl naujos kančios, ir tai vardan 
sąžinės laisvės. Dieve, koks keistas šis pasaulis! 
Tie patys žmonės, kurie tiek šaukė, rėkė prieš 
mirties bausmę, dabar patys šaudo ir žudo suim- 
tus savo priešininkus. Tie patys, kurie neseniai 
kovojo prieš cenzūrą, prieš spaudos laisvės var- 

žymą, dabar neleidžia kitokių pažiūrų laikraš- 
čių, o jei ir išdrįsta koks pasirodyti, pasirūpina 
tuoj jam užčiaupti burną. Tie žmonės, kurie taip 
karštai reikalavo susirinkimų ir susibūrimų lais- 
vės ir žodžio laisvės, dabar kitokių nuomonių 
žmogui neduoda nė lūpų praverti, o kitokių ne- 
gu jų draugijų nepakenčia. Tie kurie taip uoliai 
piršo balsavimo nuostatus iš pradžių su 4, o pas- 
kui jau su 5 ar 6 pažyminiais, dabar atmetę vi- 
sus tuos pažyminius, dažnai brauningais grasin- 
dami stengiasi savo statomus kandidatus pra- 
vesti. Jie seniau reikalavo visiems lygių teisių, 
o dabar jas pripažįsta tik savo šalininkams. Iš 
tiesų, baisus daiktas tas politikavimas. Kaipgi 
dažnai čia taikoma laukinio nedorėlio doros dės- 
nis: jei tu man karvę pavogsi, tai bus bloga, o 
jei aš tau pavogsiu, tai bus gera. Tiek buvo mū- 
sų mieloji Bažnyčia kaltinama dėl netoleranci- 
jos, tiek jai priekaištų dėl to padaryta. O pasi- 
rodo, kad nėra žmogaus tolerantiškesnio už ka- 
taliką, kuris moka kitų klaidas suprasti ir su- 
klydusio pasigailėti". 


5. Tėvo Muckermano byla. 


Bene 1840 m. Vilniaus šv. Kazimiero baž- 
nyčia, priklausiusi jėzuitams, buvo atimta ir pa- 
vesta pravoslavams. Vokiečiai, užėmę Vilnių, 
laikė toje bažnyčioje pamaldas kurį laiką karei- 
viams protestantams, o paskui pavedė ją karei- 
vių katalikų pamaldoms. Kapelionavo Tėvas 
Fridrikas Muckermanas, jėzuitas. Vilniečiai, at- 
siminę senovę, irgi gausiai lankė tą bažnyčią. 
Muckermanas, pramokęs lenkiškai, aptarnauda- 
vo ir civilinius bažnyčios lankytojus. Kadangi 
rusų dvasininkai labai rūpinosi tą bažnyčią vėl 
užimti, vysk. Matulevičiui labai rūpėjo, kad vo- 
kiečiams išėjus, Šv. Kazimiero bažnyčia, pasilik- 
tų katalikų rankose. Jis įprašė Tėvą Muckerma- 
ną pasilikti Vilniuje, duodamas vilties ateityje 
tą bažnyčią vėl pavesti jėzuitams. 

Bolševikams okupavus Vilnių, uolus jėzui- 
tas sumanė panaudoti prie bažnyčios esamus na- 
mus darbininkų reikalams. Kai Muckermanas 
pasiteiravo vyskupo nuomonės, gavo atsakymą: 
“Kiek aš numanau, jei tamsta dirbsi grynai ka- 
talikišką darbą, tai darbas eis; čia jau gana vi- 
siems to tautiškumo". Buvo nustatyta, kad dar- 
bo tikslas bus grynai tikybinis, kultūrinis ir 
medžiaginis. Muckermanas pradėjo sakyti sek- 
madieniais darbininkams konferencijas. Kadan- 
gi į jas darbininkai lankėsi labai gausiai, tai 
Muckermanas subūrė juos į Krikščionių Darbi- 
ninkų Sąjungą. Trumpu laiku įstojo apie 9,000 
narių, įvairių tautybių darbininkų. Atsiradus 
daugybei darbo, vyskupas Muckermanui į pagal- 
bą davė gudą kunigą P., gerą kalbėtoją ir socia- 
linių klausimų žinovą. 

Lenkų darbininkų draugijų vadovas kun. O. 
čia įžiūrėjo jo darbo ardymą, konkurenciją ir 
eme skųstis vyskupui. Matulevičius abu pasi- 
kvietęs darė Saliamono teismą ir bylą išsprendė 
taip, kad abu buvo patenkinti: kun. O. nedraus 

savo draugijų darbininkams lankytis į Tėvo 
Muckermano konferencijas, o Muck. paragins 
darbininkus dėtis į kun. O. vadovaujamas pro- 
fesines sąjungas. 

Muckermanas sumanė leisti darbininkams 
laikraštį ir steigti kooperatyvą. Tai bolševikams 
jau buvo perdaug. Laikraštį, vos pirmam nume- 
riui pasirodžius, konfiskavo, o pačiam Mucker- 
manui vasario 9 d. naktį įteikė raštą per 24 va- 
landas apleisti Vilnių. Ryto metą Muckermanas, 
atbėgęs pas vyskupą, pareiškė norįs kurį laiką 
pasilikti Vilniuje slaptai, kol sutvarkys savo rei- 
kalus, o paskui paslapčia išnyks. Vyskupas 
Krikščionių Darbininkų Sąjungai vadovauti pa- 
skyrė kun. P., o bažnyčią globoti pavedė tos są- 
jungos valdybai. 

Pasklidus gandui, kad bolševikai Tėvą 
Muckermaną tremia iš Vilniaus, darbininkai ėmė 
rinktis į Šv. Kazimiero bažnyčią (buvo sekma- 
dienis). Atėjo ir patsai Muckermanas. Jis pasa- 
kė darbininkams bažnyčioje atsisveikinimo žo- 
dį, bet kai norėjo išeiti iš bažnyčios, žmonės jo 
jėga neišleido; šaukė neduosią jo ištremti. Susi- 
rinko gausi minia ne tik bažnyčioje, bet ir ap- 
link bažnyčią. Norėdami minią išsklaidyti, žydai 
milicininkai paleido keletą šūvių į bažnyčios lan- 
gus. Minia įnirto: nuginklavo milicininkus ir 
perdavė juos raudonarmiečiams. Žmonės buvo 
inirtę prieš žydus, nes jau prieš tai buvo paste- 
betos žydaitės lipdančios atsišaukimus prie baž- 
nyčios durų, nukreiptus prieš Tėvą Muckerma- 
ną. Bolševikų valdžia, bijodama žydų pogromo, 
pašalino iš gretimų gatvių žydus milicininkus ir 
jų vietoj pastatė raudonarmiečius. Bažnyčia bu- 
vo apstatyta patikimais kareiviais lenkais. Jie 
žmonėms iš bažnyčios išeiti leido, bet nieko ne- 
įleido vidun. Žmonės tuoj pasiuntė delegatus į 
bolševikų valdžią, prašydami palikti Tėvą Muc- 
kermaną Vilniuje. Geležinkeliečiai ir elektros 
stoties darbininkai pagrasino streiku, jei Muc- 
kermanas bus išvežtas. Visi miesto darbininkai 
sujudo. Pas vyskupą irgi atsilankė darbininkų 
atstovai, prašydami pagalbos Muckermano rei- 
kale. Vyskupas ėmė energingai veikti: pasiuntė 
pas V. Kapsuka ponią Vileišienę, kuri jį kitados 
iš kalėjimo ir mirties buvo išgelbėjusi, bet toji 
nieko nelaimėjo. Porą kunigų vyskupas pasiun- 
te pas žydų rabiną, kad tas saviesiems įsakytų 
neerzinti ir neprovokuoti katalikų. Patsai vysku- 
pas per kun. Tumą įteikė V. Kapsukui raštą 
pažymėdamas, kad Tėvas Muckermanas liko Vil- 
niuje vyskupo prašomas, kad jis jokiu šnipinė- 
jimu neužsiėmęs, o darbininkus organizavęs irgi 
vyskupo prašomas ir su jo žinia bei įgaliojimu. 
Buvo prašoma T. Muckermano ištrėmimą atmai- 
nyti, tuomet žmonės nurims. V. Kapsukas kun. 
Tumui žodžiu atsakė, kad Tėvo Muckermano ne- 
galima Vilniuie palikti, kad laikysią apgultą baž- 
nyčia tol, kol žmonės su Muckermanu nepasi- 
duosia. kad nei jam, nei žmonėms nieko blogo 
neatsitiks. 


(Bus daugiau) 


(BIS ERA ILNERIAI 


„ Stasius Būdavas. VARPAI SKAM- 
BA. Apysaka. Los Angeles, 1952. Iš- 
leido Lietuvių Dienos. Viršelį piešė 
dail. P. Puzinas. 180 psl.:2 dol. 50 c. 

Stasius Būdavas yra rašęs eilių, 
novelių, apysakaičių, pjesių ir roma- 
nų. Jo veikalų sąrašas yra netrum- 
pas. Savo literatūrinėje karjeroje 
Būdavui teko pereiti įvairią stilių 
mokyklą. Pagaliau apsistojo prie 
realistinio buities romano. Trys jų— 
“Mokytojas Banaitis“, "Loreta", “Sa- 
la" — susilaukė palankaus skaityto- 
jų pritarimo ir nemažo populiarumo. 
Juose autorius, nekeldamas ir nejieš- 
kodamas gilių ir painių problemų, 
emė siužetams ir asmenims medžia- 
gą iš gerai pažįstamos srities, paga- 
vo charakteringus lietuviškojo mies- 
telio ir miestiečio bei naujojo “inte- 
ligento" bruožus, kėlė negeroves ir 
kartu rodė skaidraus idealizmo ir 
pasiaukojimo pavyzdžius. 

Naujasis Būdavo romanas “Varpai 
skamba" yra tremties metų vaisius: 
tai pirma dalis didesnio veikalo iš 
knygnešių gyvenimo, kuris, toks tur- 
tingas temomis ir idėjomis, pilkais 
didvyriais ir garsiais herojais, iki 
šiol maža kieno teliestas. 

Vyriausias apysakos veikėjas yra 
našlaitis berniukas Rapolas Gelžinis. 
Knygoje jo istorija prasideda nuo to 
momento, kai vežama laidoti moti- 
ną. Po to berniukas giminių atiduo- 
damas auginti Papilės varpininkui 
Plaktiniui. Čia jis, augdamas ir apie 
bažnyčią bei kleboniją besisukinėda- 
mas, sueina į kontaktą su vikaru 
Vengraičiu, kuris, padedamas susi- 
pratusio dvarininkaičio Serapino, pla- 
tina apylinkėje lietuviškas knygas. 
Apysaka baigiama kunigo Vengrai- 
čio pabėgimu per Prūsų sieną į Ame- 
riką. Jam padėjęs pereiti sieną Ra- 
poliukas, dabar jau 15 metų vyras, 
čia pat ir lieka pas pasienio gyven- 


toją Rimkų, rengdamasis naujam, 
knygų gabenimo per sieną darbui. 

Apysakoje trumpais epizodais 
vaizduojamas berniuko poros metų 
gyvenimas pas varpininką ir su 
dvaro kumečiais. šalia Rapoliuko, 
apysakoje sutinkame ir kitų asmenų, 
kaip seną, lenkiškos dvasios kleboną, 
klebonijos panelę, našlaitę Agutę, 
Plaktinį su žmona, ir “statistų"", kaip 
scenoje minią,  vaikigalius,  ker- 
džių, moterėles. 

Įdomu pasekti, kaip per tuos pora 
metų iš nieko neišmanančio kaimo 
vaikelio, varpininkų skaudžiamas ir 
skriaudžiamas, o jaunojo kunigėlio iš 
tolo "globojamas" išauga guvus, tei- 
singas, sąžiningas, savarankiškas ber- 
niokas. Išmokęs rašto, su knyga jis 
ne atsitiktinai susigyvena: jo moti- 
na knygas gabendama, žandarų per- 
sekiojama susirgusi ir mirė. Tačiau 
autorius iš berniuko nedaro dirbtinio, 
nerealaus didvyrio: bendraudamas su 
žmonėmis, kurie jam geri ir nuošir- 
dūs, jis natūraliai įsitraukia ir pa- 
milsta jų darbus. Kaip fiziškai, taip 
ir Rapoliuko “tautinę sąmonę" auto- 
rius brandina natūraliai, apgalvotai, 
nuosekliai. Dvasinės stiprybės ir is- 
torijos pamokų jis randa ir ant baž- 
nyčios lubų, kur slepiamos lietuviš- 
kos knygos, ir kapinėse, kur palai- 
dotas “Szymonas Davkontas pirmas 
isz tarp mMokitu viru raszitojas seno- 
ves veikalu Lietuvos..." 

Nedažnas mūsų beletristas, imda- 
mas savo veikalui vietovę, mėgdavo 
ją vadinti tikruoju vardu. Jeigu pa- 
prastai iš vaizdų, iš aplinkos ir ki- 
tų geografinių pažymių galima at- 
pažinti tikrąjį miestelį, kaimą ar upę, 
tai vardai jiems duodami išgalvoti. 
Tikrųjų vardų nepabijojo tremtyje 
atsidūrę rašytojai. Tikroj vietovėj, 
Papilės miestely ir apylinkėse vyks- 
ta ir apysakos “Varpai skamba" 

veiksmas. Tai suteikia veikalui tik- 
rumo įspūdį; dar svarbiau, kad mes 
čia regime dalį tikrosios Lietuvos, 
kurios miestai ir vietos mums daug 


brangesnės be išgalvotų “slapyvar- 
džių". 
Apysaka “Varpai skamba“ mus 


nukelia į senuosius spaudos draudi- 
mo laikus, kurie Lietuvoje buvo tam- 
sūs ir skurdūs. Anuo metu mūsų ra- 
šytoji beletristika pilna skurdo, var- 
go ir tamsybės vaizdų. Joje kaimas 
ir žmonės be mažiausio kultūros 
spindulėlio. Stasius Būdavas, pasirin- 
kęs šį laikotarpį, turėjo tikslą ne 
vien tikrovę pavaizduoti, bet ir pa- 
rodyti tuos pragiedrulius, kurie gi- 
mė šviesuolių ir pačios liaudies dva- 
sioje. Tautos gyvybės ir idealizmo 
spindulys trykšta visų pirma iš tų 
sielų, kurios pažįsta geresnio ir švie- 
sesnio gyvenimo ilgesį, kurių asme- 
ninio gyvenimo būvio kova sutampa 
su aukštesniųjų idealų kova. 


Jaunimui “Varpai skamba“ turės 
keleriopos vertės: istorinės, auklė- 
jančios ir literatūrinės-meninės. Apy- 
saka formaliniu atžvilgiu parašyta 
su dideliu kruopštumu; jos kalba 
gyva, sklandi, traukte traukianti 
skaityti; stilius su literatūriškai sai- 
kingomis puošmenomis; dialogai gy- 
vi, lakoniški, charakteringi ir laiko 
dvasiai ir vaizduojamų asmenų luo- 
mui ar amžiui. Kiekvienas apysakos 
skyrius dailiai pradedamas ir rūpes- 
tingai baigiamas. Viskas apgalvota, 
nuseikėta, nušlifuota. Autoriaus pa- 
mėgimas vartoti stilizuotus gamtos 
vaizdus, personifikaciją, šioje apysa- 
koje Žymiai suprastintas ir konden- 
suotas. Gausus vaizdingų veiksmažo- 
džių vartojimas: 

“— Iš kur tu Žinai, kad plaučių 
uždegimas? 

— Žinau, kunigėli. Pas mus, Ga- 
mėnų sodoj, buvo vieną kartą labai 
didelis plaučių uždegimas. Nuėjo se- 
nas žmogus į pirtį, gerai išsišutino, 
o po to užsuko į daržinę gyvuliams 
kraiko pasidaryti. Neskubėjo, krapš- 
tėsi ten kažko. Tai kad paėmė vėjas, 
susuko žandus, pagavo tuoj plaučių 


225 


uždegimas ir nunešė kaip vabalą per 
kelias dienas." (56 psl.) 

Tokių vietų pilna; ypač neišsen- 
kamas apstas sinoniminių veiksma- 
žodžių: sliuogia kaip voveris, vaikas 
tauškėjo, kunigas žirgčioja, takas 
krypo, akimis apibėgo, laktose skar- 
deno ankstybieji gaidžiai, sega ku- 
mečiams į uodegas, net blusos dul- 
ka, nukeksnojo kelius žingsnius ir 
stabtelėjo, ir t. t. 

Autoriaus pamėgimas šaržuoti yra 
sušvelnėjęs ir įgavęs tik stilizuoto 
vaizdingumo spalvas. Pasakojimą ir 
dialogus dažnai margina lakus są- 
mojus. 

Visą apysaką sudaro lyg atskiri, 
kiekvienas savyje išbaigti 25 vaizdai. 
Nebūtų galima pasakyti, jog tai 
lyg atskirų novelių romanas; vaizdai 
neturi novelės konstrukcijos, ko jie 
visai ir nepretenduoja; jie panašūs į 
tradicinį mūsų klasikų, beletristų lie- 
tuviškąjį “vaizdelį". Dėl to kiekvie- 
nas jų gali būti paimtas atskirai. 
Kaip visų gražiausią ir meniškiausią 
reiktų paminėti antrąjį, kuriame Ra- 
poliukas pirmą kartą skambina var- 
pais. Jis plazda meile ir gyvybe, o 
pabaiga sukaupia visa, kas išreiškia 
gražiausius Būdavo beletristikos lai- 
mėjimus. Reikia perskaityti tą visą 
skyrių, tada jo lyriškai žavinga pa- 
baiga skamba dar didesniu grožiu: 
“Ir gaudė ten dabar tie du varpai, 
ramiai ir sutartingai, kalbėjo tarpu- 
savy, kaip tėvas su sūnum — vienas 
storai ir išmintingai o antrasis — 
plonai, tartum koks čiauškalas, gar- 
bino jie abu šventąsias galybes ir 
savo negyvomis širdimis beldė į gy- 
vąjį Dievą, besiklausantį jų mėly- 
nuose danguose.'' (20). 

Jonas Brazaitis 


Nelė Mazalaitė. MENUO VADINA- 
MAS MEDAUS. Išleido Gabija. Vir- 
šelis B. V. Gedvilienės; 220 psl. Kai- 
na 2.50. 

Nelė Mazalaitė be abejonės yra ne 
tik produktingiausia, bet ir stipriau- 
sia šio meto mūsų gyvųjų moterų 
kūrėjų tarpe. Iki 1939 metų, kada 
pasirodė pirmasis Mazalaitės apysa- 
kų rinkinys “Pajūrio moterys", au- 
torė daugiau negu 10 metų buvo 
reiškusis periodikoje ir, dar neišlei- 
dusi nė vienos knygos, susidarė ori- 
ginalios rašytojos vardą. šiandieną 
Mazalaitė yra 8 beletristikos knygų 
autorė, bet kita tiek jos raštų, ypač 
iš pirmųjų kūrybos metų, yra likę 
laikraščių ir žurnalų puslapiuose. 
Prie to tektų pridėti nemaži pluoš- 
tai eilėraštinių kūrinėlių, kuriuose ji 
nuo pat rašymo pradžios mėgsta iš- 
sakyti trumpesnes savo lyrines nuo- 
taikas, gal ne tiek dėmesio kreipda- 
ma į eiliavimo formą, kiek į lyrinį 

jausmą, kuris gaunasi gyvas ir šil- 
tas. Be periodinėse atkarpose likusių 
ilgesnių apysakų, kaip '“"Tolimame 
miške", “Žuvėdra", rašytoja ilgą lai- 
ką puoselėjo trumpesnės apysakos 
bei novelės žanrą, paskutiniais me- 
tais sukūrusi originalų lietuviškos 
legendos tipą, išaugusį iš savito ra- 
šytojos stiliaus, turintį stipriausią 
Mazalaitės, kaip rašytojos, formos 
charakterį, 0 turiniu atsirėmusį į 
gyvenamojo laiko žmogų, tiksliau sa- 
kant, lietuvį žmogų, kovojantį dėl 
pagrindinių žmogaus teisių: laisvės, 
tikėjimo, tėvynės. 

Prieš naujosios Mazalaitės knygos 
aptarimą nebus pro šalį metus bent 
trumpą žvilgsnį į rašytojos kūrybą 
apskritai ir pažymėjus nors tai, kas 
jos beletristiniuose kūriniuose yra 
charakteringiausia. 


Savo kūrybos pradžioje Nelė Ma- 
zalaitė pasireiškė kaip romantinės 
krypties rašytoja. Jos personažai 
“bego" iš realaus gyvenimo, įsikur- 
dami tos pilnos paslapčių ir galingų 
bendraudami su gamta, lyg ir tap- 
dami tos pilnuos paslapčių ir galingų 
jėgų stichijos dalimi. Nesitenkinda- 
ma vien Lietuvos gamta, autorė 
krypo į neįvardintų kraštų, naktų, 
vandenų egzotiką, kuriai atitiko ir 
poetiniais vaizdais, ilgais perijodais 
apkrautas pasakojimas. Pasakojimo 
stilius ir maniera dažnai priminė čia 
artimųjų Rytų epą, čia Skandinavi- 
jos didžiųjų moterų kūrybos dvasią, 
čia šventraščio poetikos turtus. Ne- 
paprastai turtingas stilius valdė ne 
tik patį pasakojimą, bet puošė ir 
personažų kalbas, dialogus ir išsi- 
reiškimus, lyg iš išminties knygų iš- 
trauktus, ir dėl to Mazalaitės raštų 
žmonės ne tik savo siela, jausmais, 
pergyvenimais, bet ir savo kalba at- 
rodė lyg ne šio menko pasaulio ir ne 
šios skurdžios dienos gyventojai. 


Pasakymą, jog Mazalaitės žmonės 
"bėgo" iš realaus gyvenimo, nereikia 
suprasti tiesiogine prasme: dauge- 
lis Mazalaitės žmonių jau "gimsta" 
iš jo pabėgę, jie niekad negali su- 
tapti ar susiderinti su realia kasdie- 
nybe, jie gyvena kažkokio didesnio, 
vidinio būtinumo valdomi ir vairuo- 
jami; meilė (ne būtinai erotinė) daž- 
nai yra tas didysis stimulas, kuris 
yra apsupęs Mazalaitės personažų 
sielas ir širdis, kaip mus visus supa 
oras, kaip žuvis supa vanduo. Jie ne- 
paiso logikos, jie pasiduoda nuotai- 
kų srovei, gi dažnai jų veiksmus nu- 
lemia neišaiškinami kaprizai. Gamta 
jiems turi didžiulės reikšmės. Vidaus 
konfliktai, sielos kančios, širdies di- 
sonansai, jausmų pasaulis jiems yra 
viskas. Nyksta riba tarp realybės ir 
pasakos. Tatai rodo ir knygų var- 


dai, kaip “Miestas, kurio nėra" arba. 
“Karaliaus ugnys". 

Jeigu pirmosios mūsų beletristės 
moterys buvo realistės, realistiškes- 
nės už vyrus, tai Nelė Mazalaitė, Ne- 
priklausomos Lietuvos augintinė, 
įnešė beletristikon didžiausią lyrikos 
dalį, didesnę už bet kurį kitą bele- 
tristą; ne be to, jog toji lyrika ir 
daugelis moterų personažų nebūtų 
apmesta moteriškų svajonių fantazi- 
ja ir atausta moteriškos širdies ši- 
luma ir jautrumu. 


Naujas posūkis mūsų tautos liki- 
miniam kely įnešė daug naujo ir į 
Mazalaitės kūrybą. Atsirado tokių 
aktualijų, kaip bėgimas iš tėvynės, 
partizanai ir jų kovos, karas ir ka- 
riai, stovyklinis gyvenimas, kelias 
per Atlantą... Ypač susikaupė au- 
torė ties patriotiniu motyvu. Prie jo 
Mazalaitė priėjo ne šabloniškai, kitų 
pramintu keliu, 0 visiškai, galima 
sakyti, nauju aspektu. Būtent: rea- 
liąją tikrovę ji perkėlė į legendų pa- 
saulį. Giliau žiūrint, ir čia Mazalai- 
tė pasielgė visai pagal savo natūralų 
kūrybos būdą: pirma realybė maišėsi 
su romantine pasaka, dabar — rea- 
lybė pridengta legendos šydu. Iš to 
gavosi visa eilė šių dienų gyvenimo 
legendų ir legendinių pasakojimų, su- 
dariusių net dvi knygas: “Legendos 
apie ilgesį“ ir “Gintariniai vartai'. 
Su šio tipo kūriniais Mazalaitė į mū- 
sų literatūros istoriją įeina, kaip 
Krėvė su Dainavos padavimais, Vai- 
čiulaitis su stilizuotomis pasakomis, 
Andriušis su lyrinėmis apysakomis. 

Tokia bendrais bruožais mažoji 
Mazalaitės romantinė apysaka, perė- 
jusi per legendinį pasakojimą ir su- 
sikondensavusi originalioje, vieninte- 
lėje mūsų literatūroj legendoje. 

"Mėnuo vadinamas medaus“ yra 
autorės mėginimas išeiti į platesnius 
beletristikos vandenis. Apysaka uži- 
ma 200 psl. ir savo dydžiu yra nor- 
malaus romano apimties. Iš pirmo 
žvilgsnio skaitytoją savotiškai nu- 
teikia ne tai pikantiškas, nei tai sur- 
realistinis apysakos pavadinimas. Ta- 
čiau perskaitęs knygą vardą patei- 
sini, nes pamatai, jog čia vaizduoja- 
mas mėnuo tikrai tera “vadinamas 
medaus", o iš tiesų pilnas tulžies, 
skausmo ir blaškymosi. Dviejų žmo- 
nių, jaunavedžių, iš pat pirmos ve- 
dybų dienos pasidariusių svetimais, 
vaizduojamasis laikotarpis dargi ne- 
apima net pilno mėnesio: veiksmas 
prasideda liepos 14-tą ir baigiasi rug- 
pjūčio 3-čią. Vyksta Nepriklausomy- 
bės metais Lietuvoje, Žemaitijoje. 
Prasideda Kaune, nusikelia į apskri- 
ties miestą (pas jaunosios tėvus; be- 
je, tėvas — apskrities viršininkas), 
paskui eina į kaimą (jaunojo tėviš- 


kėj) ir į mišką (pas jaunosios brolį 
girininką). 

Siužetas neplatus, fabula nesudė- 
tinga, jokios “apčiuopiamos" iniry- 
g0s, niekas nestumia veiksmo pir- 
myn, nes autorė ne pasakoja, kaip 
esti epe, o vaizduoja impresionistinių 
būdu, dėdama dažą ant dažo, spalvą 
prie spalvos, pergyvenimą prie per- 
gyvenimo, įspūdį ant įspūdžio. Visas 
veiksmas eina pagal iš anksto nu- 
matytą "planą": aplankyti jaunųjų 
tėvus. Bijodama išduoti širdies tra- 
gediją, Julija pasiduoda tradiciniam 
papročiui ir įvykių tėkmėje prasidė- 
jusią tragediją tik dar labiau gilina, 
iš dalies vengdama viešo skandalo, 
iš dalies nenorėdama užduoti tėvams 
širdies, iš dalies neturėdama ryžtin- 
gumo viską "baigti" ir nenugalėda- 
ma užgautos ambicijos: aš geriau 
numirsiu, negu išsiduosiu, kad ken- 
čiu". (89 psl). Todėl laukimas, kad 
vyras pirmas parodytų gerą norą ir 
pirmas prakalbėtų apie tai, kas juo- 
du skiria (146 p.), ilgainiui ima aug- 
ti net į kerštą — tylos ir užsispyri- 
mo kerštą: “Niekad aš neatleisiu 
tau" (95). 


Tuojau po šliūbo sužinojusi telefo- 
nu kažkokią jos vyrą liečiančią pa- 
slaptį, kuri atveria bedugnę tarp 
abiejų vedusiųjų, Julija, nuotaka, vis- 
ko, kaip tą vakarą, taip ir vėliau, 
pridaro ir prigalvoja, tik nė šiaudo 
nesistengia per tą bedugnę permesti, 
kad kaip nors juodu suartėtų. 


Visas šios apysakos veiksmas su- 
vertas ant psichologinio siūlo, tat 
norom nencrom ją tenka laikyti psi- 
chologine apysaka ir kaip tokią ver- 
tinti. Plačiausiai joje atskleista Ju- 
lijos, apskrities viršininko dukrelės, 
26 metų moters, baigusios architek- 
tūrą, siela. Savo visu asmeniu, elgse- 
na ir mąstymu, kalba ir galvosena 
ji daugiau panaši į pirmųjų kursų 
humanitarę, geriausiu atvejų — į 
meno mokyklos mckinę. Prie jos 1e- 
pumo, negyvenimiškumo prisideda 
dar ir tai, kad Julija, neturėdama jo- 
kių aukštesnių idealų, darosi vien 
kažkokia nervų sistema, su pasauliu 
— be ideologinės atsparos, su kūnu-- 
nesiekiančiu žemės ir neturinčiu rea- 
lybės pajautimo. šliūbas jai — tik 
valandėlė, praleista bažnyčioje; Die- 
vo klausimas jai beveik neegzistuoja, 
religijoj ji nejieško nei paguodos, nei 
suraminimo. Dar didesnis X-as tuo 
požiūriu jos “išsvajotasis", po 4 pa- 
žinties mėnesių tapęs vyru, — Bro- 
nius Judrėnas, 31 metų chemikas, 
nauja universiteto pažiba. Jieškant 
gilesnės tragedijos priežasties, viena 
aišku, jog abudu personažai yra ne 
vien susidėjusių aplinkybių ar cha- 
rakterių aukos; jų nelaimės prie- 


Nelė Mazalaitė 


žastys yra gilesnės ir už tai, kad 
Broniaus praeityje yra įsimaišiusi 
abejotinos reputacijos moteris. Tų 


jaunų žmonių tragedija slypi ideolo- 
ginėj 'Toričelio tuštumoj", religiniam 
indiferentizme. Tik toks likimas ir 
tokia tragedija gali ištikti moterį, 
kuri galvoja, kad vien nusikračius 
kasdieniniais rūpesčiais ir perleidus 
juos užaugusiems vaikams, ateina 
metas pagalvoti apie “pastovius da- 
lykus už debesų“, kuri galvoja, jog 
bažnyčioje vieta davatkoms, maldau- 
ti sveikatos ir raudoti už mirusius, 
bet ne jieškoti širdies ramybės ar 
gyvenimo prasmės. 


Moteriškoji pusė, be abejo, visą 
tragedijos kaltę suvers vienam Juli- 
jos vyrui, kuris ne tik neatvėrė sa- 
vo praeities būsimai žmonai prieš ve- 
dybas, bet ir paskui nutylėjo buvu- 
sios mylimosios šantažuojančius 
veiksmus, pats nusikalsdamas nau- 
jai, šį sykį jau aiškiai meluodamas. 
Bus, žinoma, šiame kaltinime daug 
tiesos, bet, kaip gale apysakos mato- 
me, ir jo pasisakymas neduoda 'rak- 
to" tragedijos išsprendimui. Ji, kaip 
minėta, turi gilesnes šaknis. 


šalia abiejų jaunavedžių susiduria- 
me su keletu kitų asmenų, kurie jei- 
na į apysakos foną arba prisideda 
prie vedybinio gyvenimo realybės ir 
būtinybės paryškinimo, kuris tačiau 
Julijos apsisprendimams įtakos nepa- 
daro. Tai jos tevai, jos brolis giri- 
ninkas, jos draugė, ištekėjusi už mo- 
kytojo girtuoklio, Broniaus našlė mo- 
tina. 


Autorės silpnybė yra girininkai. 
Buvo jų visokių ankstesnėje kūrybo- 
je, bet šis, Julijos brolis Jurgis, me- 
tęs karininko uniformą, atvaizduotas 
taip romantiškai, kad sunku įsivaiz- 
duoti realybėje ir su tokiu spalvų 
ryškumu ir įsitikinamumu. Ir sun- 
ku jį pamiršti ir nepamilti. Jo gyve- 
nimas, it Pano, jo elgesys nežabotas, 
jo liežuvis pasiutęs, jo meilė Julijai 
tiesiog egzaltuota. O tas begalinis 
naujų vardų išgalvojimas seseriai pa- 
gal nuotaikas ir laiką — smagus ir 
mielas. Jurgis ir jo nerūpestingas gy- 
venimas — priešingybė Julijos drau- 
gei Emilei, kadaise turėjusiai meno 
palinkimų, o pagaliau su likimu su- 
sitaikiusiai ir virtusiai išgerti mėgs- 
tančio vyro žmona ir vaiko motina. 
Panaši į ją Broniaus motina, kurios 
širdis ir prie gyvo vyro (Broniaus 
tevo) buvo našlė. Tačiau tos herojiš- 
kos moters sodyboje atsigauna ir Ju- 
lija ir skaitytojas. Darbymečio ir lie- 
tuviškos vasaros vienkiemio scenos 
yra gražiausios visoje knygoje. Iš 
tų keturių skyrių padvelkia ne tik 
gamtos palaima, bet ir natūrali mū- 
sų kaimo žmonių siela, darbo pras- 
mė ir sveikas oras; 0 skyrius Ra- 
sa yra tiesiog gaivinantis. Su giliu 
psichologiniu pažinimu autorė priei- 
na prie kaimiečio širdies, kaip tai 
regime, kai motina priima Julijos do- 
vanas ar už laikrodį dėkoja Broniaus 
brolis. 


Iš to nedidelio skaičiaus vaizduo- 
jamų asmenų, iš to siauro, pasaky- 
tume, vienos širdies asmeninių rūpes- 

čių, rato sukurti šio dydžio apysaką 
— uždavinys nelengvas. Viršinės ak- 
cijos trūkumas apysakcs veiksmą 
laiko vietoje, o dažnai jaučiamas net 
ištęsimas. Pradžioje užmegsta in- 
tryga veiksmo eigoje "stiprinama" 
čia telegrama, čia laiškeliu, čia pa- 
čios Julijos naujomis užuominomis, 
kas ją stumia nuo vyro. Gale ato- 
mazga perdaug schematiška, maši- 
nališka, gruboka, palyginus su vi- 
suma. Tokis atomazgos pasakojimas 
visai nesiderina su visa ankstesne 
knygos nuotaika ir net stiliumi, nes 
čia jau pavartota lyg ir "policinių" 
romanų technika. 

Pasakojimas, tikriau, vaizdavimas, 
išpintas poetiniais vaizdais ir stilis- 
tinėmis puošmenomis. Gamtos vaiz- 
dai ir palyginimai yra tikri poezijos 
trupiniai, kuriais išbarstytas visas 
pasakojimas, o kartais net ir veikė- 
jų kalbos. Tas poetinis dialogų sti- 
lius neretai kalbas daro kiek “pa- 
keltas" aukščiau, ir dėl to vietomis 
žmonės kalba ne gyvenimiškai, o “li- 
teratūriškai". Gražūs ir įdomūs yra 
tokie posakiai, kaip tėvo: “Tu su- 
sirgtum, jeigu negautum pagraužti 
akmenų ir kalkių nors akimis" arba 
motinos: “Tavo  liežuviui reiktų 
įskiepyti truputį medaus", bet jie jau 
kvepia stilizavimu ir nebeskiria tėvo 
žcdžių nuo sūnaus, 0 sūnaus nuo 
motinos. Tačiau kita vertus, tai ne- 
laikytina dideliu nusikaltimu tikro- 
vei, juo labiau, kad apysaka nėra 
nei realistinė, nei buities. 

Pasakojime, dialoguose ir gamtos 
vaizduose puikių palyginimų būtų 
galima pririnkti visa galybė. Pvz.: 
Ir naktis nusimaustė žvaigždes, kaip 
moteris nuo rankų žiedus. (24). Dar 
guli išblokšti ant žemės pėdai, tarsi 
sumigę kareiviai, ir stovi gubos, kaip 
neblaivios, kaip žaisdamos ratelį. 
(150). Jie dainavo, ir Julijai atrodė, 
kad vakaras neša ant pečių dainą, 
kaip vyrai dalges. (151). 

Retas autorius išsiverčia be sen- 
tencijų. Ypač gausūs afcrizmais ir 
“kilniomis" mintimis būna jaunieji 
rašytojai. Ir Mazalaitė nešykšti, bet 
visi jos aforizmai išplaukia iš teks- 
to ir padėties, tarsi neišvengiamos 
išvados. Jie nepretenduoja į kažko- 
kią išmintį, o yra daugiau patirties 
išvados ir charakteringi tik tam as- 
meniui bei tam ar panašiam momen- 
tui: Moteris gyvena, kad būtų pato- 
gu gyventi vyrui (93); Nėra nieko 
taip tragiško, išskyrus mirtį, kad ne- 
galėtum rasti ko nors linksma (48); 
Mes žinome, kad gyvena su ampu- 
tuota ranka ar koja, su amputuota 
širdimi — ne (217). 

Visą apysaką autorė yra padali- 
nusi į 14 skyrių, kurie, pradedant ir 

baigiant datuojančiais pavadinimais 
— Liepos keturioliktoji, Rugpjūčio 
trečioji — yra vieno žodžio ir iš- 
reiškia simboliškai to ar kito sky- 
riaus mintį: šukės, Bėglys, Kolonos, 
Slenkstis, Rasa, Vapsva etc. Tarp 
vieno ir kito skyriaus autorė nedaro 
sienos ir skyriaus nebaigia ten, kur 
baigiasi epizodas. Skyriaus vardas 
beveik visuomet įterpiamas vaizdo 
viduryje; jis tik yra lyg tas taria- 
masis regimas horizonte brūkšnys, 
nuo kurio prasideda naujas reginys, 
peisažo nesuskaldydamas, minties ne- 
pertraukdamas. Dėl to ir naujo sky- 
riaus sakinys prasideda ties ta vieta, 
kur senojo skyriaus sakinys baigėsi, 
t. y. tuojau po taško, kaip kad da- 
roma eiliuotuose dramos veikaluose 
su atskirų veikėjų žodžiais. Atsitin- 
ka tat taip, kad naujo skyriaus pir- 
ma eilutė teturi tik vieną Žodį. 

Įvairiomis manieromis žaidžia ir 
bando eilėraščių autoriai. Nuosaikio- 
ji beletristika figūrinei formai daug 
reikšmės neskiria. Bet įsigalėjus ro- 
manui-upei, kur nepaisoma nei sky- 
rių, nei epizodų proporcijos (kaip 
Andriušio “Sudiev, kvietkeli“'), pa- 
galiau pasigendama ir stipresnės 
konstrukcijos, plano bei proporcijų 
veikale, ir būtų skriauda autoriui, jei 
to nepastebėtume. 

Apysaka “Mėnuo vadinamas me- 
daus' rodo, kad rašytoja yra pri- 
brendusi ir didesniam beletristikos 
veikalui negu novelė. 


Jonas Brazaitis 


A. Landsbergis - A. ir J. Mekai - 
L. Lėtas: Antroji PROZA. Išleido 
Gabija. 128 psl. $1.25. 


Visi keturi “Prozos" autoriai yra 
iš “Žvilgsnių" kolektyvo, kuris tuo 
pat vardu išleido Vokietijoje 4 žur- 
nalo numerius. Rotatorium spausdin- 
tas, jis nepasiekė didesnio skaitytojų 
skaičiaus, tačiau savo apylinkėj su- 
kėlė nemažą atgarsį, kurio piktais 
žodžiais jie pašaipingai pasididžiavo 
ketvirtame '“Žvilgsnių" numeryje. 


šis rinkinys, kaip regime, yra an- 
trasis. Jis išeina su “Žvilgsnių" em- 
blema ir jį reikia laikyti tos “sro- 
vės" kūrybiniu pasisakymu. Rinkinio 
autoriai yra gimę jau Nepriklauso- 
moj Lietuvoj, joje išaugę, kai kurie 
ir pirmuosius rašto bandymus ten 
pradėję, tačiau literatūriškai formuo- 
tis ir bręsti jiems jau teko arba ne- 
lemtų okupacijų metais arba trem- 
tyje. Kadangi lietuviška bendruome- 
nė sudarė nemažą kompaktišką vie- 
netą (su plačiu kultūriniu gyveni- 
mu), apskritai to meto lietuviškam 
jaunimui, kaip ir šiems autoriams, 


teko gyventi ir kurti lietuviškoje ap- 
linkoje ir dvasioje. Svetimos įtakos 
juos teveikė tiek, kiek jie, susipažin- 
dami su literatūros pasauliu, išėjo iš 
bendruomenės ribų arba kiek susidū- 
rė su jomis, studijuodami aukštosio- 
se mokyklose. Visa "senoji" lietuvių 
N. Lietuvos literatūra su jos nueitais 
keliais organiškai jiems jau nebebu- 
vo prieinama. Gal dėl to ir pastebi- 
mas tas “atrastų amerikų'" atradinė- 
jimas, su jaunuoliška energija me- 
tantis į eksperimentus, patiems au- 
toriams naujus, o kaip lietuvių, taip 


ir kitose literatūrose savo amžių 
skaičiuojančius dešimtmečiais. 
Vieningiausias tuo tarpu ir dau- 


giausia pasiekęs rinkinyje stovi Jo- 


nas Mekas, kurio “Fete de Roses" 
ir “Etiudas" turi originalų temos 
traktavimą, išlaikytą stilių, šiltą 


jausmą. Pirmasis yra lyg ir psicho- 
loginis etiudas; fakto tikrumu gali 
skaitytojas ir netikėti, bet jis yra 
apsupamas tos mistinės nuotaikos ir 
palieka įspūdį. Antrasis yra mėgi- 
nimas jieškoti naujo priėjimo prie 
temos; pats dalykas kiek sausesnis, 
bet uždavinys, kuriame duodamas 
aktoriaus monologas, neva etiudo ap- 
matai istorijai, kuri turės būti at- 
kurta studijoje režisoriui ir drau- 
gams, pavyksta autoriui privesti prie 
laimingo galo, t. y. prie novelės ato- 
mazgos taip, kad skaitytojas, žino- 
damas, jog čia tėra įsivaizdavimas, 
įsigyvena į jį, kaip į tikrą. O to, aiš- 
ku, siekia ir vaizduojamasis akto- 
rius, ir autorius. 


Adolfas Mekas eina kitu keliu, gal 
net dviem: vienur jis bando kurti vi- 
sišką tikrovę, kitur įvykiuose ir jų 
sąryšyje ieškoti gilesnės prasmės. 
Duodamas neredaguotą ir nekoreguo- 
tą dialogų eilę, autorius išleidžia iš 
dėmesio tai, kad, kaip yra gyvenimo 
tikrovė, taip turi būti ir meninė tik- 
rovė. Ir pastaroji būtina didelės kon- 
strukcijos. Tas pat ir su gyvenimiš- 
ka bei su menine logika. Netenka nė 
aiškinti, kad gyvenime ir kažkaip, 
rodos, be sąryšio “jo" ir “jos"" dialo- 
ge veikia ir fonas, ir pauzos su pa- 
šaliniais veiksniais — gamta, jos 
garsai etc. Tos pašalinės įtakos Me- 
kas savo prozoje neduoda arba ne- 
pakankamai ją tevertina. Dalykas 
išeina neorganizuotas, jo mintis sun- 
kiai suvokiama. 


A. Landsbergio “Karveliai" lyg ir 
arčiausia tradicinės novelės rėmų. 
Tik autorius turėtų daugiau suvieno- 
dinti stilių. “Žmogus koridoriaus ga- 
le" realybė maišosi su pasaka ir fan- 
tazija, veiksmas iš lagerių nukelia- 
mas į Australiją, į 1960 metus. Sti- 
lius dar margesnis. Iš vėlesnių da- 
lykų matyti, jog autorius daro pa- 


žangą. Jo tikslas prasimušti į ame- 
Tikiečių kūrybos pasaulį teikia vil- 
čių ir mūsų literatūrai. 

Apie L. Lėto vadinamus “esteti- 
Nnius essay" tegali būti kalba, kaip 
apie savotiškus eksperimentus. Čia 
daug kur paneigiama paprasta logi- 
ka, sintaksė ir kalbama, galvojama, 
vaizduojama vienam autoriui težino- 
mais simboliais. 


Galima labai vertinti originalias, 
pozityvias, naujo stiliaus siekiančias 
jaunų rašytojų pastangas. Galima jų 
nesuprasti. Tačiau “atrasti prasmę 
ir grožį tame pasauly su jo kraštu- 
tiniai privačiais simboliais ir “ne- 
įprasta sudėtimi" (A. Landsbergis) 
nepakanka “smalsumo ir geros va- 
lios", o reikia dar ir pakantrumo bei 
atlaidumo. Pasmerkti ar iškelti pali- 
kime laikui. 

J. Brazaitis 


Kun. Dr. J. Vaitkevičius, M. I. C. 
GYVOJI DVASIA. Mąstymai. II to- 
mas. Išleido kun. Pranciškus Juškai- 
1952 m. 543 p. 


Dažnai mes kalbame apie dvasinį 
gyvenimą, ir tai su pagarba: žmo- 
gus, gyvenąs dvasinį gyvenimą, lai- 
komas vertingesniu, negu Žmogus, 
vien paskendęs medžiaginiuose rū- 
pesčiuose. Bet jei paklausiame savęs 
ar kitų, kas iš tikro yra šis dvasi- 
nis gyvenimas, kodėl jį labiau verti- 
name, atsakymą rasti gana sunku: 
rodos, kad kiekviena mūsų mintis 
jau priklauso prie dvasinio gyveni- 
mo, kad visa, ką mes išgyvename, 
įtelpa jame, ir tuo būdu aptemsta 
tikras jo supratimas. Todėl trumpai 
nukreipkime savo žvilgsnį į tai, — 
kas iš tikro yra šis visų vertinamas 
dvasinis gyvenimas. 


tis, Cambridge, 


Senovės graikų išminčiai, pitago- 
riečiai, palygindavo visus žmones su 
olimpinių žaidimų lankytojais: vieni 
ten ateina prekiauti, antri dalyvauti 
lenktynėse, treti stebėti, kas ir kaip 
vyksta. Pirmieji yra medžiaginio gy- 
venimo atstovai, besirūpinantieji tik 
maistu, antrieji galios reiškėjai, po- 
litikai, o treti, stebėtojai arba mąs- 
tytojai, yra mūsų jieškomo dvasinio 
gyvenimo atstovai. Jiems nerūpi me- 
džiaginės gėrybės, nerūpi garbė ir 
galia kitiems viešpatauti, bet jie ste- 
bi šį gyvenimą, ne dėl įdomumo, bet 
jieškodami įvairių reiškinių priežas- 
čių bei jų sąryšių. Jie yra teoretikai 
mąstytojai, naujų teorijų bei planų 
kūrėjai. 

Pitagcras ir jo pasekėjai labai 
brangino šiuos mąstytojus ir mąsty- 
tyme matė visą žmogaus kilnumą, 
Dar aukščiau mąstymą iškėlė didy- 
sis graikų išminčius Platonas nuro- 


dydamas, kad žmogaus gyvenimo 
prasmė yra amžinųjų idėjų, ypač 
grožio idėjos kontempliacijoje. Gra- 
žiausiai betgi mąstymas ir dvasinis 
gyvenimas apskritai pražydo krikš- 
čionybėje. Buvo įsteigti dvasinio gy- 
venimo židiniai - vienuolynai, iš ku- 
rių spinduliavo dvasinė šviesa į anų 
laikų tamsų ir barbarišką pasaulį. 

Dvasinio tat gyvenimo esmė yra 
mąstyme. Kas mąsto, gyvena dvasi- 
nį gyvenimą. Tačiau ne kiekvienas 
mąstymas jau tuo pačiu bus ir dva- 
sinis gyvenimas. Vagis, rengdamasis 
išlaužti banką, biržos spekuliantas, 
rengdamasis apgauti pirkėją, sporti- 
ninkas, rengdamasis laimėti rungty- 
nes, irgi mąsto — ir dažnai mąsto 
labai įtemptai, bet šis jų mąstymas 
neturi nieko bendro su tuo, kuris su- 
daro dvasinio gyvenimo esmę. Dva- 
sinį gyvenimą sudaro tik toks mąs- 
tymas, kuris yra nukreiptas ne į me- 
džiagines gėrybes, ne į praktiškąjį 
gyvenimą bei naudą, bet į dvasines 
vertybes: tiesą, grožį, gėrį ir jų šal- 
tinį — Dievą. 

Dvasinis gyvenimas tat yra dieviš- 
kų dalykų, dieviškų tiesų mąstymas. 
Sitokio dvasinio gyvenimo knyga yra 
kun. Dr. J. Vaitkevičiaus parašytoji 
ir dabar išleistoji “Gyvoji dva- 
sia". Tai mąstymų rinkinys apie die- 
viškus dalykus, apie amžinąsias tie- 
sas, kurios sudaro dvasinio gyvenimo 
esmę. Kas maistas yra kūno gyvy- 
bei, tai mąstymas yra dvasios gy- 
vybei. Tik mąstydama dvasia būna 
gyva, tik mąstymu auga ir klesti 
dvasinis gyvenimas. Todėl vykusiai 
parinktas knygos pavadinimas 'Gy- 
voji Dvasia". 

šie mąstymai, atrodo, rašyti ne 
vienu laiku ir ne vienam tikslui, to- 


dėl jie nėra koks sistematiškas 
krikščioniškųjų tiesų dėstymas, bet 
vyra gyvojo Kristaus atskleidimas, 


taip, kaip Jis gyvena savo Bažny- 
čioje, ir kaip Jo gyvenimas atsispin- 
di Evangelijoje. 

Visi mėginimai Kristaus gyvenimą 
susisteminti buvo ir yra nesėkmingi, 
nes jei jau gyvenimas apskritai ne- 
telpa į jokias schemas, tai juo labiau 
dieviškasis Kristaus gyvenimas, ku- 
ris yra pati gyvenimo Pilnybė, netel- 
panti nei laike nei erdvėje. Gyveni- 
mas tuo ir yra gyvenimas, kad jis 
nuolatos teka, keičiasi, auga, didėja. 
Duoti kokią nors "užbaigtą" dvasi- 
nio gyvenimo sistemą, reiškia — šį 
gyvenimą užmušti, sunaikinti, pada- 
rant iš jo šaltą, bekraujį lavoną. 

Nors dieviškasis gyvenimas ir yra 
beribis, tačiau mes, būdami ribotos 
būtybės, pergyvename jį dalimis, iš- 
tęstą laike. Visas mūsų gyvenimas, 
taigi ir dvasinis, yra pakliautas lai- 


ko ritmui, kurį vadiname metais. Me- 
tai ritmiškai pasikartoja mūsų gyve- 
nime, ugdo jį vesdami į glaustinį iš- 
sivystymą. Metai iš metų auga mū- 
sų fizinės ir dvasinės jėgos. Kun J. 
Vaitkevičiaus mąstymų medžiaga, iš- 
skirstyta visoms metų dienoms, kaip 
tik atitinka šį įgimtą mūsų gyveni- 
mo ritmą. Diena iš dienos mes ga- 
lime semtis iš jos dvasinių turtų ir 
brandinti savo dvasią. 

šioji mąstymų knyga yra gražus 
įnašas į mūsų dvasinio gyvenimo ug- 
dymą ir tobulinimą. 

A. Baltinis 


LIETUVA NUOTRAUKOSE 


Vytauto Augustino nuotraukų al- 
bumas, pavadintas “Tėvynė Lietu- 
va" (angliškai — “Our Country Li- 
thuania '), išleistas dar praeitais me- 
tais prieš pat Kalėdas, jau baigia- 
mas išparduoti. šis knygos pasiseki- 
mas liudija, kad ji verta didesnio dė- 
mesio ir atžymėjimo. 

Iki šiol esame turėję visą eilę lie- 
tuviškų vaizdų ir albumų, bet Vy- 
tauto Augustino albumas tiek savo 
apimtimi, tiek savo meniška forma 
visus nustelbia. 


Augustinas Lietuvoje buvo vienas 
iš geriausių fotografų, savo plokšte- 
lėse užfiksavo visą tuometinį gyve- 
nimą. Laimingų būdu šį didelį ne- 
gatyvų lobyną atsigabeno į Vokieti- 
ją. Bijodamas, kad kartais nežūtų 
per karą, negatyvus buvo išsiuntęs į 
Švediją, iš kur gana vėlai, po. ne- 
mažų sunkumų atgavo. Dar Vokie- 
tijoje buvo sumanyta išleisti pana- 
šus reprezentacinis albumas, bet tuo 
metu trūko ir lėšų ir kitų priemo- 
nių (gero popieriaus). Tokio albu- 
mo, kuris pavaizduotų mūsų laisvos 
tėvynės gyvenimą, labai reikėjo. 
Kiekvieną dieną dar Vokietijoje su- 
sidurdavome su svetimtaučiais. Ir 
jiems reikėjo vaizdais prakalbėti, kas 
mes esame, kas toji Lietuva. Toks 
pat gyvas reikalas buvo ir Ameriko- 
je, kur dirbame įvairiose firmose ir 
susitinkame įvairiausių žmonių, la- 
bai mažai težinančių apie mūsų 
kraštą. 

šiuo atveju labiausiai pasitarnavo 
turimi V. Augustino negatyvų lobiai. 
Iš didelės gausybės negatyvų jis tu- 
rėjo ko pasirinkti. Todėl atsidėjęs, 
net ilgai jieškodamas kuo geresnių 
nuotraukų, jis atrinko savo vaizdus 
ir sujungė į vieną knygą. Jo ilga- 
metis darbas nuotraukų srityje, pa- 
tirtis ir skonis padarė tuos vaizdus 
vertingus ir foto meno atžvilgiu. To- 
dėl V. Augustinas ir nustelbė visus 
iki šiol išleistus Lietuvos vaizdų al- 
bumėlius. 

Knygos pradžioje pats nuotraukų 
meisteris poetiniu žodžiu kreipiasi į 
knygos bičiulius, iškeldamas kaip tik 
tai, kad šie vaizdai mums patiems 
primins Lietuvą, svetimiems, mūsų 
krašto nepažįstamiems, ji tarnaus 
kaip vaizdi susipažinimo priemonė. 
šie abu tikslai ir nulėmė knygos 
charakterį. Joje ir parašai ir pačios 
įžangos duodamos lietuviškai ir an- 
gliškai. 

Angliškoje įžangoje dr. B. Nemic- 
kas supažindina su mūsų krašto is- 
torija, ją atvesdamas net iki mūsų 
dienų. Pasigendame tik mūsų kultū- 
rinio gyvenimo apybraižos. 

Lietuviškai visuomenei skirta geo0- 
grafo A. Bendoriaus įžanga parašy- 
ta gyvu šiltu žodžiu. Prisiminęs 
krašto padėtį ir teritoriją, piliakal- 
nius, kryžius, jis kelia mūsų kultū- 
ros savumus. 

Albumui iš turtingo archyvo at- 
rinkta 103 nuotraukos. Pradžioje 
žiūrovą nukelia į Vilnių. Iš ten nu- 
veda į Aukštaičių sodybas, Trakus, 
bendrus Lietuvos vaizdus. Prasisklei- 
džia panoramos, mergaičių tipai, ta- 
da nukeliaujama į Kauną. Kaip Vil- 
niuje sutelkiamas dėmesys senovei, 
taip čia naujai mūsų architektūrai. 
Augustinas išryškina pastatų grakš- 
tumą ir suteikia monumentališkumo. 
Kauno ciklas baigiamas sporto šven- 


tėmis, skautų stovyklomis ir clim- 
piada. 
Prie sporto prijungiamas teatras 


su baletų, drama ir opera. Toliau 
Augustinas vėl grįžta į gamtą, į ma- 
žus miestelius, prie Aukštaitijos eže- 
rų, į pajūrį. Iš ten pasuka Nemunu 
aukštyn. 

Iš pakelių ir mažų miestelių jis 
parenka kryžių, senų bažnyčių ir su- 
stoja ties naujomis mokyklomis ir 
Lietuvos pramone. Knyga baigiama 
vėl lietuviškais gamtovaizdžiais. 

Augustino albumas panašus į pce- 
zijos knygą, kurioje autorius gražiais 
vaizdais kalba apie gimtosios žemės 
meilę. Jis jieško nuotaikos, šviesos 
ir šešėlių žaismo, kad visi objektai 
prakalbėtų savo vidine dvasia. Kai 
įsižiūri į Augustino nuotraukas, pa- 
matai, kad jis yra rytų aukštaitis, 
visą dėmesį sutelkęs į gamtą, joje 
randąs grožį ir prasmę. Ir šio albu- 
mo geriausios nuotraukos yra kaip 
tik Lietuvos gamtovaizdžiai. Kai kur, 
norėdamas dar labiau išryškinti gam- 
tos grožį bei mistiškumą, jis pare- 
tušavo. Štai prasiskleidžia sodyba 
prie ežero (30 psl). Tikra vienkie- 
mio idilė, su kvepiančiais ir ramybe 
dvelkiančiais sodais. Taip, rodos, ir 
užeisi į tuos namus ir rasi mielus ir 
vaišingus žmones. Kai jo vaizdai nu- 
veda į pajūrį, prie vandenų, surandi 

vidinę gamtos jėgą, ir rodos, girdi 
monotonišką bangų šlamėjimą. Kai 
jis sustoja ties senove, ten pajunti 
plazdančią gyvą dvasią. štai Trakai. 
Motyvas jau nudėvėtas, bet Augus- 
tinas ir jame surado naujo. 


Kiek sunkiau sekasi apipavidalinti 
architektūra ir švenčių bei iškilmių 
nuotraukos. Kiek gamtoje Augusti- 
nas yra savitas, tiek čia, modeliuo- 
damas vaizdus, pasilieka daugiau 
šaltas ir necharakteringas. 


Autorius pasirinko savitą tvarką. 
Keletą kartų grįžta prie savo mėgs- 
tamos gamtos, tuo pačiu knygą iš- 
tisai atausdamas peisažu. 


Atrinkdamas nuotraukas šiam al- 
bumui, Augustinas norėjo pavaiz- 
duoti visą laisvąjį mūsų gyvenimą. 
Bet atbaigiant tą pilnumą kaip tik 
trūksta nuotraukų iš mūsų kultūri- 
nio gyvenimo, kuris taip pat buvo 
gyvas ir fotografams dėkingas. Ap- 
žvelgiant kuo  įvairesnį Lietuvos 
vaizdą, per ilgai sustota ir ties kry- 
žiais. 

Atrodo, kad Augustinas galėjo eiti 
kitu keliu, tvarkydamas šitą albumą. 
Gal reikėjo sutelkti jo kaip fotogra- 
fo geriausias nuotraukas. Tada gal 
būtų išpuolę vienas kita motyvas, į 
jo vietą būtų įsirikiavę kitos nuo- 
traukos, geresnės savo kokybe. Ta- 
da ir albumas turėtų dar tvirtesnę 
formą. 


Pc nuotraukomis parašai lietuviški 
ir angliški. Angliškasis tekstas pla- 
čiau supažindina su pačiu vaizdu. Ta- 
čiau angliškuose tekstuose nėra su- 
vienodinta pati rašyba. Vienur lietu- 
viški vardai palikti su visais lietuviš- 
kos rašybos ženklais, kitur nuimti 
akcentai. Reikėjo laikytis vienos ku- 
rios rašybos, geriausia lietuviškos. 

Kai knyga baigiama išplatinti, rei- 
kia manyti, kad autorius ir leidėjai 
imsis antros laidos. "Tokiu atveju 
tektų išlyginti visas smulkmenas, pa- 
tikslinti parašus, šiek tiek pertvar- 
kyti ir naujai perlaužyti pačią pra- 
džią ir patį albumą praturtinti mū- 
sų kultūros gyvenimo vaizdais, gal 
net sąskaiton besikartojančių moty- 
vų. 

Vytautas Augustinas kaip foto me- 
nininkas pradėjo reikštis senokai. 
Nuo 1936 m. jis dalyvavo įvairiose 
pasaulinėse fotc parodose, gaudamas 
aukso medalius ir kitus atsižymėji- 
mo ženklus (Bostone, Zueriche, New 
Yorke, Amsterdame ir kt.). Būtų 
gera, kad ir Amerikoje jis užfiksuo- 
tų kiek galima platesnį mūsų gyve- 
nimą, kuris laukia gerų fotografų. 

Šis didelis darbas negalėjo atsiras- 
ti be drąsių leidėjų. “Vaga" pirmiau- 


Vytautas Augustinas 


sia surinko prenumeratą, nes iš sy- 
kio reikėjo investuoti nemaža pinigų, 
ir tada griebėsi paties leidimo. 

Atspausta naujai įrengtoje T. T. 
Pranciškonų spaustuvėje Brooklyne. 
Tai bus bene pirmas tokio masto 
darbas, atliktas Amerikos lietuviško- 
je spaustuvėje. Spaudos darbui va- 
dovavo J. Kapočius, sutelkdamas vi- 
są dėmesį į geresnį nuotraukų iš- 
ryškinimą bei švarumą. 

(Vytautas Augustinas — "Tėvynė 
Lietuva. Išleido Vaga J. A. Valsty- 
bėse. Spaudė TT Pranciškcnų spaus- 
tuvė Brooklyne, 115 psl. Kaina 5 dol.) 


A. Džiugėnas 


ATSIŲSTA PAMINĖTI 


LIETUVIŲ POEZIJOS ANTOLO- 
GIJA. Sudarė J. Aistis ir A. Vaičiu- 
laitis. Viršelis ir piešiniai dail. Ado- 
mo Varno. Išleido Liet. Knygos Klu- 
bas, Chicago, 1951. 832 p. Kaina 
$6.00. 


Stasius Būdavas: VARPAI SKAM- 
BA. Apysaka. Išleido "Lietuvių Die- 


nos". Los Angeles, 1952. Viršelį pie- 
šė dail. P. Puzinas. 180 p. Kaina 
2 dol. 


Juozas Grišmanauskas: TOLIMIEJI 
KVADRATAI. Viršelis dail. V. K. 
Jonyno. Išleido Juozas Kapočius, New 
York, 1952. 192 p. Kaina $2.00. 


BAŽNYčIA IR TAIKA 


1951 m. kalėdinėj kalboj Pijus XII 
aiškiai ir konkrečiai išreiškia Baž- 
nyčios mintį pasaulio taikos reikalu. 
Jis nurodo, koks yra Bažnyčios vaid- 
muo ir jos įnašas taikos kūrime bei 
išlaikyme. 


1. Bažnyčios vieta yra ne tarp poli- 
tinių partijų, bet virš jų 


Pasaulis yra suskilęs į du griež- 
tai priešingus, tarp savęs kovojan- 
čius laukus. Kyla klausimas, kaip 
šiuo atžvilgiu turi laikytis Bažnyčia? 
Ar ji turėtų dėtis prie vienos kurios 
nors pusės? O gal jai reiktų laikytis 
griežto neutralumo, nenukrypstant 
nei į vieną, nei į antrą pusę? Popie- 
žius į šiuos klausimus taip atsako: 
“Bažnyčiai iš viso negali būti kelia- 
mas klausimas: atsisakyti ar neatsi- 
sakyti politinic neutralumo, nes gry- 
nai politiniai interesai nėra jos sri- 


„HAUFO PASAKOS — Karava- 
nas. Vertimas J. Balčikonio. Virše- 
lį piešė Vladas Vijeikis. Išleido Ne- 
munas, Chicago, 113 p. 


GIRIOS AIDAS. Miško kultūros 
žurnalas. 1951 m. liepos-gruodžio 
mėn. Nr. 3-4. Chicaga. 156 p. 


THE VETERINARY ACADEMY 
AT KAUNAS, LITHUANIA, from 
1936 to 1944. On Veterinary Medical 
Association, Chicago, 1951. p. 54. 


Dr. V. Kudirka. KOMPOZICIJOS 
FORTEPIJONUI. Išleido leidykla 
Pašvaistė, 563 Hemlock St. 


Brooklyn 8, N. Y., Dr. V. Kudirkos 
50 metų mirties sukakčiai atžymėti. 
Leidinys didelio formato, 14 psl. Vir- 
šelis dail. T. Petraičio. Kaina $2.00. 

Kazys Boruta: BALTARAGIO MA- 
LŪNAS. Išleido knygų leidykla Ter- 
ra, Chicago, 1952. 255 p. 


Stepas Zobarskas: DOLERIS Iš 
PITSBURGO. Išleido Gabija, 1952. 
Dailininkai — V. Vijeikis ir P. 


Osmolskis. 57 p. Kaina $0.80. 


LIETUVIŲ ARCHYVAS. Bolševiz- 
mo metai. Naują laidą paruošė Dr. J. 
Prunskis. Brooklyn, 1952 m. 436 p. 


tis. Dieviškasis Išganytojas įsteigė 
Bažnyčią, kad, jai tarpininkaujant, 
galėtų perduoti žmonijai savo tiesą 
ir savo malonę iki amžių pabaigos. 
Bažnyčia yra Jo “mistinis kūnas". Ji 
visa yra Kristaus, Kristus gi yra 
Dievo (plg. 1 Kor. 3, 23). Todėl kiek- 
vienas iš Bažnyčios pusės įsikišimas 
net ir politiniuose reikaluose negali 
būti niekuomet grynai politinis, bet 
visuomet turi būti “sub specie aeter- 
nitatis“', dieviškojo įstatymo, jo tvar- 
kos, jo vertybių, jo normų šviesoje. 
Jei Bažnyčia daro sprendimus, tai nė- 
ra jos išėjimas iš iki tol laikytos 
neutralios padėties, nes Dievas žmo- 
giškųjų reikalų atžvilgiu, akivaizdo- 
je istorinės raidos niekuomet nėra 
neutralus, ir dėl to negali būti neu- 
trali nė jo Bažnyčia. Jei ji kalba, tai 
daro, vykdydama Dievo jai skirtą mi- 
siją. Jei ji pasisako dienos proble- 
momis, tai daro, aiškiai žinodama, 
kad šv. Dvasios veikiama iš anksto 
paskelbia sprendimą, kurį pasau- 
lio pabaigoje jos Viešpats ir Galva, 
visatos Teisėjas, patvirtins ir sank- 
cijonuos./' — “Bažnyčia negali nusi- 
leisti iš aukštos antgamtinės sferos, 
kurioje nėra žinomas politinis neutra- 
lumas... Ji negali daryti sprendimų, 
remdamosi grynai politiniais kriteri- 
jais; negali suvaržyti religinių inte- 
resų grynai žemiškų tikslų įkvėpto- 
mis programomis; negali išsistatyti 
pavojun sukelti pagrįstas abejones 
dėl savo religinio pobūdžio; ji nega- 
li nė vieną akimirksnį užmiršti, kad 
jai, kaip atstovaujančiai Dievą že- 
mėje, neleidžiama nė trumpiausią lai- 
ką pasilikti indiferentiškai gėrio" ir 
“blogio" atžvilgiu žmonių reikaluo- 
se." 

taikos misija, 


2. Bažnyčiai skirtoji 


jos prigimtis ir jos vykdymas 

Kristus buvo siųstas į Žemę 'su- 
kurti taikai tarp atskirų žmonių ir 
Dievo, tarp pačių žmonių ir tarp 
tautų". ši jo misija nenutrūko, bet 
pasiliko ir nuolatos galioja Bažnyčio- 
je. Ją su visu savo atsakomybės nu- 
sijautimu vykdė amžių bėgyje popie- 
žiai. Čia šv. Tėvas su giliu skausmu 
apgailestauja, kad šiandieninis, nuo 
Kristaus nutolęs pasaulis Bažnyčiai, 


atliekančiai savo taikos uždavinį, sta- 
to dideles kliūtis, jis nenori girdėti 
jos įspėjančių žodžių ir yra linkęs 
trumparegiškai nuvertinti jos įnašą 
taikos kūrime: “Pasaulis kalba vien 
tik apie taiką, bet jis taikos neturi; 
jis savinas visus galimus ir negali- 
mus juridinius taikos išlaikymo titu- 
lus, bet nepažįsta ar nepripažįsta tos 
taikos misijos, kuri betarpiškai kyla 
iš Dievo, t. y. religinio Bažnyčios au- 
toriteto taikos misijos. Vargšai trum- 
paregiai, kurių siauras akiratis neišei- 
na iš apčiupiamų dabartinio momento 
galimybių, nepakyla virš karinio ir 
ekonominio pajėgumo apskaičiavimų! 
Iš kurgi jie galėtų gauti bent ma- 
žiausią idėją to svorio ir tos įtakos, 
kurią turi religinis autoritetas tai- 
kos problemos sprendime? Būdami 
paviršutiniški ir nepajėgūs įžvelgti 
krikščionybėje vertę ir kuriančią jė- 
za visoje jos tiesoje ir platume, kaip- 
gi jie galėtų nepasilikti skeptikai ir 
neišdidūs taiką kuriančios Bažnyčios 
galics atžvilgiu? Galima būtų sakyti, 
kad į nutolimo nuo Kristaus nusikal- 
timą Dievas atsakė, leisdamas nuo- 
lat drebėti dėl taikos ir kęsti baisią 
karo grėsmę. 


Turint prieš akis tai, kad “pasau- 
lis dar yra labai toli nuo tos Dievo 
per Kristų nurodytos tvarkos, kuri 
garantuoja tikrą ir pastovią taiką“, 
mums reikia “nukreipti žvilgsnį į 
krikščionišką tvarką ..., jei norime 
surasti šiandieninių problemų mazgą, 
jei norime ne tik teoretiškai, bet ir 
praktiškai patirti visų, o ypač Baž- 
nyčios įnašą taikos kūrime... Tai- 
kos problemos mazgas yra šiandien 
dvasinės prigimties, jis glūdi dori- 
niame sunykime ir klaidose. Per ma- 
žai šiuo metu yra pasaulyje gilios 
krikščioniškos minties, per mažai 
yra tikrų ir tobulų krikščionių. To- 
kiu būdu patys žmonės stato kliūtis 
Dievo tvarkos įgyvendinimui. Reikia, 
kad kiekvienas įsitikintų šiuo dvasi- 
niu karo pavojaus pobūdžiu. Įkvėpti 
šį įsitikinimą yra pirmoj eilėj Bažny- 
čios pareiga, yra šiandien pagrindinis 
jos įnašas taikos kūrime." 


Toliau šv. Tėvas kalba apie visai 
pagrįstą reikalavimą nusiginkluoti, 
bet jis taip pat primena tą politikų 
nenuoseklumą, kurie visa nori sta- 
tyti ant moderniųjų ginklų buvimo 
ar nebuvimo, visai neatkreipdami dė- 
mesio į stoką krikščioniškosios tvar- 
kos, kuri yra tikroji taikos garanti- 
ja. “Taip pat ir Mes — ir labiau nei 
kas kitas — apgailestaujame siau- 
bingą moderniųjų ginklų žiaurumą. 
Apgailestaujame ir nesiliaujame mel- 
dę, kad jie niekuomet nebūtų panau- 
doti. Bet iš kitos pusės, ar tai nėra 
tik tam tikra rūšis praktinio mate- 

rializmo ir paviršutiniško sentimen- 
talizmo taikos problemoje įžvelgti 
vien tiktai pirmoji eilėj šių ginklų 
buvimą ir jų grėsmę, tuo tarpu visai 
nepasigendant krikščioniškos tvar- 
kos, kuri yra tikroji taikos garanti- 
ja? ... Nusiginklavimas arba visuo- 
tinis abipusis ginklavimosi sumažini- 
mas, kurio Mes visuomet troškome 
ir meldėme, nėra patvari pastovios 
taikos garantija, jei nėra lydima ne- 
apykantos, godumo ir besaikio noro 
pirmauti ginklo panaikinimu... Jei 
iš tikrųjų norima užkirsti karui ke- 
lią, reikia visų pirma stengtis išva- 
duoti tautas iš dvasinio jų bejėgiš- 
kumo, iš jų neįsisąmoninimo atsakin- 
gumu prieš Dievą ir prieš Žmones 
dėl stokos krikščioniškos tvarkos, 
kuri viena gali užtikrinti taiką. Tam 
tikslui ir yra šiandien skiriamos Baž- 
nyčios pastangos.' 


3. Krikščioniškoji tvarka yra pagrįs- 
ta laisve 


“Krikščioniškoji tvarka, kiek ji yra 
taikos palaikytoja, iš esmės yra lais- 
vės tvarka". Čia popiežius turi kons- 
tatuoti, kad ne tik rytų totalitaris- 
tinis pasaulis, bet ir Vakarai, kurie 
su pasididžiavimu mėgsta vadintis 
“laisvuoju pasauliu", yra pametę tik- 
rosios laisvės sąvoką. “Yra skaudus 
faktas, kad šiandien tikroji laisvė nė- 
ra vertinama arba ji jau yra praras- 
ta. Šiose sąlygose žmonių sugyveni- 
mas, kaip taikos pagrindas, yra iš 
vidaus palaužtas ir apmiręs, iš vir- 
šaus gi kiekvienu momentu išstaty- 
tas pavojams. Tie, pavyzdžiui, kurie 
ekonominėje ar socialinėje srityje vi- 
sa norėtų pavesti bendruomenei, ne- 
išskiriant net jų pačių egzistencijos 
tvarkymo ir saugumo; arba tie, ku- 
rie vis mažiau tikisi atrasti sau vie- 
nintelį dvasinį maistą pas save pa- 
čius — savo įsitikinimuose ir savo 
žinojime — ir vis labiau laukia, kad 
jų dvasią maitintų spauda, radi- 
jas, kinas, televizija, — kaipgi jie ga- 
lėtų suvokti tikrąją laisvę, kaip ga- 
lėtų ją branginti ir jos trokšti, jeigu 
jai jau nėra vietos jų gyvenime? Jie 
jau yra ne kas kita, kaip tik papras- 
ti rateliai įvairiuose socialiniuose or- 
ganizmuose; jie jau nėra laisvi žmo- 
nės, nėra pajėgūs prisiimti dalį atsa- 
kingumo viešuose reikaluose. Dėl to, 
jei jie šiandien šaukia: šalin karas! 
kaipgi būtų galima jais pasitikėti? 
Iš tiesų gi tai nėra jų balsas, bet tai 
yra balsas anoniminės socialinės gru- 
pės, kuriai jie yra įsipareigoję". 

Toliau šv. Tėvas sako, kad šis 
žmonių nelaisvumas, jų per didelis 
pasidavimas viešajai nuomonei, šis 
žmogaus sunykimas masėje baisiai 
kliudo Bažnyčios dedamoms taikos 

pastangoms. Ar gali ką nors gelbėti 
Bažnyčios šaukimasis į tuos Žmones, 
kurie neturi žmonių giminės vienumo, 
žmonijos, kaip vienos šeimos, sąmo- 
nės? Dar labiau be atgarsio nu- 
skamba Bažnyčios kvietimas toje 
bendruomenėje, kuri yra pavirtusi 
grynu mechanizmu, milžiniška maši- 
na, kurioje gali būti išlaikoma tik ta- 
riama tvarka, nes gyvenimo, dvasios, 
taikos ir laisvės tvarkos ji nepažįsta. 


Taika laisvėje, pagrįsta atstatytąja 
krikščioniškąja pasaulio ir gyvenimo 
tvarka — tai yra Bažnyčios kvieti- 
mas, jos įspėjimas; į šį tikslą ji krei- 
pia savo pastangas: “Taika negali 
būti užtikrinta, jei Dievas neviešpa- 
tauja Jo nustatytoje visatos tvarkoje, 
tinkamai  suorganizuotoje valstybių 
bendruomenėje, kurioje kiekviena iš 
jų savo viduje kuria laisvų žmonių ir 
jų šeimų taiką, o santykiuose su uUž- 
sieniais ją kuria tarp tautų; iš savo 
pusės Bažnyčia, vykdydama jai skir- 
tą uždavinį, šią taiką užtikrina". 


4. Net būdama pasmerkta tylai, Baž- 
nyčia atiduoda savo nepamainomą 


duoklę taikai 
Paskutiniai popiežiaus kalėdinės 
kalbos žodžiai yra skirti ateistinio 


komunizmo  užvaldytuose kraštuose 
“nutildytajai Bažnyčiai": “Mes gerai 
žinome ir su giliai skaudančia širdi- 
mi apgailestaujame, kad Mūsų taikos 
kvietimas plačias pasaulio sritis gali 
pasiekti tik per nutildytąją Bažny- 
čią'. Milijonai žmonių negali viešai 
išpažinti Dievui savo atsakingumo dėl 
taikos. Jų šeimų židiniuose, jų baž- 
nyčiose despotiškas galingųjų savi- 
valiavimas naikina visa, nepalikda- 
mas nė Kalėdų prakartėlės, tikinčių- 
jų taip branginamos ir pamėgtos. Mi- 
lijonams žmonių jau neįmanoma sa- 
vo krikščioniška įtaka ugdyti mora- 
linę laisvę ir taiką, nes šie žodžiai— 
laisvė ir taika — yra tapę prisieku- 
sių ramybės naikintojų ir jėgos ger- 
bėjų pasigrobtu monopoliu. Tačiau 
nežiūrint viso to, toji 'nutildytoji Baž- 
nyčia', nors būdama surakintomis 
rankomis ir užčiauptomis lūpomis, 
nuostabiai atsako į Mūsų kvietimą. 
Savo žvilgsniu ji rodo tik ką supil- 
tus savo kankinių kapus, savo išpa- 
žinėjų grandines, pasitikėdama, kad 
jos tyli auka, jos kančios bus pati 
vertingiausia duoklė taikai, nes tai 
yra pati kilniausia malda, pati galin- 
giausia priemonė išmelsti iš dieviš- 
kojo Taiko: Kunigaikščio taikos ma- 
lonę ir pasigailėjimą, vykdant jo mi- 
siją. Da pacem Domine, in diebus 
nostris! — Viešpatie, duok taiką mū- 
sų dienoms!" 


Dr. V. Kazlūnas 


žYDĖS SIMONĖS WEIL KELIAS į 
KRISTŲ 


Vienas kitas išblaškytųjų Izraelio 
sūnų atsigrįžta į Kristų. Reti tai 
žmonės, tačiau atsivertėlių istorija 
žino jų nebe vieną. Savo laiku visus 
stebino mintytojas Bergsonas, kuris 
buvo atkeliavęs taip arti Kristaus, 
kad betrūko tik paskutinio žingsnio 
— krikšto. Pastarajam betgi nesi- 
ryžo, ir nukeliavo amžinybėn nepa- 
ženklintas Kristaus ženklu, nors lai- 
dotuvių maldos buvo pavestos atkal- 
bėti katalikų kunigui... 


Panaši figūra iškilo Simonės Weil 
asmenyje. Ir ji savo dvasiniu veidu 
buvo visiškai atsigrįžusi į Kristų, 
tačiau paskutiniame žingsnyje su- 
stojo — nesikrikštijo, manydama to- 
kiu būdu liksianti patikimesnė Kris- 
taus liudininkė. 


Simonės Weil dvasinis kelias yra 
toks pagaunantis, originalus, kad 
šiandien daugelis godžiai skaito jo- 
sios veikalus: “La Pesanteur et lą 
grace", “L' Enracinement"' ir “Atlen- 
te de Dieu". Ypač pastarasis ryš- 
kiai iškelia dvasinius autorės pergy- 
venimus ir glaudų, tiesiai, mistinį 
suartėjimą su Kristumi. Josios min- 
čių vertintojai lygina ją su Paska- 
liu, “Pensees" autorium, kurio gyve- 
nime religinis momentas buvo pats 
esmingiausias, ir su  atsivertėliu 
Leon Bloy. 


Nepaprastas yra Simonės Weil 
gyvenimas. Iš pat mažens ji rodė 
palinkimą aukotis. Užaugo labai 
skurdžiose sąlygose ir tame skurdu- 
me ji sugebėjo atrasti dvasinių dei- 
mančiukų. 1914 m., būdama vos 5 
metų, atsisako nuo gaunamo cuk- 
raus ir siunčia į frontą kareiviams 
(Prancūzijoj). Žiemą vaikšto ji ba- 
sa, kad neišsiskirtų nuo vargšų. Įs- 
tojusi mokytojų seminarijon 1928 m., 
metasi į kraštutinių kairiųjų sąjū- 
dį, visomis išgalėmis remia darbi- 
ninkų streikus, renka aukas bedar- 
biams, žygiuoja kartu su jais rau- 
donose manifestacijose. Gavusi mo- 
kytojos vietą Puy gimnazijoj, ne tik 
neatsiskiria nuo kairiojo sparno, bet 
dargi visą savo algą išdalina bedar- 
biams, sau pasilikdama tik bedarbio 
normą. Vėliau, palikusi gimnazijos 
mokytojos vietą, nuėjo į Renault 
įmones paprasta darbininke, kad pa- 
žintų iš arti darbininką. Ji nedarė 
jokios psichologinės ankietos, o tik 
stebėjo, gyveno ir kentė kartu su 
visais dirbančiais. Taip ji išgyveno 
ištisus metus, kol plaučių uždegimas. 
privertė ją pasitraukti. Tose įmonė- 
se ji savo elgesiu buvo bene krikš- 
čioniškiausia už visus ten dirbančius 
krikščionis, ir todėl buvo vadinama 


“Vierge rouge" 
16"). 

„Simon Weil turėjo retų progų pa- 
žinti svetimus kraštus. Dar tebebū- 
dama raudonųjų sąjūdyje, iščjo sava- 
nore į pilietinį Ispanijos karą, kur 
betgi jai neteko nešioti ginklo, nes 
raudonieji vadai paskyrė ją virtuvės 
darbams... Dirbo, kol nusišutino ko- 
jas, ir dėl to turėjo mesti “tarny- 
A 

1936 m., Portugalijoj beklausyda- 
ma religinių giesmių, pajuto savo 
dvasioje keistą sujudimą - nerimą, 
kuris knietėjo vis ryškiau. 1937 m. 
Asyžiuje pirmąkart savo gyvenime 
atsiklaupė, nes kažkokia jėga vertė 
ją. 1938 m. Solesmes liturginiai him- 
nai ir religinių anglų poetų skaity- 
mas ją stipriai paveikė: beskaityda- 
ma George Herberto eilėraštį apie 
dieviškąją meilę, pasijuto, kaip ji 
pati sako, kad “Kristus atėjo ir pa- 
ėmė mane". 

Pastarojo karo metu Simonė Weil, 
kuri buvo dasikasusi iki universite- 
to profesūros, turėjo pasitraukti iš 
pareigų, nes antisemitiniai įstatymai 
to reikalavo. Atsidūrusi Marselyje, 
susipažino su dominikonu T. Perrin, 
kuris jai siūlė persikelti į kaimą— 
žinomo prancūzų mintytojo G. Thi- 
bon ūkin. Pastarasis mielai ją pri- 
ėmė, globojo ir vėliau išleido jos 
pagarsėjusį veikalą 'La Pesanteur et 
la grace“. Nerimstanti S. Weil bet- 
gi jautėsi perdaug lengvai gyvenan- 
ti: panoro eiti pas ūkininką papras- 
ta tarnaite, kad, kaip Renault įmo- 
nėse, galėtų “kaip nepažįstama tarp 
nepažįstamų dalintis tokių žemės 
ūkio darbininkų likimu". Taip ji bu- 
vo paimta tarnauti pas stambų pran- 
cūzų ūkininką... 

Simonė Weil labai norėjo persikel- 
ti į Londoną ir įsijungti į gen. De 
Gaulle karių eiles... Ji norėjo bū- 
ti pasiųsta su specialia misija į uUž- 
fronte, tačiau jai buvo primenama, 
kad josios išvaizda greit ją išduo- 
sianti gestapo valdininkams... 

Atvykusi su tėvais į New Yorką, 
ji sielojosi savo krašto žmonių liki- 
mu, trokšdama dalintis bendru var- 
gu. Ir tada, kai pertekęs New Yor- 
kas nepažinojo bado, S. Weil tiek 
tevalgė, kiek Prancūzijos gyventojai 
gaudavo pagal maisto korteles, ne- 
sinaudoją juodosios rinkos priedais. 
ši askezė nusilpnino jos sveikatą, 
pasirodė džiovos ženklai, o su jais ir 
*“Reguiem aeternam... 

ši žydė, kurios gyvenimas dar nė- 
ra reikiamai nušviestas, ir kuri mi- 
rė6 be krikšto sakramento, yra ne tik 
herojė, bet ir savo rūšies šventoji, 
kuri niekad nebus kanonizuota. Jo- 
sios gyvenimas, dvelkiąs Kristaus 


(Raudonoji Merge- 


dvasia, lieka mįslė: kodėlgi jis neli- 
ko atbaigtas sakramentine malone? 
G. Thibon in T. Perrin nurodo kaip 
motyvą: nežinojimą, prietarus Baž- 
nyčios atžvilgiu, kuriuos paveldėjo 
iš savo buvusio prof. filosofo Alain; 
reakciją prieš sustingusį savo for- 
mose judeizmą, kurio elementus ma- 
tė Romos Bažnyčioje; laukimą spe- 
cialaus Dievo ženklo. 


S. Weil krikšto klausimas, kaip ir 
Bergsono, ir toliau pasilieka mįslė, 
tačiau jos dvasinis veidas verčia 
šiandien sunerimti ne vieną mąstan- 
tį žmogų, kuriam natūralizmas bu- 
vo užtrenkęs duris ne tik Bažnyčion, 
bet ir apskritai dvasios pasauliui. 
Ši aplinkybė gal ir yra svarbiausia, 
kodėl S. Weil savo dvasiniu paliki- 
mu ima spinduliuoti ir šiuo metu 
yra ieškančiųjų aktualija. O ji pati 
gi jiems pasakytų Attente de Dieus: 

“Visoj šioj istorijoj veikiu ne aš. 
Dievas veikia. Aš nieku čia neprisi- 
dedu.. Jei būtų galima prileisti, kad 
Dievas gali klysti, sakyčiau, jog vi- 
sa tai atėjo per klaidą. Bet gal Die- 
vas nori panaudoti atmatas, atstum- 
tus bei paniekintus''. 


Savo pasinešime į Kristų jauna 
eruditė buvo stipri ne tiktai religi- 
niame nerime, bet ir minties kultū- 
roj. Dėstydama įvairiuose institutuo- 
se, turėjo progos nuolat gilinti savo 
žiniją. Be klasinės literatūros, ji ge- 
rai pažinojo istoriją ir religijas. Ra- 
šydama savo pergyvenimus, ji užsi- 
moja gana plačiai, originaliai, paro- 
do didį savo dvasios lobyną. Veda- 
masis betgi siūlas visuose jos raš- 
tuose: kelias iš fizinio į metafizinį 
ir antgamtinį pasaulį. 


Savo artėjime į Kristų S. Weil 
klausėsi daugiau vidaus balso ir pa- 
gal jį rikiavo savo mintijimą. Užtat 
jos idėjos, kad ir kupinos Dievo ilge- 
sio, nevisuomet derinasi su krikščio- 
nybe. Knygoje “La Pesanteur et la 


grace" ji iškelia žmogaus likimą, 
kaip išėjusį iš Dievo-Kūrėjo, tačiau 
nutolusį, užsibarikadavusį  kraštuti- 


nėse pozicijose: “Mes esame toliau- 
siai nuo Dievo, prie kraštutinės ri- 
bos, iš kur, absoliučiai imant, nėra 
negalima grįžti Dievop". Tą grįžimą 
ypač sunkinąs išorinio pasaulio svo- 
ris, kuris mus slegia savo neatšau- 
kiamu determinizmu. Vienintelė gali- 
mybė grįžti aukštyn, ir tai prieš sro- 


vę, esanti malonė: tik jos keliamas 
žmogus gali sugrįžti iš “begalinio 
laiko ir erdvės slėgimo“. Minima 


malonė, kaip mistinė kelianti jėga, 
nužengianti į visas būtybes. Ji esan- 
ti kaip sėkla, krintanti į derlingą ar 
seklią žemę. Savasis “aš" turėtų iš- 
nykti, kad perspektyvoje tarp Dievo 
ir visatos nebūtų kliūtimi. Asmeninis 


išsigelbėjimas tesąs galimas, jei žmo- 
gus įsijungia visaton kaip dalelė, te- 
ieškodama visuotinės Dievo valios iš- 
sipildymo, Jungtis su Nukryžiuotuoju 
veikia ta prasme, kad malonės sro- 
vė kelia tarsi automatiškai visą kū- 
riniją. Panašiai išsireiškia S. Weil ir 
apie Apvaizdą: Ji esanti “kažkas pa- 
našaus į mechanizmą", kuris neliečia 
paskiro asmens tiesiogiai, o ištisą vi- 
satą. 


Čia S. Weil ryškiai nukrypsta nuo 
krikščionybės, kuri žmogų vertina 
kaip asmenį, kaip Dievo atvaizdą, ir 
antgamtinės malonės veikimas jame 
nėra kažkas automatiško, o giliai as- 
meniško. 


Nežiūrint šio nukrypimo panteisti- 
ne linkme, būdinga pastebėti, kad S. 
Weil, ateidama iš gana skirtingo pa- 
saulio, jau savo artėjimu į Kristų 
iškėlė pagrindinį krikščioniško vidi- 
nio gyvenimo pradą — malonę. Ir 
čia tad pasitvirtina Pascalio para- 
doksas: “Nebūčiau Tavęs, Dieve, ieš- 
kojęs, jei nebūčiau radęs". 


Visos žmogaus pastangos, nukreip- 
tos Dievop, nekartą atrodo tuščios, 
tačiau toj tuštumoj aidi nepažįsta- 
mas, nejaučiamas, neįžiūrimas gar- 
sas, kuris pajėgia brandinti grįžimą 
Dievop. S. Weil žodžiais tariant, “tuš- 
tuma pritraukia malonę. Tuščios pa- 
stangos yra anas veiksmas, kurį 
Kristus vadina “krauti turtus dangu- 
je". Žmogaus vaidmuo šiuo požiūriu 
yra: “visiškai atsiduoti, be jokių są- 
lygų, ir tai todėl, kad gėrio ieškoji- 
me klaidžiojęs iš vienos iliuzijos ki- 
ton, atskirs tiesą tuo momentu, kai 
atsigrįš Dievop"'. 


Asmeniškiausi S. Weil pergyveni- 
mai yra surinkti leidiny “Attente de 
Dieu", kur jaučiamas autorės bandy- 
mas rengtis paskutiniam žingsniui— 
krikštui — ir kartu vidinis priešgi- 
numas. Šios dramos autorė neišgy- 
veno iki galo — mirtis pakirto pa- 
čioj jaunatvėj. Iš jos laiškų matyti, 
kad klaidingas krikščionybės supra- 
timas, jai, be kitko, pastojo kelią. 
Pav., ji mano, kad sakramentai 
veiksmingi tesą tik pakilusio dvasi- 
nio gyvenimo žmonėms. Ji nepagal- 
voja, kad jie įsteigti ne vien šven- 
tiesiems, bet ir nusidėjėliams. šiaip- 
jau intymūs jos pergyvenimai pilni 
gyvo atsidavimo Kristui, iš kurio ji 
tarsi laukia ženklo tolesniam keliui. 
Tai, gali sakyti, “anima naturaliter 
christiana." 


Be religinio polėkio, kuriuo S. 
Weil gyveno, nesvetimas buvo ir so- 
cialinis gyvenimas. Leidinyje “L'en- 
rasinement'' ji plačiai nagrinėja po- 
kario žmogaus problemas. Jai rūpi 
pakelti nužmogintą žmogų, kuris 

Kiekviena sveikos minties ir nuo- 
jautos tauta visais laikais suprato 
mokslo reikšmę visuomeniniam ir 
kultūriniam tautos gyvenime. Jau 
1579 m. Vilniuje įsteigiama aukštoji 
mokykla “Societatis Jesu Alme Aca- 
demia Universitatis Wilnensis". Tas 
garsus senasis Vilniaus universite- 
tas pradžioje dirbo nepastebimas ir 
istorikų beveik nepažymėtą darbą, 
bet vėliau pagarsėja ir įgyja didžios 
įtakos. Mūsų krašto kultūrai ir tau- 
tiniam susipratimui jis turėjo dide- 
les reikšmės. Tame universitete mo- 
kėsi visa eilė žymių mokslo vyrų, 
poetų, rašytojų ir mūsų tautos ža- 
dintojų ir kultūrintojų. Užtenka tik 
prisiminti S. Daukantas, A. Micke- 
vičius, S. Stanevičius, Lelevelis ir 
eilė kitų mūsų tautinio atgimimo, 
mokslo ir kultūros pionierių. 

Žlugus Lietuvos ir Lenkijos vals- 
tybėms, Vilniaus universitetas 1832 
metais buvo rusų valdžios uždary- 
tas, mokslininkai išskirstyti, turtai 
išdalinti tuo laiku veikusiems Rusi- 
jos universitetams. Nemažą jų da- 


jaučiasi išblokštas iš tvirtos tradici- 
jos. Darbininkui ji norėtų įkvėpti šei- 
mos židinio vertę, atitraukti jį nuo 
masinio fabriko ir sukurti asmenin- 
gesnį gyvenimą. Iš įmonių valdytojų 
ji laukia didesnės kompetencijos, 
ypač moraline linkme, nes jie turė- 
tų būti kaip gydytojai, specialiai sa- 
vo darbui paruošti. Iš visuomeninio 
gyvenimo viršūnių ji laukia profesi- 
nio gyvenimo sudvasinimo. “Sociali- 
nė sistema yra labai ligūsta, kai ūki- 
ninkas purena žemę manydamas tu- 
rėjęs būti ūkininku, nes nebuvęs pa- 
kankamai gabus tapti mokytoju". 
“Civilizacija, persunkta darbo sudva- 
sinimu, būtų aukščiausias žmogaus 
įugdymo laipsnis visatoj.!" Tam rei- 
kalingas religinis pradas, kuris da- 
bar yra nustumtas mokslinio įkarš- 
čio. Reikia grįžti į sintetinę pasaulė- 
žiūrą, kur mokslinis tyrinėjimas yra 
ne kas kita, kaip religinė kontem- 
pliacija. 
Pr. Gaidamavičius 

lį gavo Kijevo ir Charkovo universi- 
tetai. Tokiu būdu lietuvių tauta be- 
veik ištisą šimtmetį buvo be aukš- 
tosios mokyklos. Jos sūnūs turėjo 
mokslo jieškoti Rusijos arba Vaka- 
rų Europos universitetuose. Visos 
lietuvių tautos pastangos tuo metu 
atstatyti universitetą nuėjo niekais, 
nes rusai gerai žinojo, kad mokslo 
tvirtovė pastos jiems kelią rusifika- 
cijai. 

Tačiau tautų istorijoj, mokslo ir 
kultūros kūrime įvyksta krizių, su- 
krėtimų ir net katastrofų. Visuome- 
ninių, mokslinių, idėjinių ir kultū- 
rinių krizių metu tautos ir jų Vy- 
riausybės, nusivylusios ginklų ir ma- 
terialia jėga, kviečiasi į pagalbą 
mokslą ir kultūrą krizėms nugalėti 
ir gyvenimui tvarkyti naujais prin- 
cipais ir naujais pagrindais. Taip 
atsiranda daug universitetų X ir XI 
amžiuose, žlungant Romos imperi- 
jai. Antroji universitetų steigimo 
banga yra renesanso ir reformaci- 
jos laikais; prancūzų revoliucijai 
sukrėtus visuomeninių santvarkų 
struktūrą ir taip pat įnešus naujų 
idėjų į kultūrinį pasaulį, atsiranda 
vėl visa eilė naujų universitetų. Pir- 
majam pasauliniam karui nusiau- 
bus beveik visą pasaulį, griuvus sos- 
tams, subraškėjus valstybinėms san- 
tvarkoms ir imperijoms, susvyravus 
ir nepataisomai pairus materialisti- 
niams pagrindams, įsteigiama visa 
eilė naujų universitetų. Tuo laiku 
vien tik Europos kontinete atsirado 
daugiau kaip 40 universitetų. Seni 
universitetai pertvarkomi ir pritai- 
komi naujiems principams ir nau- 
jiems reikalavimams. 

Nelengva būtų rasti kita tauta, 
kuri būtų taip giliai supratusi aukš- 
tojo mokslo židinio — universiteto 
— reikšmę, kaip kad lietuvių tauta 
ir jos valstybės kūrėjai. Dar esant 
Lietuvoje vokiečių okupacinei val- 
džiai, Valstybės Taryba Vilniuje 
1918. m. lapkričio mėn. ėmėsi svars- 
tyti statutą atkurti Vilniaus uni- 
versitetui ir 1919 m. sausio mėn. no- 
reta jį atidaryti. Deja, 1918 m. gruo- 
džio mėn. 31 d. ir 1919 m. sausio 
men. 1 d. lenkų kariuomenė užima 


Vilnių, ir Lietuvos vyriausybė iš jo 
pasitraukia. 1919 metai yra sunkių 
kovų metai. Liejantis lietuvių krau- 
jui frontuose, Lietuvos vyriausybė 
ir inteligentija neužmiršta ir uni- 
versiteto steigimo klausimo. 1920 m. 
vasario mėn. atidaromi Aukštieji 
Lietuvos Kursai, t. y. Lietuvos Uni- 
versiteto pirmtakūnas. 1920 m. ge- 
gužės mėn. 15 d. susirenka Lietuvos 
Steigiamasis Seimas. Tarpe visos 
eilės labai opių mūsų valstybės klau- 
simų, jisai svarsto ir universiteto 
steigimo reikalą. Seime statuto 
svarstymui kiek nusitęsus, ministe- 
rių kabinetas savo posėdyje 1922 m. 
vasario mėn. 13 d., pirmininkaujant 
min. pirmininkui Ernestui Galva- 
nauskui ir dalyvaujant ministe- 
riams: prof. V. Jurgučiui, J. Alek- 
sai, majorui Sližiui, prof. P. Juoda- 
kiui, Vileišiui, V. Karobliui, K. Ole- 
kai, J. Dobkevičiui, M. Soloveičikui 
ir valstybės kontrolieriui J. Zubric- 
kui, nutarė, remdamasis Vilniaus 
universiteto įsteigimo įstatymu, 1922 
metų vasario mėn. 16 dieną atida- 
ryti Lietuvos universitetą Kaune. 
Universiteto atidarymą pavesta 
įvykdyti švietimo ministeriui. 

Taip 1922 m. vasario mėn. 16 d. 
pirmųjų rūmų didžiojoj salėj, daly- 
vaujant valstybės prezidentui Alek- 
sandrui Stulginskiui, ministeriui pir- 
mininkui Ernestui Galvanauskui ir 
švietimo ministeriui P. Juodakiui, 
buvo atidarytas Lietuvos Universi- 
tetas Kaune. Pirmuoju universiteto 
rektoriumi buvo paskirtas prof. Jo- 
nas Simkus. Teologijos fakulteto 
dekanu paskirtas Dr. Jonas Macule- 
vičius (Maironis), socialinių mokslų 
fakulteto dekanu prof. Augustinas 
Voldemaras, medicinos fakulteto 
dekanu prof. Dr. Petras Avižonis, 
gamtos ir matematikos fakulteto 
dekanu prof. Zigmas Žemaitis ir 
technikos fakulteto dekanu prof. 
Pranas Jodelė. Tuojau buvo paskir- 
ti fakultetų branduoliai ir univer- 
sitetas pradėjo mokslo ir mokymo 
darbą. 


Teologijos fakultetui branduolį 
sudarė:*) Dr. Jonas Maculevičius, 
Dr. Pranas Būčys, Dr. Blažiejus Čės- 
Nys DE Aleksandras Grigaitis ir 
mag. Kazimieras Šaulys. 


Socialinių mokslų fakultetui 
branduolį sudarė: prof. Ed. Volteris, 
prof. Kazimieras Būga, mag. Vincas 
Krėvė-Mickevičius, prof. Augustinas 
Voldemaras, juristas Augustinas Ja- 
nulaitis, Dr. Simonas Dubnovas. -- 


*) Titulai ir laipsniai rašomi čia toki, 
koki tuo metu įrašyti įsakyman, t. y. 
skyrimo rašte. Ė 


EE RO V OS O NUIMERSILE EO 


SENATAS 


1929 932 ME T AU ES 


Sėdi iš kairės į dešinę: V. Krėvė - Mickevičius — Humanit. Mokslų f-to dekanas, P. Leonas — Teisių f-to 
dekanas, Bl. čėsnys — prorektorius, V. čepinskis — rektorius, P. Raudonikis — U-to sekretorius, VI. Lašas — 
Medicinos f-to dekanas, Pr. Kuraitis — Teol.- Filos. f-to dekanas; stovi iš kairės į dežinę: Z. žemaitis — Mate- 
matikos f-to dekanas, K. Vasiliauskas — Technikos f-to dekanas, K. Kurtanauskas — Evangelikų Teologijos f-to 


dekano pavaduotojas. 


Medicinos fakultetui branduojį 
sudarė: prof. Leonas Gogelis, Dr. 
med. Antanas Jurgeliūnas, Dr. med. 
Petras Avižonis, mag. Petras Rau- 
donikis ir gydytojas Vladas Lašas. 


Gamtos ir matematikos fakulte- 
tui branduolį sudarė: chemikas Vin- 
cas Čepinskis, gamtininkas Tadas 
Ivanauskas, chemikas Filipas But- 
kevičius, matematikas Zigmas Ze- 
maitis ir gamtininkas Antanas Pu- 
rėnas. 


Technikos fakultetui branduolį 
sudarė: prof. Platonas Jankauskas, 
prof. Pranas Jodelė, prof. Jonas 
Šimkus, inž. Jonas Šimoliūnas, inž. 
Kazimieras Vasiliauskas. 

1922 m. kovo mėn. 24 d. Steigia- 
mojo Seimo priimtu statutu Lietu- 
vos universitetas truputį pertvar- 
komas. Teologijos fakultetas gauna 
Teologijos-Filosofijos fakulteto var- 
dą. Iš socialinių mokslų fakulteto 
buvo padaryti du fakultetai: Huma- 
nitarinių mokslų fakultetas ir Tci- 
sių fakultetas. 


1925 m. kovo mėn. 31 d. seimas 
papildo universiteto statutą ir įstei- 
gia Evangelikų teologijos fakultetą. 
To fakulteto įsteigimas rodo lietu- 
vių tautos ir vyriausybės religinę to- 
leranciją, Klaipėdos krašto lietuvių 
religinių ir kultūrinių riekalų su- 
pratimą. 

1930 m. birželio mėn. 7 d., Vytau- 
to Didžiojo jubiliejiniais metais, 
Lietuvos Universitetas buvo pava- 
dintas Vytauto Didžiojo Universite- 
tu. 

Pirmosios bolševikų okupacijos 
metu V. D. Universitetas buvo vėl 
pertvarkytas. Buvo uždarytas Teo- 
logijos-Filosofijos fakultetas. Į visų 
fakultetų mokslo programas įvestas 
marksizmo-leninizmo dėstymas ir 
pats universitetas pavadintas Kau- 
no universitetu. Bolševikų planas 
buvo universitetą likviduoti ir iš fa- 
kultetų padaryti atskirus institutus, 
akademijas. Tačiau tuo metu jie 
nespėjo to įvykdyti. 

1941 m. liepos mėn., komunistus 
iš Lietuvos išvijus, Lietuvos laiki- 


noji vyriausybė universitetui vėl 
grąžina Vytauto Didžiojo vardą, ati- 
daro Teologijos, Filosofijos ir Tech- 
nologijos fakultetus. 

Vokiečių okupacijos metu labai 
sunkiomis sąlygomis universitetas 
savo darbą tęsė iki 1943 m. kovo 
meėn., kai vokiečių okupacinė val- 
džia universitetą uždarė ir dalį pro- 
fesorių išvežė į koncentracijos sto- 
vyklas. Tačiau universiteto moko- 
masis personalas ir studentai, ne- 
žiūrint didelių pavojų, darbą tęsė 
slaptai iki pat antrosios rusų bol- 
ševikų okupacijos. 

Įkūrus universitetą, buvo tik 30 
vyresniojo mokslo personalo narių, 
5 privatdocentai ir 20 jaunesniojo 
mokslo personalo narių. Vokiečių 
okupacijos metu jau buvo apie 200 
vyresniojo mokslo personalo, ke- 
liolika privatdocentų, adjunktų ir 
apie 200 jaunesniojo mokslo perso- 
nalo. 

Iki 1944 m. pavasario universite- 
tą baigė apie 5000 žmonių. Iš jų di- 
džiausią procentą sudarė baigusieji 

Teisių fakultetą, toliau Medicinos 
fakultetą ir "Teologijos-Filosofijos 
bei Humanitarinių mokslų fakulte- 
tus. Pvz. 1939 m. gydytojų Lietuvo- 
je buvo 1446, dantų gydytojų 686. 
Tik nedidelė dalis iš jų buvo baigę 
kitų kraštų universitetus. 


Nepriklausomos Lietuvos univer- 
sitetas gyvavo neilgą laiką, vos apie 
18 metų ir apie 4 metus esant Lic- 
tuvai okupuotai. Tačiau jo nuveikti 
darbai yra milžiniški. Jis išauklėjo 
lietuvių inteligentiją, paruošė aukš- 
tų kvalifikacijų specialistus, kaip 
gydytojus, dantų gydytojus, chemi- 
kus, vaistininkus, inžinierius, juris- 
tus, mokytojus ir kitus kultūros ir 
mokslo darbuotojus. Lietuvos uni- 
versiteto mokslinis personalas ir jo 
paruoštoji inteligentija sukūrė Lie- 
tuvos teisę, kultūrą, literatūrą, tyrė 
ir eksploatavo gamtos turtus. Dvi- 
dešimties metų laikotarpyje Lietu- 
vos mokslas ir kultūra suklestėjo 
tokiu tempu ir tokiu laipsniu, kokių 
kitų tautų istorijoj vargu rasime. 
Tik patekę į svetimus kraštus, mes 
pamatėme, kad mūsų teisė atitiko 
pilna to žodžio prasmę, kad mūsų 
kultūra buvo aukšta, dvasiškai gili 
ir tautiškai originali, kad mūsų 
įvairūs specialistai nei kiek nesilp- 
nesni kaip kad ir senos kultūros 
tautų ir senas tradicijas turinčių 
universitetų ruoštieji. 


Mūsų krašto negausūs materiali- 
niai resursai neleido labiau išplės- 
ti mokslinio ir tyrinėjimo darbo. 
Turtinguose kraštuose dabar jau 
stengiamasi atskirti mokomąjį dar- 
ba nuo tyrinėjimo. Mokslininkai-ty- 
rinėtojai stengiamasi atleisti nuo 
mokomojo darbo ir sudaryti sąlygas 
grynai kūrybai. t. y. stengiamasi ty- 
rimų darba išimti iš universitetų, 
steigiant tam reikalui atskirus tyri- 
mų institutus. Mūsų universitetas, 
nors ir suprasdamas šitos sistemos 
moksliniam darbui privalumus, eko- 
nominių sąlygų verčiamas, laikėsi 
tradicinės universitetų pažiūros. Jis 
statėsi sau dvejopą uždavinį: 1. ruoš- 
ti kultūros ir visuomenės gyvenimui 
reikalingas intelektualinės pajėgas 
ir 2. dirbti mokslinį ir tyrinėjimų 
darbą. Abu šitie uždaviniai uždeda 
universitetui pareigą padaryti sin- 
tezę mokslo srityje, įterpti naujus 
atskirų mokslininkų nustatytus fak- 
tus ir padarytus išradimus ir per- 
duoti šitą sistematizuota mokslą 
jaunajai kartai. Mokomajam darbui 
trūko vadovėlių, todėl mokomasis 
personalas stengėsi juos paruošti ir 
naruošė tokių, kuriuos negėda būtų 
išversti ir į plačiai vartojamas kal- 
bas. Savo straipsniais ir studijomis 
jie dalyvavo savo ir užsienio rim- 

tuose moksliniuose žurnaluose. V. 
D. Universiteto mokslinis persona- 
las ir jo paruoštoji inteligentija 20 
metų laikotarpyje prilygo senos kul- 
tūros tautų inteligentijai ir ne vie- 
noj srity įnešė naujų idėjų ir dar- 
bų, kurie cituojami mokslininkų, 
kaip senajam, taip ir naujajam pa- 
saulyje. Su dideliu džiaugsmu ten- 
ka priminti, kad nemažas skaičius 
buvusių V. D. universiteto moko- 
mojo personalo narių ar tą univer- 
sitetą baigusių ir jame pasiruošusių 
dabar su pasisekimu dirba mokslinį 
ir mokomąjį darbą kaip šio, taip 
ir kitų kraštų universitetuose. Tai 
liudija Lietuvos universiteto buvu- 
si aukštą mokslinį lygį. Visa tai bu- 
vo pasiekta lietuvių didelio entu- 
ziazmo, veržiumo, analizuoti ir sin- 
tezuoti pajėgumo dėka. Noras pro- 
eresuoti, kurti, tobulėti ir tobulinti 
buvo akstinai, kurių dėka buvo at- 
siekti visuomeniniai, moksliniai ir 
kultūriniai laimėjimai. 

Lietuvos jaunimo veržlumas į 
mokslus buvo nepaprastas. Jis sekė 
Simano Daukanto, Prano Dovydai- 
čio ir kitų tautos pionierių pėdomis, 
kurie be pinigo kišenėje, kas pėsti, 
kas važiuoti traukė į “mokslų mies- 
tus" semtis mokslo ir kultūros. Lie- 
tuvos universitetas pradžioje tetu- 
rėjo tik apie 400 studentų. Juos su- 
darė daugiausia svetimtaučiai (žy- 
dai) ir iš frontų grįžę, žaizdomis ir 
vyties kryžiais apdovanoti šaunieji 
Lietuvos jaunuoliai. 


Vėliau studentų skaičius didėja, 
keičiasi santykis, mažumos lieka 
tikrai mažumoje, kuriasi įvairios 
studentų organizacijos ir korpora- 
cijos. Studentams pradžioje visur 
atstovavo Lietuvių Studentų draugo 
vė. 1925 m. gruodžio mėn. 5 ir 6 
dienomis pagal registruotą studen- 
tų skaičių išrenkama studentų at- 
stovybė. Socialistai ir žydai, pareiš- 
kę protestą, iš atstovybės išėjo ir 
jos darbuose nedalyvavo. Antrojoj 
atstovybėj jau dalyvavo visos mūsų 
studentų grupės ir mažumos. Pir- 
mosios atstovybės pirmininku buvo 
Antanas Starkus, vėliau medicinos 
fakulteto patologijos katedros ve- 
dėjas ir Stuthofo koncentracijos 
stovyklos kalinys. 


Paskutiniuoju Nepriklausomos 
Lietuvos laiku studentų V. D. Uni- 
versitete buvo apie 5000. Apie tiek 
pat buvo ir vokiečių okupacijos me- 
tu. 


Lietuvos studentai bendradarbia- 
vo su kitų kraštų studentais, nes 
suprato, kad gerų santykių palaiky- 
mas turi mokomosios, auklėjamo- 
sios ir visuomeninės reikšmės. Mūsų 


studentai aktyviai dalyvavo Pabal- 
tijo Studentų Sąjungoje, vėliau pa- 
sivadinusioj SELL vardu. Jų atsto- 
vai dalyvavo užsienio studentų su- 
važiavimuose ir konferencijose. Jie 
ruošė eilę ekskursijų į Pabaltijį, Vo- 
kietiją ir kitus kraštus. Taip pat 
ruošė tarptautines konferencijas ir 
priiminėjo ekskursijas Kaune. 


V. Didžiojo Universitete organi- 
zacinis gyvenimas buvo gana gy- 
vas. Veikiančių organizacijų uni- 
versitete buvo apie 80. Jos galima 
buvo suskirstyti į šešias grupes: 1. 
ideologinės tautinės, 2. socialisti- 
nės, 3. tautinės (nacionalistinės) 
4. fakultetinės, 5. mažumų ir 6. ben- 
drosios. 


Studentų santykiai su universite- 
to vadovybe buvo geri. Vadovybės 
autoritetą studentai visą laiką nuo- 
širdžiai gerbė, nes matė ją rūpinan- 
tis jų ir viso universiteto reikalais. 
Su mokomuoju personalu studentų 
santvkiai buvo nuoširdūs. Neblogi 
santykiai buvo ir tarp paskirų tau- 
tinių studentų. 


Ideologiniu ir tautiškojo sąmo- 
ningumo atžvilgiais mūsų studen- 
tai buvo tinkamoj aukštumoj. Jie 
buvo jautrūs visiems opiesiems tau- 
tos reikalams. Būdami jautrūs, 
drauge jie sugebėjo išlaikyti kultū- 
ringą pusiausvyrą. 


Mūsų studentai suprato univer- 
siteto darbą ir jo uždavinius. Prie- 
varta mūsų universitete buvo re- 
dukuota iki minimumo. Ideali padė- 
tis būtu, jei iš universiteto galima 
būtu prievartą visai pašalinti, nes 
universitetas vra mokslo šventovė, 
kur turi veikti laisva, niekuo nesu- 
varžvta žmogaus dvasia. Tik tokio- 
mis sąlygomis gali tarpti mokslas. 


Mūsų studentai, dažnai silpnai 
pavalgę ir vilkėdami neprašmatnų 
nemini rūba, pilni jaunatviškos 
energijos, entuziazmo ir kūrybiškos 
dvasios sėdėjo laboratorijose, semi- 
naruose, bibliotekose ir sėmėsi ten 
moks'inių žinių, kūrė mokslines, 
tautines ar kultūrines vertybes. 


Mūsų studento laukdavo kaimas, 
parapija ar valsčius, jo pasiilgdavo 
atostogų Metu Kaunas. Jaunesnių- 
jų ir mažiau išsilavinusiųjų tarpe 
jis buvo vadas, o sendraugių ir pro- 
fesorių tarve jis buvo pasididžiavi- 
mas ir ateities laidas. Deja, destruk- 
tvvinės pasaulio jėgos buvo ir yra 
daug galingesnės už mūsų pasiryži- 
mą, valia, kūrybines jėgas ir paga- 
liau dideles pastangas. Tos destruk- 
tvvinės jėgos mūsų universiteto 
mokslinį mokomąjį personalą ir 


LEONARDO DA VINCI 


(Paminėti 500 metų nuo jo gimimo) 


Politinio sąjūdžio pasėkoje naujai 
keliamos humanizmo idėjos visą 15 
amžiaus epochą nuspalvino renesan- 
su pilnąja prasme: Žmonės mokėsi iš 
antikinio pasaulio, ugdė mokslą, li- 
teratūrą ir meną, laikydami tai bū- 
tinybe ir nepakeičiamu gyvenamojo 
laikotarpio ženklu. šis žydėjimas 
pirmiausia pasireiškė Italijoje ir bu- 
vo toks stiprus, jog betkokie išori- 
niai sukrėtimai, kaip kad šiais lai- 
kais, neturėjo tokios veiksmingos 
įtakos. Tauta pilnu pasitikėjimu gy- 
veno savo aplinkumoje, žvelgdama į 
amžinybę. Visi šios spinduliuojančios 
praeities atstovai, atrodo, žinojo, kad 
jų uždavinys ir kartu jų sprendimas 
turės būti pavyzdys naujoms kar- 
toms. Meno ir kultūros paminklai 
buvo kuriami amžiams. 

šv. Pranciškaus Asyžiečio moksle 
pasireiškę prisikeliančios asmenybės 
ženklai šiuo renesanso laikotarpiu 
pražydo visu stiprumu. Žmogus troš- 
ko sueiti į betarpišką individualų 


santykį su tuo, kas buvo aukščiau- 
Sia ir švenčiausia. Šis stiprus ir 
laisvas individualizmas, kuris ypa- 
tingai suklestėjo menuose, likimą su- 
rišo su laikotarpiu, kuriame jis gy- 
veno, atstovavo ar vadovavo. 
Vienas iš tokių renesanso vyrų bu- 
vo Leonardo da Vinci. Negali pasi- 
likti nepastebėta ir neįvertinta, kaip 
giliai laiko dvasia privalėjo būti įsi- 
veržus į Leonardo sielą, nešdama 
naują šviesą tiek jo asmeniui, tiek jo 
antgamtinių gabumų kūrybai, kuri 
"viename kūne suvienijo grožį, meilę 
ir ištikimybę“, kaip sako Vasari'). 
Toks dieviškas, — kalba toliau Va- 
sari, — kad visi žmonės pasilieka to- 
li už jo, ir aiškiai apreikšta, kad to- 
kie sugebėjimai Dievo dovanoti, bet 
ne Žžmogiškomis jėgomis pasiekti. 
Leonardo, su nenustelbiamos kūno 
grožybės idealu, visuose savo veiks- 
muose pasireikšdavo begaliniu meilu- 
mu, lengvai nugalėdamas didžiau- 
sius sunkumus; jo didelė jėga jun- 


studentiją išblaškė po pasaulį, nu- 
traukė jų mokslinius darbus, studi- 
jas ir visus jų gražius ir kilnius už- 
simojimus.  Įsiviešpatavo urvinis 
žmogus. Jis nepakenčia kultūringo, 
taurios sielos, gilaus proto ir mas- 
tančio žmogaus, nes toks Žmogus 
nepakenčia vergijos, išsiilgsta lais- 
vės, pasigenda dvasios turtų. Prieš 
vergiją protestuodami, laisvės ilgė- 
damiesi ir dėl jos kovodami, neno- 
rėdami prarasti dvasios turtų ir jų 
jieškodami, dalis mūsų vyresniųjų 
ir jaunesniųjų kolegų pasitraukė į 
Vakarus, kita dalis, kovodama už 
savo brangiuosius idealus, savo tė- 
vynėj pastogės neteko ir pasirinko 
girių prieglobstį, treti už brangiau- 
sius mums visiems idealus tolima- 
jam Sibire kenčia badą, šaltį ir 
skurdą. 

Džiugu konstatuoti, kad dabarti- 
nė kova dėl Lietuvos laisvės veda- 
ma taip pat universitete dėsčiusių, 
jį baigusių ar jame studijavusių. 

Mes visi suprantame, kad Lietu- 
vai tapus vėl nepriklausoma valsty- 
be, reikės daug mokslinių ir kultū- 


rinių jėgų. Reikės atstatyti tai, kas 
per eilę metų sugriauta ir griauna- 
ma. Reikės naujų minčių, naujų idė- 
jų ir darbų. Mes ir mūsų jaunimas 
turi papildyti mokslinį, kultūrinį 
bagažą ir praktinį patyrimą ir vi- 
sa tai, laikui atėjus, panaudoti Lie- 
tuvos laisvei, jos mokslui ir kultū- 
rai. Tikėkimės, kad į mūsų Alma 
Mater vėl sugrįš mūsų išblaškytos 
mokslinės jėgos, grįš jame dirbti 
svetur pasiruošę nauji žmonės, V. 
D. Universitete vėl suklestės moks- 
las, kultūra, sukurtos lietuviškos 
tradicijos ir lietuviška nuoširdi ir 
kūrybinga nuotaika. Dirbkime, ko- 
vokime ir tikekime, kad urvinio 
žmogaus psichologija pranyks, kad 
jis užleis vietą kultūringesniam 
žmogui pasaulyje ir kad V. D. Uni- 
versiteto 40 metų gyvavimo sukak- 
tuves pakilioj ir džiugioj nuotaikoj 
švęsime jo paties patalpose, daly- 
vaujant mūsų vyriausybei, profesū- 
rai, studentėms ir studentams ir jų 
organizacijoms su savo puošniomis 
vėliavomis. 
Prof. Dr. J. Meškauskas 


gėsi su miklumu, dvasia buvo kilni 
ir narsumas garbingas. Ir jo vardas 
buvo garbinamas ne tik jo laikais, 
bet dar labiau išgarsėjo jam mirus." 


Šis didysis renesanso kūrėjas ir 
menininkas gimė 1452 metais balan- 
džio mėn. 15 d. Anchiano kaime prie 
mažo Vinci miestelio, netoli Floren- 
cijos. Mokėsi pas to laiko garsų me- 
nininką Andreą del Verrocchio Flo- 
rencijos mokykloje, kurios vardą jis 
dar labiau išgarsino. Didelis jo troš- 
kimas tyrinėti, kurti ir  jieškoti 
naujų atradimų vedė jį nuo vienos 
idėjos ir problemos prie kitos, sie- 
kiant pilnutinių išvadų ir sprendi- 
mų. Šita ypatybė atžymi visą jo gy- 
venimą. Palikęs savo gimtinę ir pra- 
leidęs jaunystės metus Florencijoje, 
jis gyveno beveik kaip klajoklis, ke- 
liaudamas ir dirbdamas ten, kur ga- 
lėdavo laisvai įvykdyti savo plačias 
idėjas ir siekimus ir kur rasdavo 
joms pritarėjų ir pagelbininkų. Taip 
jį regime Milane, Romoj, Florencijoj, 
Šiaurės Italijoj ir kitur. Mirė 1519 
metais gegužės mėn. 2 d. Prancūzi- 
joje, kur buvo iškviestas karaliaus 
Pranciškaus I, jo pilyje Cloux, Am- 
boise. 

Nepaprastais gabumais apdovano- 
tas, Leonardas neaplenkė nei vienos 
mokslo bei meno šakos. Jo nepapras- 
tas troškimas pažinti gamtos paslap- 
tis skatino jį domėtis realiaisiais 
mokslais. Jo studijos ir pažiūros lai- 
komos rimtais moksliniais darbais. 
Jis vienas iš pirmųjų pagrindinai iš- 
nagrinėjo žmogaus ir gyvulių anato- 
miją ir sukūrė naujus pagrindus per- 
spektyvos ir šešėlių mokslui. Jis 
reiškėsi kaip architektas ir inžinie- 
rius. Šalia viso to Leonardo buvo ži- 
nomas kaip skulptorius (1), didelis 
muzikos gerbėjas, pilnas kūrybingu- 
mo improvizatorius, poetas ir filoso- 
fas. Besivadovaudamas, kad “išmin- 
tis yra patyrimo duktė“, jis savo pa- 
siektais laimėjimais mene ir moksli- 
niu išsilavinimu toli pralenkė kitus. 

Lyginant visus tuos dvasinius su- 
gebėjimus ir galią, rezultatai nebu- 
vo labai gausūs. Vasari rašo: “Leo- 
nardo daug ką pradėdavo, nes jis 
daug suprato, betgi niekad nepabaig- 
davo; jam atrodė, kad meno tobu- 
lybėje, tai ką jis mintimis apgriebė, 
nieko daugiau rankomis negalima 
buvo pridėti, nes jis mėgo dirbti ma- 
žų ir žavingų smulkmenų idėjose, 
kurių ir labiausiai prityrusios ran- 
kos nebūtų galėjusios apdoroti.“ 


Tam suprasti ir pateisinti užtektų, 


rodos, tik pasakyti: Leonardo—-rene- 
sanso gadynės atstovas, renesanso 


1) Giorgio Vasari (1511—1574), italų 
tapytojas, architektas ir menininkų bio- 
grafijų rašytojas. 

žmogus! Laiko dvasioj žmogus ir pa- 
saulis tapo studijų centru. Senų tipų 
kartojimas ir schematiškas idealiz- 
mas nyko prieš neišsemiamą gyveni- 
mo didybę. Leonardo priėjo prie pil- 
nutinės laisvės, pilno grožio ir poeZl- 
jos esmės. Kaip žmogus, jis pilnuti- 
nai atstovavo renesanso idealui — 
buvo tikras “uomo universale“. 


Nesunku suprasti, kad jo studijų 
centre buvo pats žmogus. “... ŽmMo- 
gus — pasaulio modelis!', — sako 
Leonardo. Ir jei renesansas yra žmo- 
gaus "atradimas", tai niekam taip 
„ nepavyko “surasti žmogų ir pavaiz- 
duoti jo kūną tokiu tikslumu, kaip 
Leonardo. Jis sugebėjo parodyti žmo- 
gų tokį, kokį mato akis, apsuptą 
erdvės ir šviesos, ir taip jautriai ir 
prasmingai išreiškė kiekvieną sielos 
pergyvenimą. Savąja kūrybos dvasia 
jis siekė tiesos ir iškilmingumo išo- 
riniam ir vidujiniam žmogaus vaiZ- 
davimui ir šitą palinkimą privedė 
prie išbaigtos išraiškos. Kovose išsi- 
veržiantį brutalumą ir aistrą vaiz- 
davo jis tokia pat įsitikinimo jėga, 
kaip ir aukščiausią dvasinio susikau- 
pimo momentą (studijos iš “Mūšis 
Anghiari ). Tačiau niekas Leonardo 
nepralenkė jauno ir besidžiaugiančio 
gyvenimo pavaizdavime — su žavio- 
mis šypsenomis, žvaliomis akimis ir 
spindinčia sielos ramybe (Vaikai: Jė- 
zus, šv. Jonas ir angelas iš Madonos 
Grotose, angelas iš Apreiškimo). Jis 
nepaprastu pajautimu šalino kietą 
plastinių formų išpildymą ir sustin- 
gusią architektūrinę schemą, savo 
kūriniui suteikdamas gyvybės. Po 
nepaprastų studijų, sprendžiant žmo- 
gaus kūno laikyseną erdvėje, kur 
koncentravosi visos jo jėgos, kaip 
menininko ir tyrinėtojo, jis sukūrė 
naują portretinio meno pavyzdį, iš- 
keldamas asmenybės pajautimą ir 
vidujinį išgyvenimą (Mona Lisa, kiti 
moterų portretai, autoportretai). 

Visa eilė meiliai besišypsančių Leo- 
nardo Madonų turi irgi portretinį po- 
būdį.  (Madcnna  Benois, Madonna 
Litta). šį bruožą nesunku įžiūrėti ir 
didesnėse kompozicijose, kur gamtos 
rėmuose Dievo Motina globoja Kūdi- 
kėlį Jėzų, spinduliuoja šilta nuotaika. 
Yra tai lyg priešingybė gotikos pa- 
vaizduotoms  madonoms —  aristo- 
kratiškoms, pilnoms patoso. Čia Ma- 
rija įsijungia į tų pačių žemiškų mo- 
tinų troškimus bei lūkesčius (Mado- 
na Grotose, Trijų karalių pasveikini- 
mas, Marija su Kūdikiu ir šv. Ona). 

Jei laiko realizmas Leonardo kūry- 
bos pobūdį vedė į išgyvenamąją tik- 
rovę, tai jo Grožio ir Tiesos supra- 
timas pasitenkinimo jieško ne tik 
fantazijoj, bet, likdamas ištikimas 
krikščionybei, jis savąja išraiškos for- 

ma ir spalvomis stengiasi ją meniš- 
kai išugdyti bei įpavidalinti. Todėl 
norėjo jis religiniam vaizdui suteikti 
daugiau mitologinio pobūdžio ir, iš 
dalies per besiskverbiantį natūraliz- 
mą bei realistinius užkulisius, bando 
tai supasaulinti, kartu suteikdamas 
iškilmingumo ir dvasinio susikau- 
pimo. 

Taip “Paskutinės Vakarienės" fres- 
ke, kuris yra St. Maria delle Gra- 
zie vienuolyne Milane (1492-99), Leo- 
nardo pagal Kristaus žodžius 'Vie- 
nas iš jūsų mane išduos" suvienijo 
aukščiausią meninį momentą ir psi- 
chologinį apibūdinimą. Visas kūrinys 
dvelkia aukštu dramatiniu įtempimu, 
— tik pats Kristus lieka ramus. Jis 
— Kristus — kūrinio siela — valdo 
visą kompoziciją: į Jį viskas suplau- 
kia ir užvaldanti Jo dvasia išsisklei- 
džia visoje savoje didybėje, suvie- 
nija judesius ir dvasinius išgyveni- 
mus į vieningą harmoniją. 


LŽ ik m= 


da Vinci, atrodo, dirbo 
nepaprastai drąsiai ir giliu gamtos 
dėsningumo įsisąmoninimu, nesijaus- 
damas tokiu būdu per mažas savo- 
je kūrybinėje aplinkumoje. Begalinį 
pasaulio lobyną jis sėmėsi iš savo 
stebėjimų ir studijų, teikdamas visa 
tai savo kūriniams. Jokis kitas me- 
nininkas taip intensyviai “nebandė 
išplėšti gamtos ir gyvenimc paslap- 
čių" (Dvožak). Leonardo atrado nau- 
jus kelius į loginį egzistencijos mo- 
tyvavimą, bet taip pat nenutilc jo 
sielos varijacijų skambėjimas nuo 
švelniausių iki žiauriausių išsiverži- 
mo momentų. Savo paprastumu, at- 
virumu ir neišpasakyta kūrybine ga- 
lia jis įkūnija pilnutinį Grožio idea- 
14 ir, savo kūriniais perduodamas 
išgyventos epochos nuotaikas, suke- 
lia pilnutinį žavesį. Taip Leonardo da 
Vinci asmuo pasilieka amžiams ne- 
mirtingas. 


Leonardo 


Alfredas Kulpavičius 


PIRMOJI LIETUVIšKO MENO PA- 
RODA BRAZILIJOJE 


Pirmoji lietuvių liaudies meno ir 
dailininkų kūrinių paroda Brazilijoje 
buvo iškilmingai atidaryta San Pau- 
lc mieste 1952 m. kovo mėn. 17 d. 
Ją atidavė San Paulo gubernatorius 
L. N. Garcez, atvykęs į Prestes Maia 
galeriją. Aukštas svečias labai do- 
mėjosi lietuvišku menu, ypač liaudies 
dirbiniais. 

Paroda truko dvi savaites ir buvo 
labai gausiai lankoma. Ją surengė 
S. B. Lietuvių Menininkų Klubas, 
kurio pirm. yra K. Amrazevičius. 
Liaudies meno eksponatai pasišven- 
tėlių parodos talkininkų buvo surink- 


ti iš daugiau kaip 100 asmenų, dau- 
giausia mcoterų, atsivežusių tas gro- 
žybes iš Tėvynės. Tačiau buvo ir 
tremtyje bei Brazilijoje padarytų 
daiktelių, kurie taip pat akį vėrė 
savo gražumu ir lietuviškumu. 


Paveikslų parodai pateikė keturi, 
tiksliau, — trys dailininkai, nes ket- 
virtas, Kasperavičius, iš Belo Hori- 
zonte teatsiuntė tik tris kūrinius. 

Daugiausia paveikslų davė dail. 
Stančikaitė-Abraitienė, net 90! (gra- 
fikos — 33, tapytų aliejumi — 33, 
tempera — 13, o likusieji — iliustra- 
cijos vaikų knygai). Turint galvoje, 
kad ji atvyko į Braziliją tik prieš 
penketą metų, toks kūrybinis derlius 
parodc jos nepaprastą darbštumą. 
Dailininkės spalvos yra drąsios, ge- 
rai suderintos, teptuko pabraukimas 
stiprus, kartais vyriškas. Kiek lietu- 
viško turinio paveikslų tonai yra 
grynai lietuviški, tiek Brazilijos gro- 
žybes vaizduodama dailininkė atran- 
da tikrą “deginantį"' braziliškų spal- 
vų derinį. Ji ypač stipri linijų val- 
dyme, ir gaila, kad tiek mažai pa- 
teikė portretų, darytų anglimi. Jie 
kaip gyvi! 

A. Kairys davė 75 paveikslus, dau- 
giausia Europos vaizdų, keletą por- 
tretų. Jie beveik visi daryti aliejumi, 
c keletas — tempera. A. Kairys yra 
dalyvavęs tarptautinėse parodose ir 
laimėjęs premijų, yra visai brendęs 
kūrėjas: santūrus, kuklus, nejieškąs 
efektų, tačiau labai subtiliai perduo- 
dąs drobei gamtos dvasią. Kompozi- 
cijų jo kūryboje beveik nematyti, ta- 
čiau visi jo darbai yra labai nuotai- 
kingi ir daro stipraus įspūdžio. 

Dail. M. Ivanauskas pasirinko sa- 
vo kūrybai medį, kurį meniškai nu- 
spalvindamas gauna ypatingų efektų, 
ypač dar panaudcdamas gamtos su- 
kurtas dėmes medžio lentoje. Jo 
"Baltijos lelijos" yra labai paprastos 
kompozicijos požiūriu, tačiau daro 
visai čiurlioniško įspūdžio savo 
skaidrumu, nors šiaip dailininkas 
mėgsta niūrius tonus ir tragiškas te- 
mas. Suprantama, tai įtaka nesenų 
pergyvenimų tremtyje. Gaila, kad 
Mikalojus Ivanauskas savo gražiuo- 
se religiniuose motyvuose (Kristaus 
galva, Skausmingoji Dievo Motina) 
pasinaudojo senomis graviūromis (ką 
dail. aiškiai pažymi). Jo moters 
galva — nuostabiai gražus portretas 
— parodo, kad Ivanauskas yra ori- 
ginalus ateities dailininkas. 

Bendrai suglaudus: 170 dailininkų 
kūrinių ir per tūkstantį liaudies me- 
no eksponatų, gražiai skoningai iš- 
dėstyta didžiulėje galerijos salėje, 
teikė tokį gausos įspūdį, kad atrodė, 
jog visa tai tiesiog iš Lietuvos at- 
vežta su didele ministerijų parama. 


VISUOMENINIS 
CRC VE NTA. 


LIETUVIŲ šEIMA AMERIKOJE 


lietuviai dau- 


Senieji 
giliausia jauni atvykę prieš pirmą pa- 
saulinį karą Amerikon, tuojau kūrė 
šeimas. Iš tikro lietuvių bažnyčių re- 


imigrantai, 


gistruose matome, kad daugiausia 
vedybų buvo tarp 1911 ir 1917 metų. 
Kaip pavyzdį galime imti šv. Jurgio 
parapiją Clevelande. Joje jungtuvės 
pasiekė didžiausią skaičių 1915 m. 
Paskui jos palengva mažėjo ir iki 
šių dienų savo pirmykščio skaičiaus 
nepasiekė. Senieji dar gerai prisi- 
mena, kad didesnėse lietuvių bažny- 
čiose tiesiog eilės jaunavedžių stoda- 
vo prie altoriaus. Žinoma, Ameriko- 
je sudarytos šeimos, taip pat ir at- 
važiavusios į šį kraštą susidūrė su 
visai nauja aplinkuma, kuri turėjo 
jų gyvenimui labai didelės įtakos. 
Taigi lietuvis sodietis ir jo šeima, 
dažnai patekę į Amerikos didmiestį, 
buvo priversti kurti naują gyvenimą 
visai kitose sąlygose. 


Pirmas žvilgsnis Amerikos lietu- 
vių šeimon mums pasakys, kad joje 
senovinė tėvų pagarba yra sumažė- 
jusi!) Vaikai yra įgavę net tam tik- 
ros viršijimo dvasios tėvų atžvilgiu, 
nes iš tikro jie daugelyje dalykų sa- 
vo tėvus pralenkė. Kai kurie vaikai 
“belenktyniaudami" jau taip nutolo 
nuo savo tėvų, kad tėvams sunku su 
jais susikalbėti, pasitarti; negalima 
jiems nei pasiguosti. Mat, vaikų kal- 
ba yra anglų kalba, tėvų gi — lietu- 
vių (angliškosios tevai nepajėgė iš- 
mokti); vaikų tėvynė (jie taip galvo- 
ja) yra turtinga Amerika, tėvų — 
neturtinga Lietuva. Vaikai yra na- 
tūraliai suaugę su Amerikos aplin- 
kuma, tėvai yra šiaip taip prie jos 
pripratę, bet dažnai dar prisimena 


Tačiau tikrovė yra ta, kad visa tai 
yra padaryta kelių pasiaukojusių 
idealistų užsispyrimu ir visų gerųjų 
tautiečių broliška talka. Net staklės 
buvo surastos, verpimo ratelis, dra- 
bužiams kočioti įnagiai: visa tai bu- 
vo demonstruojama lankytojams! 
Parodos surengimas ir dičelis jos 
pasisekimas yra laimėjimas Lietuvos 


vardui. 
Jurgis Normantas 


savo Lietuvą ir daug kuo ten gėrisi. 
Ir taip kai kurie jų vaikai pasidarė 
jiems daug svetimesni, kaip kiti 
"krajavi" lietuviai. “Nei pasitarsi su 
jais, nei pasišnekėsi: “Tačiau vaikai 
vis vaikai. Lietuviai tėvai juos myli 
ir jais rūpinasi, nes, girdi, visų čia 
gimusieji vaikai yra tokie. 


Tėvo autoritetas lietuvių šeimoje 
irgi krito. Aplamai lietuvių šeima 
buvo patriarchalinė, tai yra, šeima, 
kurioje tėvas turėjo pirmenybę ir 
vyriausią valdžią. Amerikoje tėvo 
teisės lietuvių šeimoje po truputį ma- 
žėjo ir keitėsi, o motina įgavo vis 
daugiau valdžios ir privilegijų. Mo- 
tina pradėjo daugiau net negu tė- 
vas rūpintis šeima, nes tėvas dienos 
metu dirbo fabrike, o vakare jau bu- 
vo pusėtinai pavargęs. Motina daž- 
nai turėjo praktiškai valdyti visą 
šeimos turtą: ji pirko reikalingiau- 
sius dalykus, jai tevas “pėdę" (pada- 
ryta iš anglų kalbos žodžių pay day 
— Mokėjimo diena) įteikdavo. Kitos 
gi moterys rcdydavo daug nepalan- 
kumo vyrams ir net pritaikydavo 
tam tikras sankcijas, jeigų jų Vy- 
rai mažai uždirbdavo, arba “pėdės" 
dalį sau pasilaikydavo. Užaugę vai- 
kai vesdavo ar tekėdavo, dažnai ma- 
žai kreipdami dėmesio į tėvų patari- 
mus, nurodymus. Juk 'ne 'mamė' ar 
'papė' gyvens, bet aš. Kam jiems 
taip rūpintis?" 

Savo studijoje apie lietuvių šeimą 
Amerikoje kun. Dr. J. Bogušas tvir- 
tina, kad apskritai lietuvių šeima 
šioje šalyje yra mažesnė už šeimą 
Lietuvoje.') Studijavęs 5000 lietuvių 
šeimų Amerikoje (sukurtų imigran- 
tų ir pirmosios kartos) didumo at- 
žvilgiu, surado, kad lietuvių šeimą 
sudaro 3.5 nariai. Tuo tarpu Lietu- 
voje šeima aplamai buvo sudaryta iš 
5 narių. Atskirose lietuvių apgyven- 
tose vietose yra tam tikro įvairumo. 
Pavyzdžiui, Brocklyn, N. Y. lietuvių 
šeima turi 3.38 narius, o tuo tarpu 
kai kuriose Pennsylvanijos vietose 
lietuvių šeima yra kiek dičesnė — 
turi 3.7 narius. Apskritai Amerikos 
lietuvių šeima yra truputį mažesnė 
už bendrą Amerikos šeimą, kuri 1940 
metais turėjo 3.8 narius. 


Amerikos lietuvių šeima yra dau- 
giau biologinio pobūdžio, tai yra, jo- 
je randami daugiausia tik tėvai ir 
jų vaikai. Tačiau pasitaiko dar rasti 
tokių šeimų, kuriose šalia tėvų dar 
gyvena ištekėjusi jų duktė arba ve- 
dęs sūnus su savo šeimomis. Sunku 
pasakyti, koks procentas tokių di- 
desnių šeimų yra. Tas pats Dr. J. 
Bogušas tvirtina, kad jos gali suda- 
ryti iki 40-60 procentų visų lietuvių 
šeimų Amerikoje. Naujojoje Anglijo- 
je šis procentas yra kiek mažesnis. 
Mano manymu, šiais laikais (1952) 
šis procentas yra sumažėjęs iki ko- 
kio 30 ir dar yra tendencijos ma- 
žėti, nes lietuviai vis labiau ir la- 
biau prisiima Amerikos dvasią, kad 
visoki “in-laws" — žmonos ar vyro 
tėvai — tiktai kenkia geram šeimos 
sugyvenimui. Tad geriau, kad jie gy- 
ventų toliau. 

Tautiniu požiūriu mišrios vedybos 
Amerikos lietuvių tarpe pradėjo la- 
bai daugėti po 1920 metų; jos augo 
iki antrojo pasaulinio karo, jų skai- 
čius yra nemažas ir dabar, nors nau- 
jieji lietuviai imigrantai gal tą kili- 
mą šiek tiek sumažins. Pavyzdžiui, 
Waterbury, Conn. pagal šv. Juozapo 
lietuvių parapijos registrą, 1909 me- 
tais tautiškai mišrios moterystės, 
įvykusios parapijos bažnyčioje, siekė 
44,; 1927 metais toje pačioje bažny- 


čioje šios moterystės pasiekė jau 
21.3c;; 1934 — 437; 1941 — 4660 
ir 1945 metais jau buvo pasiekę 


47.84. ten pat įvykusių jungtuvių. 


Shenandoah, Pa., seniausioje lietu- 
vių kolonijoje Amerikoje, šios miš- 
rios moterystės, įvykusios šv. Jurgio 
bažnyčioje, turėjo maždaug tokį pro- 
centą: 18909 — mišrių jungtuvių ne- 
rasta; 1927 — tokių jungtuvių jau 
būta 30.74; 1934 — 45.87 ir 1941— 
52.70, o 1945 metais tautiškai miš- 
rios jungtuvės čia buvo pasiekusios 
71.4. 

Chicago, Ill. duoda kiek geresnį 
vaizdą. Seniausioje lietuvių parapijo- 
je, šv. Jurgio, 1900 metais mišrios 
moterystės siekė 5.54;; 1910 metais 
— 4.84; 1920 jos pasiekė jau 
147644; 1930 — 15.84, ir 1945 metais 
tik 25.644 visų jungtuvių, įvykusių 
tos parapijos bažnyčioje. Clevelande 
ir Custer, Mich. maždaug iš trijų 
vedybų dvi yra mišrios. Paprastai 
lietuvės kuria šeimas su lenkų, airių, 
slovakų, slovėnų ir vokiečių tautybių 
vyrais. Tautybių pasirinkimas pri- 
klauso nuo įvairių veiksnių, bet 
svarbiausi yra religija ir kaimynystė. 
Tai patvirtina ir kitos panašios stu- 
dijos.') 

Reikia dar pridurti, kad lietuvės 
mergaitės yra daugiau palinkusios 
kurti tautiškai mišrią šeimą, kaip 

kad lietuviai vyrai?) Dažnai galima 
nugirsti, kad, girdi, lietuviai vyrai 
neįdomūs; o lietuviai vyrai kaltina 
lietuves mergaites, kad jos perdaug 
užsikirtusios, pasipūtusios. 

Religiniu atžvilgiu mišrių moterys- 
čių lietuvių tarpe pasitaiko apie 
2044, tai yra, mažiau negu apskritai 
Amerikos katalikų tarpe. Mišrios 
moterystės religiniu atžvilgiu Ame- 
rikos katalikų tarpe siekia 304, vi- 
sų vedybų, įvykusių katalikų bažny- 
čiose. Apie 1574 lietuvių vedybų 
vyksta ne bažnyčiose, bet kur nors 
valdžios įstaigose. Mažiausia vedybų 
pasitaiko pas protestantų dvasinin- 
kus — jos sudaro tik apie 547*) 

Perskyros lietuvių tarpe buvo ga- 
na retos, sulyginus su perskyromis 
apskritai visoje Amerikoje. Iš 1000 
vedybų tiktai 38.4 perskyros tenka 
lietuviams, c (1930— 1940) apskritai 
Amerikoje perskyrų buvo penkis 
kartus daugiau“) šiuo metu, atrodo, 
perskyros ir tarp lietuvių yra žymiai 
padidėjusios. 

“Pabėgimų"" (desertion) nuo savo 
šeimos Chicagos lietuvių tarpe ras- 
tas gana didelis procentas. Tačiau 
sunku pasakyti, ar ir visos Ameri- 
kos lietuvių tarpe būtų toks aukš- 
tas procentas, nes studija buvo at- 
likta tiktai Chicagos skerdyklų ra- 
jone, kur gyvena gana didelis ne- 
turtingų lietuvių procentas. Antroje 
kartoje šių pabėgimų procentas yra 
žymiai mažesnis?) 

Amerika jau nuo seniai yra pava- 
dinta “melting pot“ — tirpstąs kati- 
las. Iš tikro, čia tirpsta visos tauty- 
bės, net religijos ir rasės. Kai kurie 
sociologai sako, kad mažiausia !/, 
Amerikos negrų yra maišyto su bal- 
taisiais kraujo. Gana daug negrų 
kilmės amerikiečių kasmet pereina į 
baltosios rasės amerikiečius.“) Tauti- 
niu atžvilgiu mišrių vedybų procen- 
tas lietuvių tarpe paskutiniu laiku 
aiškiai liudija, kad lietuvių tautybės 
amerikiečiai irgi labai tirpsta. Žino- 
ma, paduotos statistikos tikrumu ga- 
lima šiek tiek abejoti, nes tautiškai 
mišrios moterystės parapijų regis- 
truose buvo laikomos tos, kur viena 
susituckiančio pavardė buvo nelietu- 
viška. Galima iš anksto sakyti, kad 
buvo ne kartą suklysta, jas skirstant 
į lietuviškąsias ir nelietuviškąsias, 
nes paskutiniu laiku ne vienas lie- 
tuvis yra pakeitęs savo pavardę ne- 
lietuviška. Tačiau atsižvelgiant į ki- 
tą panašią studiją, atliktą Dr. J. 
Bogušo, galima tvirtinti, kad tautiš- 
kai mišrių moterysčių skaičius šiaip 
ar taip yra labai didelis. štai Dr. J. 
Bogušo studijos daviniai;'?) 

Taut. mišrios Procen- 

Metai Jungtuvės  jungtuvės  tas—70 
1900 246 4 1.6 
1910 241 8 3:8 
1920 334 38 dB 
1930 272 118 43.2 
1940 374 212 DZ 
1945 367 290 80.1 
Taigi, kaip matyti, mano rastas 


tautiškai mišrių moterysčių procen- 
tas aukščiau pažymėtose vietose yra 
dar kiek mažesnis, negu Dr. J. Bo- 
gušo paduotasis. šiaip ar taip, lie- 
tuvių tautybei išnykti Amerikoje pa- 
vojus yra labai didelis. Gal tremti- 
niai šį pavojų šiek tiek atitolins, bet 
dabar labai sunku pasakyti, nes ir 
jų dalis jau kuria tautiškai mišrias 
šeimas. Atrodo, kad Chicagoje lietu- 
vių tautybė laikysis ilgiausiai, nes 
ten, dėl lietuvių daugumo, tautiškai 
mišrių jungtuvių yra mažiausia. 


Tas tirpimas vyksta ir religine 
plotme, bet ne taip sparčiai. Reli- 
ginis tirpimas priklauso nuo šių 


veiksnių: 1) katalikų grupės didu- 
mas, 2) tautinių mažumų tvirtumas, 
3) ekonominis katalikų pajėgumas. 
Prieita išvados, kad tose vietcse, kur 
yra maža katalikų, religiniu atžvil- 
giu mišrių moterysčių yra labai 
daug, net iki 76.34,, o ten, kur ka- 
talikų yra daug, šis procentas krin- 
ta iki 8.4. Be to, rasta, kad kur tau- 
tinės mažumos labai tvirtos, ten re- 
liginiu atžvilgiu mišrių moterysčių 
yra labai maža, pvz. San Antonio. 
Be to, ekonomiškai pranašesni kata- 
likai kuria daugiau religiniu atžvil- 
giu mišrių šeimų, kaip ne taip pasi- 
turintys.!!) 

Ir religiniu ir tautiniu atžvilgiu 
mišrių vedybų skaičius, ypač antros 
ir trečios kartos lietuvių tarpe, turi 
tendencijos dar pakilti, nes lietuviai 
skirstosi ir turtingėja. 

Apskritai Amerikos lietuvių šeima 
vis labiau ir labiau darosi panašesnė 
į bendrą Amerikos šeimą, prisiimda- 
ma ir jos ydas ir trūkumus. Išvada 
nėra optimistiška, bet faktų juk ne- 
galima paslėpti. Reikėtų dėmesys 
nukreipti bent į lietuvių likučius, ku- 
rie, giliai tautiškai įsąmoninti, galė- 
tų dar gana ilgai laikytis, kaip tau- 
tinis vienetas. Visa viltis — tvirti 
lietuviai inteligentai Amerikoje ir 
kiti sąmoningi lietuviai, kurių, tiesa, 
nėra labai daug. Tačiau ir jų labai 
daug eina su bendra amerikonizmo 
srcve. Tai gal natūralu, bet lietuvių 
tautai yra didelis nuostolis. 


Kun. Dr. K. širvaitis 


* * * 


— “Aldų" grožinės literatūros pre- 

mila balandžio 20 dieną buvo paskir- 
ta Jonui Aisčiui už jo lyrikos knygą 
“Sesuo Buitis“. 
„ Iškilmingas premijos įteikimas įvy- 
ko balandžio 27 dieną dainos ir lite- 
ratūros vakare New Yorke. Ta prc- 
ga A. Vaičiulaitis, premijos komisi- 
jos pirmininkas, apibūdino laureato 
kūrybą, komisijos sekretorius Bern. 
Brazdžionis perskaitė paskyrimo ak- 
tą ir Rašytojų Draugijos pirm. B. 
Babrausko sveikinimą. Premiją įtei- 
kė T. Justinas Vaškys, Lietuvos 
pranciškonų provincijolas. Po to kal- 
bą pasakė Jonas Aistis. 

Koncertinėje dalyje dalyvavo so- 
listai Juzė Augaitytė ir Stasys Ba- 
ranauskas. Savo kūrybos skaitė My- 
kolas Vaitkus, Vlada Proščiūnaitė, 
Kazys Bradūnas, Henrikas Nagys ir 
Jonas Aistis. 


* > * 


Iš pravesto AIDŲ FONDO vajaus 
Aidų skaitytojų tarpe šiemet sausio 
mėnesį gauta pelno $203.95. Iš Aidų 
Fondo yra skiriama pamečiui Aidų 
premija už grožinės literatūros bei 
mokslo veikalą. 

Aidų Fondo pirmą premiją: $75.00 
laimėjo: Liūdas Mikalionis, Brook- 
lyn, N. Y.; antrą premiją: $50.00 — 
J. Reinys, Chicago, Ill.; trečią pre- 
miją: $25.00 — Z. Jonynas, Chica- 
g0, Ill.; ketvirtą premiją: $25.00 — 
S. Augulis, Paterson, N. J.; penktą 
premiją: $25.00 — J. Draugelis, Ce- 
dar Lake, Ind. 

Visiems AIDŲ FONDO RĖMĖ- 
JAMS leidėjai taria nuoširdų ačiū. 


k * k 


Aidų komplektui sudaryti trūksta 
Vokietijoje leistų Aidų Nr. 1, 2, 12. 
Jei kas turi šių numerių, prašome 
siųsti adresu: 

AUD EAT 
Kennebunk Port, Maine. 


Už prisiųstus numerius bus atly- 
ginta. 


JAU IšSPAUSDINTA IR PARDUODAMA 
POEZIJOS ANTOLOGIJA 

Ž E M Ė J E sudėta brandžiausia kūryba: Juozo KĖKS- 
TO, Kazio BRADŪNO, Alfonso NYKOS NILIŪNO, 
Vytauto MAČERNIO ir Henriko NAGIO. 


Antologija redagavo KAZYS BRADŪNAS, o studijini 
ivadą parašė JUOZAS GIRNIUS. 

